**Beytül-əhzan naləsi**

**Hacı Davud Sadiqi Təbrizi**



**Kitаbın аdı:.................Beytül-əhzan naləsi Müəllif:............Hacı Davud Sadiqi Təbrizi Nəşr еdən:.....................................Şəhriyar Çаp tаriхi:............................................2017 Çаp növbəsi:.....................................Birinci Tirаj:....................................................3000**

Bismillahir-rəhmanir-rəhim

# Ya Hüseyn (ə)

Lütfün olsa ya Hüseyn dərdi-dil ağaz eylərəm

Aşiqanə gəlmişəm dərgahına raz eylərəm Sən mənə nokər desən, mən şahlara naz eylərəm Etibarımsan, şüarımsan, vüqarımsan Hüseyn.

# Həzrət Əli (ə)

Bürci-elmü-əmələ mahi-dirəxşandı Əli

Ruhi-İncil və Sühuf, batini-Qurandı Əli

Müshəfi-natiqi-Həqq, cohəri-imandı Əli

Valiyi-mülki-şəriətdi, vilayət varıdı

Xaliqindən iki aləmdə niyabət varıdı

Yığalar bir yerə gər fatehi-əqmarları

Sürəti nura çata sürəti-əfkarları

Münhəsir fəzli-Əlidən ola qoftarları

Behər təhqiq yüz il vəxt edələr bəzli-Əli

Qülleyi-fəzlinə çatmaz birinin hərgiz əli

O məsihi üzə cari elədi gözdən yaş

Öz kitabında yazıb bu sözü alim belə faş

Hər yüz ildə bu cahana bir Əli gəlsin kaş

Zəngi-küfrü çoxu qəlbdən əbədən silmədilər

Əllərindəydi Əli, qədrini heç bilmədilər Mərkəzi-ədlidi ol şiri-Xuda məhkəməsi Bər xilafi həqq ucalmazdı onun soti-səsi

Hansı qaziydi Əlitək eləyə dadrəsi

Rəyin Allaha görə həqqə tərəf verdi Əli

Ədl ilə hökm elədi ədlə şərəf verdi Əli

Kimdi mövla kimi insanları təlim elədi

Südü meyl etmədi tək nəfsinə təhrim elədi

İbni Mülcəm kimi namərd ilə təqsim elədi Aləmi, adəmi şayistədi heyran eləsin

Kimdi öz qatilinə bir belə ehsan eləsin

Mürtəzanın halı ayrı siyaq idi o gecə

Sübhədək yatmamışdı, oyaq idi o gecə

Qızı Gülsümə babası qonaq idi o gecə

O gecə ayrı gecəydi, ürəyin dağlardı Göydə ulduzlara baxdıqca Əli ağlardı

Dedi: Gülsüm yanan qəlbimi incitmə baba

Belə qəlbim darıxır, sən məni tərk etmə baba

Nigəranam bu gecə məscidə gəl, getmə baba

Dedi Gülsümə qızım, mən sizi tərk etməliyəm

Vədeyi-vəsl yetib, ağlama mən getməliyəm

Məscidə gəldi Əli, hazır olub əhli-niyaz

İqtida eylədilər həzrətə başlandı namaz

Fürsəti saldı Muradi ələ ol səflə nəvaz

Müztəribdir ələni fikr eləmir əncamə

Xirməni-əqlinə od salmışdı Qüttamə

Qozayıb tiğeyi-şəmşiri o namərdi-dəğa Yumdu cənnətdə gözün Fatimə başlandı nəva

Endi şəmşir, boyandı qana şiri-Xuda

Hay-hu qopdu, namazın kəsilib zəmzəməsi

Ucalıb Heydəri Kərrarın o dəm fuztu səsi

Yetiribdir başı üstə Həsəneyn özlərini

Sildilər yarəli şirin o gözəl gözlərini

Mənzilə gəlsə edər faş ürək sözlərini

Qoydular parə kilimə şəhi-Xeybərşikəni

Gətdilər öz evinə peykəri şahi-zəməni

Saldılar bəstərinə evdə o dəm mövlanı

Yarə səngin idi, durmurdu müqəddəs qanı Əlləri yarənin üstə çağırır Zəhranı

Saldı dildən məni yarə, ürəyim çox sıxılıb

Fatimə harda qalıbsan, gəl əmoğlun yıxılıb

Fatimə, sən mənə xatir ürəyin dağlamısan

Gecələr sübhə kimi məndən ötür ağlamısan

Cənglərdən qayıdanda yaramı bağlamısan

Hardasan Fatimə, gəlsən sənə çox vardı sözüm

Dözmüşəm indiyədək yoxdu daxi məndə dözüm

Dedi Zeynəb: babacan olmadı dərman yarana

İzin ver mərhəm edim göz yaşı əlan yarana

Anasız Zeynəbin olsun baba qurban yarana

Bisəbəb əşgimi xuni-dilimə qatmamısan

Bu gecə var xəbərim sübhə kimi yatmamısan

Yarəli gəldi Əli, gəldi bu mətləb qabağa

Çıxdı evdən hamı giryan və müəzzəb qabağa Dövrə naməhrəm idi, çıxmadı Zeynəb qabağa Kərbəlada vəli bu Zeynəb idi, əhli əza

Əlləri başda qaçırdı o qədər düşmən ara

Ravi nəql eylir: təll üstə nə gördüm o zaman

Ucaboy bir xanımı başda əli, qəlbdə fəğan

Gəh qaçır, gəh yıxılır, göz yaşı rüxsarə rəvan

Vardı ləşgərdə necə həmhəmə də baxmırdı

Ya Hüseyn səslir, naməhrəmə də baxmırdı

Dedi qardaş yenə də səbr evini yıxmamışam

Kufədə Heydərə xatir belə qəlb sıxmamışam

Mürtəza yarələnəndə qabağa çıxmamışam

Xeymədən indi Hüseyn, məqtələ birbaş gəlirəm Baxmıram dövrədə naməhrəmə qardaş gəlirəm

Nəql edir ravi: qərəz çatdı Hüseyn qardaşına

İzin verdi o zaman qanə dönən göz yaşına

Sinəsi üstə görüb Şimri, əl atdı başına

Dedi qoyma ayağın mərifət ayinəsinə

Çəkməli çıxma Hüseynin yaralı sinəsinə

Dözə bilməz bacıdı, gül kimi birdən soldu

Tərzi dəva əvəz oldu, qəlbinə qan doldu

Gördülər Zeynəb özü Şimrilə dərgir oldu

Şimr istir kəsə qeyzilə Hüseynin başını

Zeynəb əl çəkmir ondan, qutara qardaşını

Üzülüb çarəsi Zeynəb xanımın hər yerdən

Xəncərə atdı əlin çəkdi Hüseyn vay birdən

Qəbzəsi Şimrin əlində, bu tutub xəncərdən

Keşməkeş tul tapıb, mahəsəli dərk et özün

Bilmirəm noldu o saətdə Hüseyn açdı gözün

# Həzrət Əmir əl-möminin Əlinin (ə) mədhi

Təfəkkür aləmindəydim oturmuşdum gecə tənha

Qələm götürdüm edəm şəni-Əlidən şəmmeyi-inşa

Dil açdı tutiyi-təbim be eşqi həzrəti mövla

Süruşi-qeybi səsləndi hamı qətrə, Əli dərya

Nida gəldi qulağıma Əli mövla, Əli mövla

Əlidir sadiri-kamil zamanın ibtidasından

Bənzəri gəlməyib, gəlməz vəfasından, ətasından

Əlidir qaziyi-adil qəzavətdə, qəzasında

Əlinin şəni valasın xəbər ay Həl-ətasından

Ürəkdən ya Əli səslən, Əlidən ol mədəd cuya

Dilimi bağlayıb Müshəf, gərnə səxt və bipərva

Deyərdim mən Əli küfvü-Xudadır, etmirəm haşa

Nihandır astinində hezaran Musa və İsa Hədisi yadıma düşdü, buyurmuş həzrəti Taha

Şəbi-meracidə əshabə, sirri ləylətul-əsra

Yanımda Cəbrail idi, o peyki la yəzal ilə

Soruşdum asimani ikincini, əvvəl xoş məqal ilə

Üçüncü asimanda şad idim şövqü-vüsal ilə

Yetişdim asimani dördə gördüm cəlal ilə Neçə min orda məscid var, dəruni Məscidül-Əqsa

O məscidlərdə gördüm hər birində nurdan yüz bab

Əli adı yazılmış üstünə, etdim ki, dəqqul-bab

Əcayib mənzərə gördüm mən orda ya ulul-əlbab

Minlərlə taq hər məsciddə, hər taq içrə bir mehrab

O mehrab içrə yüz minbər, o minbərdə Əli peyda Peyəmbər sözüdür, söz yox, edibdir höccəti itmam

Yaratdı bəzi əshabə bu mətləb müxtəsər ibham

Ediblər zəmzəmə, qərq oldu bəhri-fikridə əvham

Təəccüblən dedi Tahaya əshabı ki, bu axşam

Əlinin biz hüzurunda var idik cəm dər yek ca

Sükut etdi Rəsulullah, həbibi-Xaliqi Mənnan

Kəənnəhu qüfl olubdur babi-hikmət, əql olub heyran

Baxıbdır bir-birə əshab Tahaya mat və sərgərdan

Təbəssüm eyləyib Peyğəmbərə ərz eylədi Salman

Əli mənlən oturmuşdu gecə bir guşədə tənha

Vilayət şöləsi od saldı nagəh hər qəlbə, cana

Ki, guya od düşübdür şəmdən səhni-şəbistana Biri and içdi Mövlaya, biri and içdi Qurana

Əbuzər söylədi olsun qəsəm ayati-Qurana

Əli bizdəydi bu axşam namazi sübhəcək hətta

Olubdur müddəi hər kəs, sözündə eylədi israr

Hamı ərz eylədi mənlən var idi Heydəri Kərrar

Səhabə eylədi bir-bir Rəsula bu sözü təkrar

Eşitdi Fatimə, fərmayiş etdi bu gecə zinhar

Əli evdən kənara çıxmayıb sübhə kimi əsla

Bu söz pəxş oldu, bəzilər dubarə fikri-xam etdi

Dəyibdir bir-birə əshabi-Taha, izdiham etdi

Çoxu məbhut olubdur çoxları əxzi-məram etdi

Yetişdi nagəhan Cəbrəil, Tahaya salam etdi

Dedi ey mehmani-barhgahi-Qüds və Ədna

Gətirdim bu peyamı mən hüzuri-Rəbbül-izzətdən

Qutarsın Həyyi Əla cümlə əshabı heyrətdən

Xuda əmr eləyir, agah olun sirri-vilayətdən

Əli, Öz məhzərimdəydi bütün gecə inayətdən

Mən ilə bahəm idi sübh olunca həzrəti mövla

O mövla ki, göylərdə Xudaya mehman oldu

Alışdı dərgəhi yerdə, alov qalxıb əyan oldu

Vurub Zəhrasını Qonfuz, o mövlaya olan oldu

Qolunu bağladı sani, ürək bir parça qan oldu Çəkillər məscidə sarı Əlini, qəşş edib Zəhra

O mövla ki, var idi belə izzəti göylərdə

Salıbdır boynuna şalın, çəkillər yerdə bipərdə

Fələk də zümə seyrilə Əlini satdı namərdə

Oyanda ağlayır Zeynəb, bu yanda Fatimə yerdə

Gülür sani, Bətul ağlır, xərab olsun belə dünya

Kiməm tərif edəm mən Heydərin şənu-məqamından

Əlinin şəni roşəndir Xudavəndin kəlamından

Qivami-ərşi əladır, qüudundan, qiyamından

Əgərçi Sadiqi yazdı bu mədhi öz imamından Yazıb guya bu mövzunu əzəldə Bu Əli Sina

# Həzrət Əlinin (ə) şəhadəti

## Sinəzəni və cuşi

Məzlumi-aləm Əli, məcruhü-xəstə

Can verir məzlumanə, qəlbi-şikəstə

Zeynəbi nalan, eyləyir əfğan

Ya Zəhra, ya Zəhra, ya Zəhra, ya Zəhra

Axşam çağı mövlanın qəlbi darıxdı

Dərin nəfəs çəkdi, qəm əflakə çıxdı Yumdu gözün, Zeynəbin evin yıxdı Can verir mövla – həmsəri Zəhra

Ya Zəhra, ya Zəhra, ya Zəhra, ya Zəhra

Küfrün yolun İslama bağlayan öldü

İyirmi beş il sinəsin dağlayan öldü

Nəxlistanda nimə şəb ağlayan öldü

Başda yarəsi – qəm aşinasi

Ya Zəhra, ya Zəhra, ya Zəhra, ya Zəhra

Dövrələyib qonaqlar Zəhra qonağın

Biri əlndən öpür, diri dodağın

Abbas ayaq tərəfdə öpür ayağın

Yandırır yaxır – göz yaşı axır

Ya Zəhra, ya Zəhra, ya Zəhra, ya Zəhra

Düşdü gözü Abbasa, halı dolandı

Söylüb: Hüseyn dərk et Abbası amandı

Qardaşlıqda Abbasın dərsi rəvandı

Yaxşı qardaşdı – qardaşdan başdı

Ya Zəhra, ya Zəhra, ya Zəhra, ya Zəhra

Səsləndi gəl yanıma ala göz balam

Çox ağlama qeyrətli, şirin söz balam

Sil gözlərin ədəbli, nazlı öz balam

Yandırıb yaxma – həsrətlə baxma

Ya Zəhra, ya Zəhra, ya Zəhra, ya Zəhra

# Həzrət Zəhra (s.ə)

Tanıyanmaz məgər Xudayi-həkim Nəfsi-qiddisi və razi Zəhranı

Çəkib on səkkiz il Rəsuli-əmin

Tuli-besətdə nazi-Zəhranı

Xanımın adı zikr olan yerdə

Göylər və yerlər gələr vəcdə

Bilərik ki, bizə deyil mümkün

Elə bir izzü-şökətü-məcdə

Dəstə-dəstə mələk salam eylər

Fatimə eyləyən zaman səcdə

Qədr gecəsi eylədi Xudayi-kərim

Bizə zülfü diraz Zəhranı

Onda ki, cəhənnəm şərarindən

Bu xəlayiq çəkəllər va ənfüsa

Necə quş danəni seçər qumdan

Şiəni həşridə edəllər cüda

Fatimə barmağın kimə tutsa

Əhli cənnətdi, yox kəlamına la

Sinədə əl mələk dalı çəkilər

Görsə əldə cəvazi-Zəhranı

Bu mənim şəxsən öz əqidəmdir

Varam üstündə üstüvaru mətin

Ayeyi “illəl-məvəddətə fil-qurba”da

Verib Allah, Peyəmbərin əcrin

Buyurub ücrət risalətinə

Darıxanda öpə Bətulun əlin

Düşünər burda yəqilun əhli

İxtisarən fərazi-Zəhranı

Fatimə cilveyi-cəmali-Allah

Məşriqi ən-nuru Rəbbul-aləmdi

Yolunun tozun çəkər mələklər gözə

Tutiyayi du çeşmi Məryəmdi

Atası Xətmul-ənbiyadı əgər

Bu da eşqi-Əlidə xatəmdi

Şahidim şölə qızdıran mismar

Oxu suzü-qüdazi Zəhranı

Bu xanım düşdü bir çətin dərdə

Olmadı ta ölüncə dərmanı

Təng olubdur məaşı zülm ilə

Dandı həqqi müsəlləmin sani

Gül kimi doldu günbəgün balalar

Ağladı cani-xilqətin canı

Gecə-gündüz həmişə peydərpey

Etdi qəm pişvaz Zəhranı

Lacərəm Fatimə edib iqdam

Düşdü ehqaqi-həqdə fikrə

Fədəkin əlqərəz alıb sənədin

Haqqı isbat edib Əbu Bəkrə

Həsənlə gəlirdi öz evinə

Kuçədə tuş olub əbul-məkrə

Sanini görcəyin atıb rəngi

Fikr elə ehtirazi-Zəhranı

Oldu bir keşməkeş həmən kuçədə

Müxtəsər mən deyim ki, söz çoxdu

Əlini qozadı göyə sani

Bir cəsarət edib ürəyə oxdu

Gördü xanəneşin olubdu Əli

Xanımı vursa da dinən yoxdu

Demədi dəfələrlə Rəsuli-əmin

Tapşırıb imtiyazi-Zəhranı

Əli qalxdı həvayə sürətilən

Bərqtək gül cəmalına endi

Fatimə kuçədə yıxıldı yerə Nagəhan əsdi bəndidən bəndi

Xanımın sədmə dəydi bir gözünə

Ayın üstündə ləkkə görsəndi

Həsənə söylədi ki, tut əlimi

Bala dərk et niyazi-Zəhranı

Heydərin bağlamışdı əllərini

Onda Peyğəmbər ayrılan vəxtdə

Harda qalmışdı şiri Məkkə o gün

Gələ məzun olan həmən vəxtdə

Kaş olaydı o kuçədə Həmzə

Sani Zəhraya əl açan vəxtdə

Səslənərdi Əli adamsızdı

Gör əmi suzu-sazi-Zəhranı

Sili əldən salıbdı Fatiməni

Xanıma kuçədə olan oldu

Bala möhkəm qucaqladı anasın

Kuçə əmmən yucib ilən doldu

Olmadı bir nəfər hərayə gələn

Gül kimi üzləri o dəm soldu

Ağladı hamilani-ərşi-Xuda

Gördü suzu-qudazi-Zəhranı

Ağa, ya Sahibəz-Zaman əfv et

Gər sözüm qəlbinə mühən gətdi

Ananın möhnətin özün bilisən

Nələr ol qəmli kuçədən gətdi

Özü getmişdi öz ayağıyla

Qayıdanda vəli Həsən gətdi

Mürtəzadan başqa bilən yoxdu

Rəmzu-razi-nəmazi-Zəhranı

# Həzrət Zəhra (s.ə) sevgisi

Reyhaneyi-Peyğəmbər, ya Fatimətəz-Zəhra

Səslərdi səni Heydər, ya Fatimətəz-Zəhra

Lovh, qələm və dəftər, ya Fatimətəz-Zəhra

Dillərdə adın əzbər, ya Fatimətəz-Zəhra

Gülşəndə deyər güllər, ya Fatimətəz-Zəhra

Ya Fatimə zikrimdir, bir saliki por dərdəm

Cənnati verən şeyxə, mən yarə xoşam hər dəm

Cənnət vətənim olsa, Fatiməsiz velgərdəm

Mən Fatimənin eşqin versəm ora namərdəm

Zikrimdi mənim yeksər, ya Fatimətəz-Zəhra

Ey rəhməti-bihəddi cinü-mələk məlmus Vey pəşşeyi-dərgahi xoş cilvətər əz tavus Cibrili-əmin eylər xaki-qədəmindən bus

Xazedi sənə dağ, çay, dərya və oqyanus

Səslər səni dəryalar, ya Fatimətəz-Zəhra

Nəqş olub göylərdə ya Fatimə movlati

Mehrabidə, minbərdə ya Fatimə movlati

Səsləllər mələklər də ya Fatimə movlati

Movla dedi Xeybərdə ya Fatimə movlati

Götürdü qapını Heydər ya Fatimətəz-Zəhra

Sən ayeyi-təthirdə misdaqi müsəvvərsən

Yox-yox məni əfv eylə, ondan da mütəhhərsən

Sən qüdrəti-bazuyi-cəngavəri Heydərsən

İnsaf eləsə hər kim, sən fatehi Xeybərsən

Sən verdin ona ləngər ya Fatimətəz-Zəhra

De münkiri-Zəhraya, lənət sənə şamildi

Həccin də, namazın da Fatiməsiz batildi

Tut daməni-Zəhradan, həllali-məşakildi

Həm Ümmü Əbihadı, həm ümmü fəzaildi

Kim Fatiməyə bənzər, ya Fatimətəz-Zəhra

Mahi-ələvi nagəh nəhr üstə batan vəxtdə

Abbas ələmi birdən meydanda yatan vəxtdə

Peykan gözünün üstə yəni oturan vəxtdə

Qeyrətli Əli oğlu atdan yıxılan vəxtdə

Səslərdi uzun əllər, ya Fatimətəz-Zəhra

Susuz dodaqla Əsğər meydana gələn saət

Üç şöbə oxu düşmən qeyzilə çəkən saət

Nazik boğaza peykan şiddətlə dəyən saət

Şeşmahə o peykanı meydanda əmən saət

Səsləndi Əli Əsğər, ya Fatimətəz-Zəhra

Fərman yetişib xeymə zülmilə yatan gündə

Qəmçi gücünə qızlar bir-bir soyulan gündə

Bəzi Nəcəfə sarı göz yaşlı qaçan gündə Vəhşətdən özün xəndək, ya nəhrə atan gündə

Eylərdi səda yeksər ya Fatimətəz-Zəhra

Qəlb dağlı Rüqəyyən də Şamata gedən axşam

Nagəh dəvənin üstən toprağa düşən axşam

Əhvalına ahular çöldə mələşən axşam

Ol qorxulu səhrada vəhşətlə gəzən axşam Səslərdi həmin doxtər ya Fatimətəz-Zəhra

Bir naqə minər Zəhra, məhşər olar nurani

Yaqut və zəbərcəddən dırnaqları, müjqanı

Həm zahiri peydadır, həm batini pünhanı

Bir nur mücəssəmdir, həml eləyər Zəhranı

Cibrili-əmin çakir, ya Fatimətəz-Zəhra

Ol naqənin üstündə səslər Həqqi Subhanı Başında qara məcər, zülfündə oğul qanı

Bir qanə batan köynək, söylər ki, Hüseyn hanı

Gözlər dolanar nagah, görsünlər o movlanı

Məhşərdə qopar məhşər ya Fatimətəz-Zəhra

Aləm görəcək ol dəm tufan kimi göz yaşın

Şəh qoydu qədəm həşrə, ağlatdı dağın, daşın

Yoxdur başı peykərdə, almış ələ öz başın

Sürətlə qaçır Zeynəb didar edə qardaşın

Başında qara məcər, ya Fatimətəz-Zəhra

Eşq atəşinə poşti-dərgahidə yandın sən

Divara sıxılmışdın, qüdrətlə dayandın sən Əvvəldə ölüb Möhsin, al qana boyandın sən

Mismar öz işin gördü, nagah yaralandın sən

Mismar idi, ya xəncər, ya Fatimətəz-Zəhra

Hər gün saralıb soldun, soldu gülü-Peyğəmbər

Şiddətlə məriz oldun, evdə salınıb bəstər

Bir gün nigəran gəldi qəm mənzilinə Heydər

Baxdı üzünə həsrət, gördü yumulub gözlər

Səsləndi o dəm Heydər, ya Fatimətəz-Zəhra

Səndən sonra fikr etmə aydın günüzüm qaldı

Ya qüssəli qəlbimdə əssaə dözüm qaldı

Dindir məni, can səslə, ağzımda sözüm qaldı

Zəhra yumulan gözdə vəllahi gözüm qaldı

Qoyma yumula gözlər ya Fatimətəz-Zəhra Qəlbim başına indi hicr atəşini vurma

Sərhəddi fəraq üstə israr eləyib durma

Bari mənə rəhm eylə bu riştəni gəl qırma

Yəsribdə təkəm Zəhra, getmə məni sındırma

Noldu o keçən günlər, ya Fatimətəz-Zəhra

# Həzrət Zəhranın (s.ə) şəhadəti

Aləm gəlibdi naləyə, bəhrü-bərr ağlaşar

Xuldi-bərrin, ərşi-Həqqi Davər ağlaşar

Fərmani-təziyət yetişibdir aləmlərə

Dərya, mövc, mehr, meh və əxtər ağlaşar

Zəhranı dəfn ediblər gecəylən Bəqidə

Mikayil və Cəbrəil peyamavər ağlaşar

Fatiməyə əza sahibidir Həyyi ləm yəzəl

Lovh, Kitab, vəl-qələm, dəftər ağlaşar Əza vaxtıdı, nalə gəlir ərşü-fərşdən

Qütb, mədar, dairə və mehvər ağlaşar

Sübhün zamanı qönçə qəribanı çak edər

Ya ləl-əcəb nolubdu məgər güllər ağlaşar

Alsa xəbər bu sirri biri bağbanidən

İllət nədir ki, zənbəq və nilufər ağlaşar

Lalə niyə məlalə batıb, sərbezir olub

Aya nə var ki, qönçə və bərgi-tər ağlaşar

Söylər qürub vaxtı Əlinin gülü solub

Gülzar, bağiban, nəhal və bərr ağlaşar

Bir gül solub ki, ətri keçib qabi-qövsidən

Səf-səf məlaikani-zümürrüdpər ağlaşar

Bir gül solub ki, sinəsi Sinanı yandırıb Tur, Kəlim və nuri-muşəşəfər ağlaşar

Bir gül solub vilayətin ərkanı titrəşir

Ruhi-mücərrəd, ərəz və covhər ağlaşar

Tahaya ənbiya yığışıb təsliyət verir

Quran, Qədr və sineyi-Peyğəmbər ağlaşar Başdan açıb əmmamə, imamət verir başa

Ləngər sınıbdı, kəştiyi-biləngər ağlaşar

Hammı gedib, Bəqidə tək ağlır Əli

Qəlbində dağına Fədək və Xeybər ağlaşar

Gizlin məzarə fatehi-Xeybər dəxil olub

Guya vurublar sinəsinə xəncər ağlaşar

Ehsasi dərdü-suzeş edir məğzi-ostuxan Tənha nə gözləri, başabaş peykər ağlaşar

İstir durub ayağa gedə, dizləri əsir

Yerdən duranmır, neyləsin dizlər ağlaşar

Dildən düşəndə başlayıb əmmən yucib oxur

Mövla Əli nəvasına nöh keşvər ağlaşar

Eyb etməyin desəm ucalıb nalə qəbridən

Qəbr, hənut, Fatimə və bəstər ağlaşar Gəh öz-özüylə söhbət edir, ağlayır bir az

Gəh dindirir Bətulu, qəlb və dilbər ağlaşar

Peyğəmbərin baharına sən qanlı laləsən

Sinəndə daği-eşqə yaran bənzər ağlaşar

Olsun qəsəm bu qəbrə ölüm axtarır Əli

Düşmür ələ gözümdəki əşgi-tər ağlaşar

Həqqim ölümdü, ölməmişəm zindəyəm hələ

Sən qıl dua Əli də ölə teztər ağlaşar Qurana hər baxanda gözüm Kosərə düşür

Ayati-Nur,Vaqiə və Kosər ağlaşar

Hər karvan yolu düşə şəhri-Mədinədən

Boynunda zəngi-naqə və məhmillər ağlaşar

Qurban olum qünutuna, “əccil vəfati”na

Məqbul olan duaya evim yeksər ağlaşar

Peyğəmbərə denən məni Qonfuz vuran zaman

Gördüm ki, Zülfəqar, qapı və Heydər ağlaşar

Sən hayil olduğun qapını etmərəm əvəz

Orda müdafeim yıxılıb, səngər ağlaşar

Qan ilə yazmısan qapıda “yaşasın Əli”

İsarına ürəkdə qalan əxyər ağlar Ta əşhədu ənnə Əliyyən vəli deyər

Mehrab, məscid, hərəm və minbər ağlaşar

Qəbrimdə də o sili yeri ağladar məni

Hər ləhzə yara tazələnər neştər ağlaşar

Ruhum küsüb, mədinəlilərdən gileyliyəm

Əhvalıma sipehr, mehi-ənvər ağlaşar

Aya uşaqlara necə tapşırmısan məni

Qoymur biri gözündən olam peyi-dər ağlaşar

Tez-tez baxır yatan yerə nazlı qızların

Səslir cavan məzarə gedən madər, ağlaşar

Amma Həsən elə tutulub dindirənmirəm

Pozğundu halı, halına bəhrü-bərr ağlaşar

Məhşərdə izin alıb açaram köhnə dağını Onda görəllər iş pozulub məhşər ağlaşar Yaz, ağla Sadiqi nə qədər ömr edə vəfa

Bax dəftərə qələm pozulub, dəftər ağlaşar

# İmam Əlinin (ə) həzrət Zəhranın (s.ə) qəbri üstündə növhəsi

Ey Zeynəbin xəzan eləyən nobaharını

Zəhra, Əlidi qəbrinə qoymuş üzarını

Axşam ki, gün batır daxi evdə qalanmıram

Daim çəkir Əli gecənin intizarını

Bax gör qalıb nə halə, o Mərhəb yıxan qol

Dur gör özün o cənglərin namidarını

Bir halə qalmışam daxi yerdən duranmıram

Dərdin alıb Əlinin olan iqtidarını

Müşgülqoşa Əli necə gör müşgülə düşüb

Təng eləyibdi dövrü-fələk ruzigarını

Ey kaş, həmən o yeddi nəfər dəfninə gələn Sənlən qazaydı burda Əlinin məzarını

Bir söz tutub məni, vəli xəlqə açanmıram

Qeyrətliyə çətindi, pozar etibarını

 Namusumu qapıda döyüblər, kimə deyim

Qövmi-sitəmgərin sitəmi-bişümarını

Qonfuz əl atdı qəmçiyə öldüm, ölənmədim Səbr elədim, qəbul et Əli etizarını

Gizlin gedib quyulara dərdi-dil elərəm

Ta söndürəm ürəkdəki möhnət şərarını

Ondan əlavə var bu işin ayrı hikməti

Ayəndələr biləllər o rəmzü-qərarını

Bir dərdimi suya deyərəm aləmə yayar

Şiyəm içər bilər ürəyim istinarını

Sübhə yaxındı gəlmir ayağım evə gedəm

Gözlür əgərçi dörd bala öz qəmqüsarını

Olsun qəsəm gözündəki qana, darıxmışam

Qurtar Əlini görməyə dəhrin fişarını

Səndən sonra həmişə mənə fatimiyyədi Çərxin görüm xərab ola bu kəc mədarını

Var xatirimdə çox yaramı bağladın özün Toxtatdı tez əlin səbəbi zəxmi-karını

Qəlbimdə leyk bir yarə var səbrimi kəsir

Az qaldı Mürtəzanın ala istibarını

Bu yarə sili yarəsidi, toxdayan deyil

Bir sili ki, salıb qulağın güşvarəsini

Silinin yerin özün ki, nişan vermədin mənə

Gördüm yuyanda kuçə sərəncam karını

Tahaya hər şikayət əgər etsən eybi yox Amma o silidən demə, alma qərarını

Həşrə kimi bu bir sözü aləm gərək bilə

Dəfn etdi Mürtəza gecə darü-nədarını

Gər olmasaydı dörd bala getməzdim heç evə Şəhrin məkan edərdim özüm nəzli-zarını

Amma uşaqların gecə yatmaz mən olmasam

Neylim qəfəsdə dörd pəri sınmış qənarini

Yox rəğbətim bu ömrə, özün bir dua elə

Çək əmnigahi-mərgə Əlinin qətarını

Fuztu və Rəbbi Kəbə, belə könlümə düşüb

Çox istirəm ki, tez verəm eşqin şüarını Əzbəski, ağladı şəhi-Xeybərşikən Əli

İslatdı göz yaşıyla o qəbrin qübarını

Durdu ayağa daməninin saldı toprağın

Tərk eləsin Bəqidə ziba nigarını

Üz tutdu asimanə tərəf baxdı bir aya

Guya açıbdı razi-dili-dağdarını

Tutqun səs ilə səslədi ey mahi-asiman

Ver kəhkəşanlara bu sözün intişarını

Ulduzlara xəbər ver Əlinin ayı batıb

Tar eləyib qarə gecələrtək nəharını

Zəhranı vurdular öz evində əl açmadı

Dözdü bu əmrə çəkmədi heç Zülfəqarını

Ol dəm Əli müxatəb edib əhli-Yəsribi

Saldı xəyalə şəhridə çəkmiş fişarını

Hər gün mənə şikayətə gəldiz Bətuldan

Qoymurduz ağlaya o məsaib şikarını

Heç bilmədiz ataası ölüb, dağdaridir

Həqqin alıb, döyüblər o möhnət düçarını

Agah olun Əli ürəyin böldü Fatimə

Rahət yatın mədinəlilər, öldü Fatimə

# Qitə

Bu qədər zülmilə ey vay deməyim, bəs nə deyim Mürtəzanın halına vay deməyim, bəs nə deyim

Öz evimdir, tutulub qəlbim odur ağlayıram

Öz balam Möhsinə lay-lay deməyim, bəs nə deyim

# Həzrət Zeynəb (s.ə) ana matəmində

Ey gündüz gözündə olan leyli tar ana Ali-Əbayə həşrə kimi iftixar ana

Gərçi babam vəliyyidi xəllaqi-zulmənə

Sənsən onun vilayətinə etibar, ana

Sinəndəki nişani-məhəbbətdi, qan deyil Nəhri-vilayətə gecə-gündüz axar ana

Sənsiz görüm zəmanədə gün çıxmayaydı kaş

Sənsiz nə gün, nə ay, nə bulud, nə bahar ana

Zəvvarın olmasa ürəyin qüssələnməsin

Daim gəlir babam gecələr əşgibar ana

Ta gəlməyincə evmizə bir ləhzə yatmaram

Mən yuxlasam, qapını gecə kim açar ana

Bir söz deyim işarə ilə qüssə eyləmə

Hər kəs ki, bir əzizi ölüb həqqi var ana

Səndən sonra bu evdə hamı ruzədardı Xun cigər qidadı bizə hər nahar ana

Axşam çağı yerin babamın sallam, ağlaram

Qallam oyaq gözüm qapıda əşkgibar ana

Ahım yanıqlı şəmdi, pərvanəsi Həsən

Hər gün belə yanıb alışır dilfikar ana

Kuçə sözü düşəndə Həsən evdə qəşş edir

Sili sözü pozur onu hər leyli tar ana

Çadırşəbin mənimkidi can misli saxlaram

Verrəm Rüqəyyənə onu başa salar ana

Kərbübəla sözün ki, xəbər vermisən mənə

Billəm özüm bəlalı başımda nə var ana

Kərbübəlanı gəz o zaman, gəl xərabəyə

Baş çək uşaqlara o çətin ruzigar ana

# İmam Əli (ə) həzrət Zəhranın (s.ə) matəmində

Zəhranı ta ki, dəfn elədi şahi-lafəta

Əyləşdi qəbri üstə bir az eylədi nəva

Darü-nədarını gecə dəfn eylədi Əli Gənci nihan izzətini qoydu topraqa

İstirdi yarıyla özü bir xəlvət eyləsin

Əshabı qaytarıb o zaman miri-müqtəda

Əyləşdi baş tərəfdə bir az ağladı özü Guya uşaq kimi o şəh ağlardı bisəda

Qəlbin boşaltdı durdu ayağa yavaş-yavaş

Yol başlayıbdı evə fəxri-övliya

Gər olmasaydı evdə uşaqlar gümanıma

Gəlməzdi bir də heç o evə miri-masəva Həm ruhən inciyib hamı küsmüşdü şəhridən

Mayil deyildi Fatiməsiz, şəhridə qala

Dünyaya üç təlaq verən neyləyir evi

Zəhrasız ev nə ləzzəti var əgər behişt ola

Əlqissə, ayrılıbdı Bəqidən şəhi-zəmən

Bir nəhvilə xülasə evə gəldi Mürtəza

Ətfalı yatmamışdı, gözətlirdilər yolun Bir əncüməni xüsusi qurub tutdular əza

Ta sübh olunca heç birisi yummadı gözün

Sübh oldu, gün çıxıb, verilib aləmə səfa

Sani yığıbdı başına bir iddə cirəxar

Gəldi Bəqiyə ta yenə də xəlqi tovlaya Peyğəmbərin qızı dedi gizlincə dəfn olub

Nəbş eləyin xəlifə namazın gərək qıla Gəldi xəbər ki, ya Əli bəs harda qalıbsan Az qaldı qəbri-Fatiməni bu dəni aça

Yetcək bu söz qulağına o qəlbi yorğun şəhin

Çox hövl ilə ayağa durub şahi-övsiya

Gəldi təməvvücə şərəfi-heydəriyyəti

Dərya kimi təlatüm edib bəhri Həl-əta Halı dolandı yeksərə qan tutdu gözlərin Guya ki, qan içirdib ona saqi-bəla

Boynunda üqdələndi üruqi-həmiyyəti

Əl Zülfəqarə atdı şəhənşəhi Qul kəfa

Bağlıbdı başına sarı dəsmalı qeyz ilə

Çox sürətlə evdən o ləhzə düşüb yola

Zeynəb durub ayağa o dəm baxdı ağladı

Yandırdı Mürtəzanı dilə gəldi guya

Səndən sonra daxi anamın yoxdu bir kəsi Çək Zülfəqarı sənə qurban olum baba

Tək getmə, ver icazə ki, qardaşlarım gələ

Tək görməsin əqəlli səni qövmi-əşqiya

Çox sürət ilə çıxdı qərəz astanədən

Yapraq kimi əsirdi qəzəbdən bu müqtəda

Yetdi Bəqiyə saninin yaxasından tutub

Vurdu yerə, buyurdu aya mədəni-xəta

Zəhra deyil bu qəbridə ruhum yatıb mənim

Baxma zəmanədə hələ beş gün dolanmağa

Zəhra deyə-deyə hamızı doğraram bu gün

Bir nəhvilə ki, bəhr kimi mövc edə dəma Baxma o gün də kuçədə vurdun, danışmadım

Əmri-Rəsul idi ki, gərəkdir məta ola

Qüslün verəndə gördüm özüm silinin yerin

Bəsdir həya elə daxi ey pəstü-bihəya

Bir nəbşi qəbrə ya Əli sən səbr edənmədin Kərbübəlaya bəs niyə heç gəlmədin şəha

Bir sinə ki, onda oğul dağı var idi

Atlar ayaqladı, dağılıb misli-tutiya

Sinə sınanda Fatimə səsləndi vay oğul

Cənnətdə gəldi naləyə ərvahi-ənbiya

# Həzrət Zəhranın (s.ə) şəhadət əhvalatı

Eldə bir qayda var yaxşı bilər əhli-nəzər

Bir kəsin ölsə cavan orəti dünyada əgər

Qövmü, həmsayə eşitdi tökülüb hamı gələr

Belə saətdə onlar sinələrin dağlallar

Qoşulub yaslıya evdə ölənə ağlallar

Xassə ki, tiri-bəliyyatə nişan olsa ölən

Özü xırda balalı, dilnigəran olsa ölən

Həmsəri-layiq və şayistə cavan olsa ölən

Yandırar aləmi bu dərdü-müsibət ələni Ağladar öz-özünə möhnəti yasə gələni

Mətləbi mən dedim aldın, qəlbinə qəm doldu

Qaidi-Əzəmi-Şəriət qızı gül tək soldu

Öldü Zəhra vəli bu qayda bərəks oldu

Demirəm ölməyini bildilər, ya bilmədilər

Bu qədər vardı ki, təşyiinə də gəlmədilər

Ölənin olsa neçə tifli ürək dağlallar

Üzə göz yaşlarını həsrət ilə bağlallar

Ucadan vay ana vay, zikr eləyib ağlallar

Fatimə gülləri rahətlə nəfəs çəkmədilər

Matəmində ananın bir uca səs çəkmədilər

Dedi Movla: demirəm sinənizi dağlamayın

Matəmində anazın əşki üzə bağlamayın Bilisiz müşgülümüz var ucadan ağlamayın

Əmri-movlaya gecə hammı itaət elədi

Ayrı tərz ilə bu dəsturu riayət elədi

Ağa Yəbnəl Həsən! həll eylə ürək niskilini

Qoy deyim dörd uşağın evdə olan müşkülünü

Ağlayanda balalar ağzına qoydu əlini

Demirəm başlarını möhnət ilə açmadılar

Evlərində ucadan səs çəkib ağlaşmadılar

Ravi Salmandı deyir, keçmişdi çox gecədən

Evdə məşğuli-nəmazi-şəbidim qərqi-mühən

O gecə çox nigəran idim elə Fatimədən

Qapı ahistə döyüldü, ürəyim diskindi

Dedim Allah görəsən xeyir ola kimdir indi

Hücrəni tərk elədim dildə bəsi şurü-nəva

Nigəran çıxdım otaqdan görəsən kimdi, Xuda

Xəbər aldım gecənin aləmi kimsən qapıda Fori bildim o zaman nuri-Xuda cilvəsidir

Səslərindən tanıdım ki, Həsəneynin səsidir

Dedi ahistə: əmu aç qapını mən Həsənəm Bir sözüm var sən üçün qərqi-bəla və mühənəm Gəlisən gəl daxi, təxir eləmə öldü anam

Qapını açdım özüm mən gecənin qəmli çağı

Gül kimi gördüm əsirdi oların dil-dodağı

Əlqərəz başladı qüslü gecənin vəxti Əli

Xanımın dəydi o sınmış qoluna birdən əli

Ağladı bir tazə müşkül yenə üz verdi vəli

Kaş göz yaşın üzə bağlamayaydı o gecə

Saxlayaydı özünü ağlamayaydı o gecə

Nə qədər eşqi var imiş oların bir-birinə

Fatimə dözmədi bir verdi təkan peykərinə

Yaranın başı açıldı, qan axıb su yerinə

Qan ilə su qarışıbdır elədi qüslü çətin

Guya endi o saətdə ora Ruhul-əmin

Dedi: Zəhranı sənintək tanıyan olmayacaq

Bu məhəbbət qanıdır, cuşə gəlib durmayacaq

Nə qədər ağlayasan sən, o qədər qan axacaq

Ağlama, göz yaşın axdıqca yara qan verir

Tazədən bəs deyəsən Fatiməni can verir

Hey töküb su, yaranın qanını sildi o gecə

Nə çəkib Heydər, Allah Özü bildi o gecə

Geydirincə kəfənin öldü-dirildi o gecə

Qüslü qurtardı Əli dərdü-qəmə tuş oldu

Yaralı Fatimə əlqissə, kəfənpuş oldu

Bağiban səslədi bülbülləri gülzarə gəlin Anazı bir də görün söhbətə, qoftarə gəlin Dolanın başına bu axır didarə gəlin

Elə bir məhşər olub aləmi-məna doldu

Qoşulub Zeynəbə öz zülfünü hura yoldu

Səs veribdir balalar qəmli Əlinin səsinə

Yığışıblar dili-şəbdə ananın dörəsinə

Hamıdan əvvəl Hüseyn saldı özün sinəsinə Ərz edibdir anacan, qəlbimi doldurdu məlal Sağlığıntək məni bir dəfə də ağuşuna al Mürtəza and içir Allaha, nə gördüm o zaman

Kəfənin bəndi açıldı ucalıb ahü-fəğan

Fatimə qolların açdı, özünə verdi təkan

Aldı ağuşə balasın o gülü əfsürdə Zəccə çəkdi mələkut əhli gəlibdir dərdə

Səhni-mənzildə olar qol-boyun olmuşdu ələn

Ucalıb nalə Hüseyn ilə xanım Fatimədən

Səs gəlib ya Əli forən balanı al anadan

Ərşiyan halını əssaə dolandırdı onlar

Gecənin aləmi aləmləri yandırdı onlar

# Bəqinin Əmirəlmöminin Əliyə (ə) naləsi

Ya Əli sən nimə şəb Zəhranı tapşırdın mənə

Get evin abad ola, cananı tapşırdın mənə

Ləylətul-Qədri-Xuda, ayineyi-ismətdi bu

Höccətəllahsan özün amma sənə höccətdi bu

Rəhmətən lil-aləmin Peyğəmbərə rəhmətdu bu

Məxzəni-sirri-Həqqi-Subhanı tapşırdın mənə

Kimdi səntək keştzari-ömrə toxmi-səbr əkə

Sən kimi bir şiri-mərd istir bunun dərdin çəkə

Bir gözü sədmə görüb məlum olur qanlı ləkə

Haləsi qandan məhi-tabani tapşırdın mənə

Bir sualım var ağa, əzbəs məni diltəng edib

Öz mədarımda dolanmaqdan məni çox ləng edib Seyyidi, aya xanım da öz qapızda cəng edib?

Çox yeri məcruh olan əzanı tapşırdın mənə

Qol-budağın sındırar hər bir gülü vursa dolu

Hansı gül bu gül kimi eyni baharında solu

Nə gözü salimdi, nə sinə səlamət, nə qolu

Pərpər olmuş bir gülü-zibanı tapşırdın mənə

Çox cavan orət ölübdür, şahidəm mən dəfninə

Belə bir məzlumə amma görməmişdim mən yenə

Zülfü ağ, qəddi xəmidə, heç yaraşmır sinninə

Sinni az, qəddi kaman nalanı tapşırdın mənə

Bu yaralı öz vəfasın aləmə elan verir

Hər səsin gəldikcə guya tazədən bu can verir

Ağlama, sən ağlayanda yarəsindən qan verir

Qəlbi qan ağlır sənə bu ani tapşırdın mənə

Ta baxıb Taha görüb Ümmü Əbihanın üzün

Silidən ad tutmadı rəzm ilə andırdı sözün

Şükuhi-ünvan ilə Tahaya nişan verdi gözün Səslədi getdin baba, mövlanı tapşırdın mənə

Az zaman səndən sonra nagəh baba üç yüz nəfər

Oldular beyət adıyla Heydər üstə həmləvar

Bidifa gördüm Əlini sinəmi etdim sipər

Ox kimi mismar dəldi ani tapşırdın mənə

Bir qapı ki, sən döyərdin ey məhəbbət gülşəni Vurdular od, yandı, Qonfuz götürdü təxtə parəni

Mürtəza baxdı, o vurdu, saldı ta dildən məni

La cərm mən boşladım damanı tapşırdın mənə Sən buyurmuşdun əl açma Mürtəzaya, açmadı

Vurdular namusunu bir zərrə amma daşmadı

Bisəbəb əhvalına divarü-dər ağlaşmadı Səbri, səbri ağladan insanı tapşırdın mənə

Sadiqi bir neməti-üzmadı Zəhranın adı

Hər kimin Zəhrası vardır, vardı əlhəq hər zadı

Öpmüsən xaki Bəqini, vardı ruhunda dadı

Şükr elə ərz et, xanım ehsanı tapşırdın mənə

# Həzrət Zəhranın (s.ə) həzrət Zeynəbə (s.ə) xitabı

Gəl səni vaqif edim hikmətü-əsrarə qızım

Bu qədər ağlama, pozma məni məhparə qızım

Belə fikr etmə bala fikrizə mən qalmamışam

Neçə müddətdi ki, ağuşə sizi almamışam

Bilisən yarəliyəm gözdən özüm salmamışam

Neyləyim bais olub sinədəki yarə qızım

Xuni-dil həsrətilə əşkinə qat bu gecədən

Vəsli-kalasini hicranıma sat bu gecədən

Təkliyinə adət elə, fikrimi at bu gecədən

Kərbəlada səni görrəm ürəyi yarə qızım

Babanın fikrinə əlbəttə özün qal gecələr

Onu dindir ürəyindən qəmini al gecələr

Hər namazında xəyala məni də sal gecələr Kömək et qüssəlidir Heydəri Kərrarə qızım Gecəni xəlq edib Allah ki, cəhan zülmət ola

Göz-gözü görməyə məzlum atana fürsət ola

Gedə çöllərdə boşalda ürəyin rahət ola

Sözlərin çahə deyib, ağlaya ənharə qızım

Hər baxışda dili-məcruhumu sən dağlayısan

Baxısan üzdəki sili yerinə ağlayısan

Hey gözümdən öpüsən əşki üzə bağlayısan

Neylirəm toxdadı qurbandı gözüm yarə qızım

Sizə bir Kərbübəla var ki, bəla baş verəcək

Həqq Özü Ali-Əbaya qəmi yoldaş verəcək

Kərbəlaya sənə bir sevməli qardaş verəcək Adı Abbasdı, məşhur ələmdarə qızım

Xoşdiləm mən o qəddi-qaməti Heydər səmərə

Çəp baxanmaz sizə bir kimsənə Abbasə görə

O da oğlumdu mənim bu sözümü al nəzərə

Can fəda eyləyəcək xırdaca qızlara qızım

O balam həşrə kimi babül-həvaic olacaq

Üz qoyan ləhzədə meydana cəmalın solacaq

Çiyninə məşgi gedən vəxtdə Səkinəm salacaq

Məşginə ox dəyəcək, məşg olacaq parə qızım

Kərbəlada ona hər sədmə yetər billəm özüm

Çəkərəm başına əl, qəlbində qəmin silləm özüm

Ox dəyəndə gözünə başı açıq gəlləm özüm O zaman qəm yetişər itrəti-ətharə qızım

Bir Rübab adlı gəlin bu evə bir gün gələcək

Oxlanıb südəməri qəlbini möhnət dələcək

O da bu evdə elə gün qabağında öləcək

Olacaq niskil onun möhnəti əhrarə qızım

# Həzrət Zəhranın (s.ə) Əmirəlmömininə (ə) xitabı

Gəl əmoğlu ömrüm günəşi az qaldı bata

Sən mənə Quran oxu, ey şəhriyari-Həl-əta

İstərəm Quran səsinlə azimi-rizvan olum

Bir hicazi ləhni başla ləhninə qurban olum

Göz götürmə gözlərimdən eşqinə mehman olum

Bax mənə canım çıxınca ey əmiri-masəva

Qəlbdən eşqin sənin bir an kənarə qoymaram

Mən sənə vabəstəyəm, rəxti-əlayiq soymaram

Hər qədər baxsam bilirsən gözlərindən doymaram

Ağlama qoy çox baxım ey gözləri dərdü-dəva

Beyətə xatir çəkirdi məscidə sani səni

Boşlamırdım, tutmuş idim mən səni, Zeynəb məni

Qonfuzun qalxdı əli, soldu vücudum gülşəni

Mən yıxıldım öz qapımda, sinə də batdı qana

Mən özüm məsuməyəm heç sözdə rəddə getmərəm

Sən imamımsan, sənə təyini-təklif etmərəm

Vursalar yüz dəfə ölsəm şənini əsgitmərəm

Sən ağamsan, sərvərimsən, dilbərimsən müqtəda

Öz qəmim yaddan çıxıbdır əşgrizəm mən sənə

İsmətullaham özüm billəm əzizəm mən sənə

Xilqətin Zəhrasıyam amma kənizəm mən sənə

Bilsin aləm ki, bu evdə mən kənizəm sən ağa

Pozğun əyləşmə başım üstə aya miri-hümam Ağlama bu tərz ilə ey sərvəri vala məqam Ağlayanda sən yaram göynür ürək etməz davam

Ağlaram Zeynəb də ağlır başlayır şurü-nəva

Bu iki ağlar gözüm daim tökər əşgin yerə

Bilmişəm təklifini bu gözlərin mən yeksərə

Bir gözüm ağlar sənə, bir göz babam Peyğəmbərə

Vəslinə nail olam müştaqəm ey miri-hüda

Gördü Zəhra əşgilə sərşar Kərrarın gözün

Dözmədi gözyaşlı görsün yari-dildarın gözün

Naxoşun qalxıb əli sildi pərəstarın gözün

Səslədi sən ağlama Zəhra sənə qurban ola

Söylədi Heydər həman Kərraram ey xilqətdə şam

Ömərlər öldürmüşəm əda olubdur qəlü-qəm İstəsəydim hammısın birdə qırardım dəstə cəm

Bu azan olmazdı, amma nə səlat və nə dua

Əmri-Taha səbrimə baisdi, ey əfzun qəmi

Ayrı bir hikmət də var bilməz çoxu bu mübhəmi

Bu sükutum şiəyə xatirdi tutsun aləmi

Vədə vermişdi bizə çün şiəni əvvəl Xuda

Keşməkeş başlandı bildim dinmədim, qəlb dağladım

Sən çağırdın Fizzəni, mən də özümü saxladım

Ta səsin birdən ucaldı, Zeynəbi mən yolladım

Get dedim öyrəş qızım vardır qabaqda Kərbəla

# Zülfüqar

Əgər Ruhul-Qudus dəm vursa feyzi-canfəzasından

Qələm bir süfreyi-rəngin açar şərhi-rəsasından

Mürtəza eşqilə kəlmə-bekəlmə sözləri düzsəm

Görərsən porbəhadır gənci-Qarunun təlasından

Əli Tövrat, İncil və Zəbur, vasili Qurandı

Bizə təfhim olur babi-ülum Mutafasından

Kiməm tərif edəm mən məzhəri-küllül-əcayibdən Gedib Qurana bax, şənin xəbər al Həl-ətasından

Əlidir sadiri-kamil, Əlidir aşiqi-amil Əlidir qaziyi-adil, qəzavətdə qəzasından

Əli Qurani-münzəldir, əvvəldən əvvəldir

Peyəmbərlərdən əfzəldir, məgər Taha və Yasindən

Əlinin rəfəti-şəni salıbdır şübhə xəlqə Bir iddə fikr edib allahdı, öz zənni-xətasından

O movlanın məqamı müxtəsər birdən olur peyda

Və matəş-Şafi və ləysə yədri qəd kəfasından

Ki, yəni Şafi öldü və lakin bilmədi axər

Ki, Allahdır Əli, ya yox kamali-etilasından

Buyurdu həzrəti Sadiq bu mətləbi özü möhkəm

Əmir əl-möminin tənha Əlidir ibtidasından

Biri qeyr əz Əli bu iddianı eyləsə mütləq

Ki, mənkuhud-duburdur müddəi öz iddiasından

Əli öz nəşinin pişvazına gəldi gecə vəxti

Bu iş görsənməyib nə ənbiya, nə ovliyasından

Əlinin adı hər yerdə deyilsə, Fatimə orda

Ki, ayrılmaz vəfalı aşina öz aşinasından

Sözüm bir ayrı mətləbdir gözüm yaşı aman versə

Görəkdir başlayam başdan Xudanın ittikasından

Əvamünnas ümmət Mürtəzanı eylədi məzlum

Sükut etdi benahəqq satdı dinin qəhqərasından

Qədiri-Xumu yetmiş gündə nadidə tutub dandı Olar ki, zahirən hacıydılar bimöhtəvasından Xudaya, cahili öz cəhlinə agah elə bilsin

Və bir də aləmi hifz eylə nəfsin bəd həvasından

Yerin üstündə cəmiyyət köçübdü neçə milyard

Çoxu kafirdi, inkar eyləyib dini əsasından

Qalanda iddiayi-din edir, şiə və ya sünni

Olardan kəm deyil gahi günahü-ibtilasından

Nə qədri yer üzündə bu xəlayiq məsiyət etsə

Ona şirkətdi sani ta qiyamət öz cəzasından

Deyiblər, əvvəlin xişti əgər memar kəc qoysa

Sürəyyayə kimi divar kəcdir, kəc bənasından

Peyəmbər öldü, xişti əvvəli bu sani kəc qoydu

Mübarək peykəri-dinə vurub xəncər qəfasından

O tohin eylədi Tahaya vəxti-ehtizarında

Buxari öz Səhihində yazıbdır macərasından

Onun tərhiydi Şura da, Əli xanəneşin oldu

Qapı yandı, Fədək getdi, ölüb Zəhra yarasından

Özü bədxülq idi, Movlaya guya eylədi izhar

Deyibsən ağlaram peyvəstə Zəhranın vəfasından

Mən ilə durmusan indi və lakin ağlamırsan sən

Niyə təbliğ edirsən bu sözü boş iddiasından

Əlinin halı döndü ta ki, Zəhranın adı gəldi

O namərdin cavabın verdi ləhni-dilrübasından Dedi: Zəhraya hər yerdə tək olsam gözlərim ağlar

Siz ilə bahəm olsam qəlbim ağlar, ixtifasından

Əlimi bağladı Taha, Bətulu kuçədə vurdun

Mənə göstərmədi sili yerin amma həyasından

Edib qasibləri mövləl-məvali bu sözə agah

Əli məzun deyil izni Xudayi-zülətasından Əgər məzun olub haqqızdakı ayati açsaydım

Deyərdim xəlqə kimsiz, niyyətizdə ibtidasından

Danışsam tez deyərsiz Mürtəza dünyaya talibdir

Sükut etsəm deyərsiz qorxur ölümün həvasından Sükutum şiə və Qurana xatirdi, bilin gərnə

Qırardım hammızı vəllahi, bu zülmün cəzasından

Əlinin səbri dildən saldı səbri ya Rəsuləllah

Və lakin çıxmadı bir ləhzə əmri-pişvasından

Deyillər təngə gəldi Zülfəqarı səbri-Mövladan

Dil açdı öz diliycə bir günü izni-Xudasından

Bu sani Samiritək bir böyük fitnə edib bərpa

Əbu Bəkri çu qusalə danışdırdı xəfasından

İcazə ver ağa, boynun vurum, səhərin edim batil

Məgər mən kəmtərəm Musəbni İmranın əsasından

Edim bir zərbət ilə qəri-duzəxdə onu sakin

Cəhan əhli xilas olsun o bidinin xətasından

Məni şaha, uşaqlardan bu əndazə utandırma

Həsən ağlır, Hüseyn ağlır, qəmi-biintəhasından

Deyəndə oxşama Zeynəb sızıldar tiğeyi-tizim Qəlaf içrə nəvanı başlaram Zeynəb nəvasından

Xilas eylə qəlafımdan bu dəfə Zeynəbə xatir

Öləndən Fatimə şərməndəyəm mən Ali-Yasindən

Vücudum vəqfdir Qurana, mən Zəhraya mədyunam

Əlindən öpmüşəm hərdəm yuyanda öz vəfasından Həmin bu Zülfəqar idi Hüseynə çox kömək etdi

Vəli əfsus ola, şah yorğun idi çox yarasından

Hüseynin Əkbəri ölmüşdü, qəlbi dağidar idi

Hələ qanı qalırdı, getməmişdi heç Abbasından

Bu şerin Sadiqi yoxdur nəziri şerlər içrə Sənə ehsan edib mövləl-məvali öz ətasından

Əmir əl-möminindən şerinə bir Kərbəla istə

Pəsənd etsə verər muzdun Hüseynin Kərbəlasından

# Həzrət İmam Həsənin (ə) şəhadəti

## (Sinəzəni)

Can verdi Həsən, bülbülü-baği-mühən öldü

Sili yerini kuçədə əvvəl görən öldü

Göz yaşını rüxsarına bağlardı həmişə

Həsrətlə yanan qəlbini dağlardı həmişə

Zəhrayə dəyən siliyə ağlardı həmişə

Kim alsa xəbər, mən deyərəm kuçədən öldü

Sözdən söz alır qüssəli qəlbim söz evində

Əşkim dolanır şamü-səhərdə göz evində

Əmniyyəti yoxdur bu şəhidin öz evində

Zülm ilə gecə zəhri-cəfanı içən öldü

Məsmum elədi Cudə şəhi-ərşi-vəqarı

Zəhrin əsərindən göyərib rəngi-üzarı

Səsləndi həraya bacısı Zeynəbi-zarı

Dur səslə Hüseyni, denən qardaş Həsən öldü

Bu zəhri-cəfadan bacı rəngim saralıbdır

Qardaşlarımı səslə ki, səbrim azalıbdır Abbasə demə Cudə bu əhvala salıbdır

Dözməz görə bu nəhvilə şahi-zəmən öldü

Ta gördü Hüseyn qardaşını səbri azaldı

Ömrüm gülü zülmilə dedi soldu, saraldı

Getdim anamın yanına Qasim sənə qaldı

Əkbərdən ayırma onu, bu mümtəhən öldü

Qoş Əkbərinə oğlumu dilşad elə qardaş

Qəmli ürəyin qüssədən azad elə qardaş

Məndən sonra sən Qasimi damad elə qardaş

Şayəd ürəyində görə dərdü-mühən öldü

Qismət bu imiş səbr elə ənduhu-fəraqə

Bir gün gedəsən Zeynəb ilən səmti İraqə

Verməz bir içim su o yerin əhli qonaqə

Onda görəsən bülbülü-bağü-çəmən öldü

Düşsən yaralı peykərilə qanlı minayə

Səbr eylə bəliyyatə o gün gəlmə nəvayə

Gəlləm anam ilə mən özüm Kərbübəlayə

Onda deyərəm qəlbini Taha öpən öldü

Orətdə təfavüt nə qədər var hamı bilsin Bax qəmli Rübabə ürəyin qəm oxu dəlsin

Vəllahi, Rübabın qadası Cudəyə gəlsin

Ağlardı Hüseynə o qədər qüssədən öldü

Aşiq odu daim ola yarın sorağında

Zəhranın ədəbli gəlini qəm siyağında

Axırda verib can özü də gün qabağında

Zeynəb dedi vay Əsğərə lay-lay deyən öldü

# Mədinədən çıxış

Şəbanə şəhri-Yəsribdən Hüseyn xunin-dil ayrıldı

Bətulun qəbri üstündən vəli çox müşkül ayrıldı

O itgin qəbrin üstündə Hüseyn yerdən duranmırdı

Döşənmişdi ananın qəbrinə heç ayrılanmırdı

Tökürdü seltək əşgin üzarə saxlıyanmırdı

Xudahafiz edib öz madərindən acil ayrıldı Keçirdib aşiq küllü karivan eşqini sandan

Baxıb məcmu üşşaqə əlamət gördü nöqsandan

Görüb bir südəmər kəmdir, quruhi-eşqbazandan

Götürdü Əsğərin olsun quruhu kamil ayrıldı

Vurub Süğra təfəüül Əkbərin səd tari zülfündən

Dilaviz oldu naz ilə o dəm dildari zülfündən

Dedi qoy eyləyim əhvalim istifsar zülfündən

Nə gördü vermədi yol istixarə bir tel ayrıldı

Dedi ey vay mənə, ol tari-muya bənd idim qəlbdən

Təbibi-eşq yazmışdı mənə dərman o kakildən Gələndə ağladın bildim özüm axırdan, əvvəldən

Qırıldı rişteyi-vəslin Əli teldən, qəlb ayrıldı

Buyurdu Qasimi-naşadə ol dəm şahi-dilxəstə

Ayağa dur gedək bir Müctəbanın qəbrinin üstə

Babandan bir xudahafiz elə ey sərvi-norəstə

Denən qoymur qalaq burda bu qövmi-batil ayrıldı

Dedi Qasim baba məndən ötrü çox bağrıqan olma

Bu axər gəlməyimdir qəbrinə dərdə nişan olma

Əmim ilə mən də getdim Kərbəlaya nagiran olma

O qədri ağladı guya uca dağdan sel ayrıldı

Çıxıb dərvazeyi-şəhri, Hüseynin göz yaşı axdı

Dönübdür çiyni üstündə Bəqinin səmtinə baxdı

O baxmaq Zeynəbi yandırdı bil-mərrə o da baxdı

Qalıb Süğra tək evdə, karivan əlhasil ayrıldı

# Mədinədən köç

Ta bar olundu naqələrə bari-qafilə

Müşgülqoşa əzizi-Hüseyn düşdü müşgülə

Ali-Əba Mədinədə rahət qalanmadı Tərk etdi evlərin gecə vəxti düşüb çölə

Rahət nəfəs çəkə onları, qoymadı fələk

Ali-Rəsulu satdı zəmanə ərazilə

Əmr elədi imam ki, Süğranı bir görün

Könlün alın mərizdi ol doxti-kamilə

Əmri-imam ilə gecənin vəxti əhli-beyt

Gizlin vidayə mənzili-Süğraya gəldilər Qəm bəstərində gördülər bir dilrüba yatıb

Cismi əsir o nəhvilə ki, yel dəyər gülə

Əyləşdi bir tərəfdə Rüqəyyə Rübab ilən

Qundaq içində Əsğəri Süğraya verdilər

Bir baxdı Əsğərə o zaman bildi mətləbi

Tazə libası var gedir ayrı mənzilə

Zeynəb açıb sözü dedi: Süğra gedir hamı Qismət budur nə çarə qızım, eylə hövsələ Qəlbin darıxsa evdə oturma Bəqiyə get

Zəhraya de sözün, ürəyin bəlkə dincələ

Əyləşmə tək otaqda, darıxdırma öz-özün Hər dəmdə get günüzləri Abbas əmingilə

Ta ki, eşitdi bu sözü səslədi vay mənə Hammı gedir yanımda qalan yox bu mərhələ Va qürbəta dilində kəənnhu ovunmadı

Guya alovlanan cigərin çəkdilər milə

Ərz etdi: Əsğərin hələ heç qırxı çıxmayıb

Sinni bu norəsin əcəba çatmayıb ilə

Yalvardı, ağladı o qədər zaru-xəstə dil

Bir nəhvilə xanımlar onu tutdular dilə

Leyla xanım qəza və dəvasın xəbər alıb Verdi cavab xuni cigərdir qəza hələ

Əkbər gələndə əzr eylədi yaxşıyam ana

Bir gün yubansa vay halıma iş gəlib belə

Mən Əkbərin mərizəsiyəm qoymayın gedə

Bağlayıb fələk bu ömrümü bir tari kakilə

Yerdən durubdu Əkbəri bir də qucaqladı

Səsləndi müşgülü sən özün bari həll elə

Bəs kim qalır Mədinədə ölsəm əza tuta

Yandırdı kainatı o banuyi-fazilə

Əlqissə, karivan gecə vəxti düşüb yola

Gözdən itib o dəm ki, uzaqlaşdı qafilə

Qoydu üzün o halda Əkbər otağına Qüflün öpüb, alışdı ürək, az qalıb ölə

Axdı sireşgi səslədi ki, siz gedin gedin

Süğra ögeydi şayəd odur düşdü müşgülə

# Həzrət Süğranın (s.ə) əhvalatı

Rəsmidir şanə deyər zülfü-pərişanə sözün

Andırar rəmzilə ta bilmiyə biganə sözün

Bu məlahət, bu lətafət ki, sənin var cana Yeri vardır yazalar səfheyi-Quranə sözün

Naz edəndə mənə nazında nələr var demərəm

Açmaram özgələrə nərgizi məstanə sözün

Hər zaman dərdin olanda de təbibin özünə

Demədi mur, o zəfilə Süleymana sözün

Baxma Yusif dedi öz dərdini biganələrə

Sən həmişə degilən həzrəti cananə sözün

Müfti-əzəm eşqin bizə fətvası budur Zülmdür kim deyə aqillərə divanə sözün

Bir gecə şəmilə xəlvət elədim sübhə yaxın

Ta salam məhfilə bir nəhvilə pərvanə sözün

Adını tutdum alışdı mənə qeyzilə dedi Dəstəmazsız tutma adın salma şəbistanə sözün

Dedi çox baxma həqarətlə bu pərvanələrə

Çox əcib işləri var gər dözəsən sanə sözün

Nə qədər sağdı, salamatdı danışmaz əbəda

Alışan vəxtə deyir şəmə bu divanə sözün

Ağladar şəmi öz əhvalına ta sübhə kimi

Əşki şəmilə qatar ta verə payanə sözün

Gərçi şagird idi, özünün məktəbi var

Qanadında yetirir şöleyi-suzanə sözün

Xəbər aldım deyirəm kimdi onun ustadı

Dedi Süğradı düzər əşgilə müjqanə sözün

Əkbərin dərdi bu Süğranı ayaqdan saldı

Ayrı dərdi yoxdu ta deyə cananə sözün

Duduman bağlı qalıbdır bir elin ayrısıdır Nə gedib, nə qala bildi deyə bir yanə sözün

Eşqi Əkbər otağı idi, o da ki, bağlı qalıb

Qapısın hər gün öpərdi deyə hicranə sözün

O qədər bağlı otağın qapısın öpmüş idi Adət etmişdi deyərdi ona ruzanə sözün

Gün batan çağı durub tez sürünərdi qapıya

Ərz edərdi yana-yana Həqqi Rəhmanə sözün

Bir gün əyləşmişidi gördü ki, bir səs gəlir

Qasidəm səmti İraqa varun aya nə sözün

Eşitdi vəxti İraq adın itirdi özünü

İstədi yolluya dildarə qəribanə sözün

Naxoşun durmağı müşküldü, süründi eşiyə

Ağlayır dildə deyir Xaliqi Subhanə sözün

Səslədi getmə dayan, məndə verim bir namə

Yazmışam əşgilə ey qasidi-fərzanə sözün

Baxdı qasid ona gördü ayaq üstündə ölüb Ürəyi yandı dayandı ala dürdanə sözün

Xəbər aldi ki, xanım yolda kimin vardı? Dedi:

Əkbərə müntəzirəm ta ki, alam canə sözün

Bir neçə xırda uşaq caməsi bir boxça ara

Vurdu namilə dedi zimni-həkimanə sözün

Qasidə neçə əlamət babasından saydı

Ki, özü şahdi deməz qeyri-Mənnanə sözün

Sinni altmış hələ olmaz, üzü çox nurani

Oxşadar hər eşidən ayeyi-Quranə sözün

Bir əmim var uca boy sağ tərəfində dayanar

Babamın arxasıdır ərz elər sultanə sözün

Bir cavan sol tərəfində adı Əkbərdi onun

Qardaşımdır o mənim pəxş elə hər yanə sözün

Çatmadı qaşları, başda yaşıl əmmaməsi var

Özü bir aydı, deməz heç məhi-Kənanə sözün

# Həzrət Süğranın (s.ə) əhvalatı

Əli sənin adını nəqli-məhfil eyləmişəm

Ki, şəmi-məhfilimi bir yanan dil eyləmişəm

Əgər dübarə sənə üzbəüz gözüm sataşa

Bu xəstə canımı nəzri-şəmayil eyləmişəm

Namazi-sübhü ki, qıllam, Əli, Əli deyərəm

Sənin gözəl adını mən nəvafil eyləmişəm Fələk bizi ayırıb, yoxsa bivəfa deyilsən

Özüm-özümə iqameyi-dəlayil eyləmişəm

Sənin bu bağlı otağın məni kabab eləyib

O asitanədə hər ləhzəmi il eyləmişəm

Batanda gün mənə birdən ürək döyünmə gəlir

Qurub vəxti gözüm yaşını sel eyləmişəm Gözüm yaşilə sənə namə yazmışam bu gecə Vəfalı qasidilə indi rahil eyləmişəm

Yubansa qasid əgər çoxda nagiran olma

O qədər ağlamışam yolları gül eyləmişəm

Əli həmən gecə ki, siz Mədinədən çıxdız

Aparmaduz məni çün əmri müşgül eyləmişəm Məni qaşın qılıncıyla şəhid edəydin kaş Sənin qələm qaşını canə qatil eyləmişəm

Cahanda sənsiz əgər Nuh qədri ömr eləyəm

Yox ərzişim nə qədər olsa zail eyləmişəm

Öləm yenə diriləm bir dəqiqə sənlən olam

O bir dəqiqədə bir ömr kamil eyləmişəm

Amandı çox da yubanma qabaqda bayram var

Görən səni soruşur bəs ki, nisgil eyləmişəm Keçən gecə Əli bir qorxulu yuxu gördüm

Qiyamətdi desəm gər rəsail eyləmişəm

# Həzrət Müslimin (ə) xitabı

Mən Əqilin oğluyam Müslim adımdır ey cəmaət

Hər qədər canımda can var eylərəm dinə himayət

Mən ətiullahdakı nəfsi-ulul-əmrə səfirəm

Heydəri Kərrar əmimdir məsdəri sədri-imamət

Şöhrətim Seyfi-Bəni-Haşimdi, şərzə şirgirəm

Naibi-xassi imamam, həqqə mənzurimdi xidmət

Cövrü-zülmü-kinədə Ad və Səmuda bənzəyirsiz

Haqdan Haqqa uzaqsız yoxdu sizlərdə dəyanət Ey gedib Hindi-cigərxar oğluna tez xar olanlar

Uff olaydı sizlərə yox zərrəcə sizdə şərafət

Namənizin imzaları qurumamış döndüz sözüzdən

Etmisiz dəvə yükü qədərində siz namə kitabət

Tövə bir övrətdi sizdən başdı qeyrətdə şərəfdə

Hərzə övrətdən də kəmtərsiz aya qövmi-zəlalət

Baxmayın siz dönmüsüz Müslim ölər dönməz Hüseyndən

Axmasa bir qan Hüseyn üstə o qanda yoxdu qeyrət

Cəng edib əzbəs yoruldu şəhridə sərdari-tənha

Tutdular məkrilə axirdə o sərdari o saat

Gətdilər ibn Ziyadın bəzminə məcruhü-xəstə

Qolları bağlı dayandı vüqarla çox basəlabət

Bir nəfər səslədi təzim və salam eylə əmirə

Ta əmir adın eşitdi çox geran gəldi bu söhbət

Etdi fərmayiş əmirim Fatimə oğlu Hüseyndir

Mən Hüseyndən qeyrinə baş əymərəm yox məndə adət

Vəqfdir başım Hüseynə mən qulamam, o ağamdır Ölsə də Müslim qoy ölsün ki, Hüseyn başı səlamət

Mən gələndə Kufəyə hər dərsimi şahım veribdir

Ali-Haşim eyləməz hər bisərü-padən itaət

Təkləyibsiz siz məni yox heyf ola Abbas əmoğlum

Neyleyim ki, olmadı yanımda ol kani-şücaət

Kufədə Abbas olaydı ol zaman məlum olardı

Kim kimin bağlar qolun meydanda ey qövmi- şərarət

Kufəyə gəlsəydi əlan qollarım bağlanmaz idi

Saxlıyanmazdız məni qol bağlı ey əhli-şəqavət

Arizuyi-Müslimi yazdım qələm sözdən söz aldı Müslimə ərz eyləsəm bu mətləbi olmaz cəsarət Kufəyə Abbas əmoğlunda gəlib amma nə gəlmək Bir təbəqdə bir dağılmış baş daxı yox şərhə hacət

Tək sənin qollarını bu çərxi kinə bağlamayıbdır

Zeynəbin də qolları bağlıydı ey kani şəhamət

Bu fələk namərdidi, düz olsa bir əl fori bağlar

Fasiqin amma açıqdır əlləri eylər cinayət Şahidim də xeyzərandır qanlı ləblərdən xəbər al

Neçə dəfə qalxıb-endi qopdu məclisdə qiyamət

Bilmirəm nə oldı uşaqlar hamısı durdu yerindən

Səsləniblə vurma-vurma saxla əl ey pəstfitrət

Gördü qızlar Zeynəbin hər yerdən ümidi kəsildi

Döndü Abbasə tərəf bir baxdı gözdə əşgi-həsrət “Sadiqi” bəzi camaat dandılar Həqqül-yəqini Pis verub çün dərsini sani, o ustadi-xəbasət

Bir kəsiki əl açıb “həyyə əla xəyrul-əməl”dən

“Əssəlatu xəyru min novmi” azanda qoydu bidət

Tinəti-Ali-Əlidən xəlq olub şiə əzəl gün

Lacərəm tərkib olanmaz heç zaman nurilə zülmət

Bizlər ilə düşmənin hərgiz suyu bir arxa getməz

Düşməni-Zəhra ilə axir nə qardaşlıq, nə vəhdət

# Rübai

Kim aşiq olsa əgər fikri-nəngü-nam eyləməz

Əsiri-eşq olu dünyadə əxzi-kam eyləməz

Dedilər ibni Ziyadə gərək salam edəsən

Buyurdu Müslim ölər fasiqə salam eyləməz

# Kərbəlayə giriş

Bu yerdi bacı eşqidə ecaz eləyən yer

Kəbə yerinə həşrə kimi naz eləyən yer

Bir mədfən olar burda ki, üşşaqə məhəldi

Çün Tur, təcəlligahi-ənvari-əzəldi Hər guşəsi minlərcə behiştdən də gözəldi

Zülfün bacı xoşdur ki, mənim xələtim olsun

Bir köhnə həsir ilə gərək ülfətim olsun

Başdan-başa bu yer qəmü-ənduh və nəvadı

Baxma o Fəratın səsinə ruhfəzadı

Burda su verilməz qonağa Kərbübəladı

Tiri-qəmü-möhnət dili-pakın böləcəkdir

Baxma o suya qardaşın ətşan öləcəkdir

Bu yerdi bacı göz yaşını qanə qatan yer

Cənnatə təfaxür eləyib, naz satan yer

Dilsiz balama ovçu yaxından ox atan yer

Ox Əsğəri güldürsə sireşgim tökərəm mən

Dilsiz balamın qanını ərşə səpərəm mən

Bir yerdi bacı halıma beytül-həzən ağlar Mədfəndi mənə qəbrimə həsrət çəkən ağlar Zəvvarım olar qəbrimin üstə gələn ağlar

Xuni-dili göz yaşıma hər dəm qataram mən

Bir qəbridə Əkbər balam ilə yataram mən

Gərdişdədi ta çərxi-fələk günbəzi-dəvvar

Olmaz elə bir qəbri görən ta ki, cahan var

Bir yerdə ata cüt balasıylan yatışıblar

Əkbər ayaq altında yatıb qəlbi şikəstə

Əsğər də yatıbdır atanın sinəsi üstə

Şah barmağı ilə bir tərəfə etdi işarə

Bir söz dedi Zeynəb dilinə saldı şərarə

Ordan bacı qızlar qaçacaq dəştü-kənarə Alam və mühən zahir olub bəllidi Zeynəb

Gözlür yolunu, bax ora da təllidi Zeynəb

Qəm tirini öz qəlbinə daim saçacaqsan

Səy üstə Səfa eyləməyə yol açacaqsan

Qodalə tərəf sən bacı ordan qaçacaqsan

Gözdən tökəcəksən üzünə göz yaşını Zeynəb

Orda yıxacaqlar yerə qaradaşını Zeynəb

Gün batdı uşaqlar sözü dillərdə yatışdı

Yorğun balalar yol tozu tellərdə yatışdı

Yəsribdə qalıb evləri çöllərdə yatışdı

Əvvəl gecə yatmaqları çox qüssəli oldu

Qızlar yata çöldə bu gecə əvvəli oldu

# Hürrun (ə) tövbəsi

Ya Hüseyn, Hürrü-pəşimanü-diləfkarəm ağa Gəlmişəm qovma qapından çox günahkarəm ağa

Seyyidim, gəlmir üzüm dərgahına üz döndərəm

Hürrü-nalanəm, məni əfv et, aya kani-kərəm Sən əlimdən tutmasan məhşər güni mən neylərəm

Xeyridən boşdur əlim möhtaci-isarəm ağa

Qüsli-tövbəmdir üzümdə göz yaşım ey möhtəşəm

Düzdü səngindir günahım mən sizi incitmişəm

Hər nə olsam da ağa indi qapından girmişəm

Əfv elə, qovma məni, yox ayrı bir çarəm ağa

Müxtəsər bundan qabaq öz ağlıma etdim rücu

Feyzi-tövbə şamil oldu halıma tapdım xüzu

Gəlmişəm sürtəm üzüm toprağına dildə xüşu

Sən qəbul et tövbəmi gör nə fədakarəm ağa

Sənsiz ömrü neynirəm xoşdur həyatı boşlayam

Pişmərgi-eşq olam, dərdü-bəlanı xoşlayam

Mən sənə müddətdi şaha, xəstə bir can borcluyam

Gəlmişəm borcun verəm indi bedehkarəm ağa

Almışam öz canımı əssaə şaha ovcuma

İmtahan eylə məni ta sabit olsun müddəa

Əmr elə qara qulun qəlladə vursun boynuma

Mən hürüm, çəksin məni bəski səzavarəm ağa

Baxma nəfsi tovlamışdı Hürrü ey miri üməm

İndi amma nadiməm qəlbdən aya kani-kərəm

Zülcənahın nalının tozun kainata vermərəm Sabiqən əğyar idim, əssaə əxyarəm ağa

Mayiləm cami-viladan mən də bir cürə dadım

Zadi-rahi-eşqim olsun malü-canim hər zadım

Küsmüsən məndən barış, ta həşrə tək qalsın adım

Ad sənindir, mən kiməm bir zərreyi-xarəm ağa

Lütfün olsa ya Hüseyn dərdi-dil ağaz eylərəm

Aşiqanə gəlmişəm dərgahına raz eylərəm

Sən mənə nokər desən, mən şahlara naz eylərəm

Tut əlimdən sərfəraz eylə giriftarəm ağa

Qayəti-amali-eşqü-arizusan sən mənə

Qul huvəllahu əhəddə şərhi-husən sən mənə

Abirudan düşmüşəm mən, abirusan sən mənə

Abiru ver abirundan mənə zarəm ağa

Mən səni verrəm qəsəm şaha cavan qardaşına

Rəhmətindən həlqə vurmış gözdəki göz yaşına

Əkbərə xatir ağa Hürrü dolandır başına

Yox demə sən bil balan canı xətakarəm ağa

Acizanə bir sözüm vardır sənə ey xoş xisal

Eylə bu biçarəni lütfilə məşmuli-nəval

Xırda qızlardan mənə şaha özün halallıq al

Keçməsə qızlar əgər möstocibi-narəm ağa

**Vəhəb və Abisin (ə) əhvalatı və həzrət**

# Abbasın əhvalatına (ə) işarə

Səni ziba yaradan davərə eşq olsun Hüseyn

Zati-pakında olan gövhərə eşq olsun Hüseyn

Səni ərşə aparan şəhpərə eşq olsun Hüseyn

Sən kimi əhli-vəfa rəhbərə eşq olsun Hüseyn

Ya Hüseyn zikr eləyən dillərə eşq olsun Hüseyn

And ola qızlarının dildəki nisgillərinə

Zeynəbin Kərbübəlada dağılan ellərinə

Əkbərin gözlərinə, Qasiminin tellərinə

Uca boy qardaşının məşki tutan əllərinə

Dini sən hifz elədün yeksərə eşq olsun Hüseyn

Aşiqə fərq eləməz Kəbə, bütxanə ya deyr

Harda yar olsa ora qiblədi üşşaqə nə qeyr

Şozəb ilə Hənzələ, Cündəb, Hürr ilə Büreyr

Şühəda şeyxi Həbib ibni Məzahirlə Züheyr

Müslimə, Ovsəcyə, Amirə eşq olsun Hüseyn

Şəbi-Aşurada üşşaqə təkan verdin sən

Cənnəti xeyməyə gətdin həyəcan verdin sən

Qozadın barmağını möcüz əyan verdin sən

Barmağından görünən kovsərə eşq olsun Hüseyn

Hamı baxdı məgər Abbas neveştimdi mənim Sən olan yer dedi kəbəmdi, keneştimdi mənim Cənnətim nazlı Rüqəyyəndi sereştimdi mənim

Əkbərin bircə qələm qaşı behiştimdi mənim

Neynirəm cənnəti mən Əkbərə eşq olsun Hüseyn Qoymadın eşqidə kəm rətbin və la yabisdən

Sibqət aldın əcəba sabi və həm sadisdən

Kimiya misli ayırdın zəri-nabi misdən

Bəzədın gülşəni-eşqi Vəhəb ilə Abisdən

Bağibana, çəmənə, güllərə eşq olsun Hüseyn

Fəqət on yeddi gün idi ki, toy etmişdi Vəhəb

Anası, həmsəri yanında o pakizə nəsəb

Şühədada var idi adı onun ya lələcəb

Bildi ki, dəvət olub qəlbi tapıb şuru tərəb

İstədi rəzmə gedib qan verə eşq olsun Hüseyn

Bəski övrət özü şirkətdi hamı nikü-bədə

Təzə damadı odur həmsəri qoymurdu gedə

İstəmirdi hələ bu tezlyə çün tərkin edə

Hey deyirdi daxi ondan sonra dünyada nə edə

Yalvarırdı o mələk mənzərə eşq olsun Hüseyn

Vəhəbin həmsəri rüxsət demə rahat verdi

Dedi tazə gəlinəm üz ona riqqət verdi

Noərus ağladı hey göz yaşı şiddət verdi

Ta Hüseyn şəxsən ona vədi-şəfaət verdi

Vəhəbə söylədi get bilmərrə eşq olsun Hüseyn

Dedi hicranə daxi səbr edərəm yoxdu sözüm

Get Hüseynə kömək et, məndə qəmə çoxdu dözüm

Əbri-neysan kimi qoy ağlaya hicrində gözüm

Həşridə Fatiməyə mən də kəniz ollam özüm

Belə tazə gəlinə, həmsərə eşq olsun Hüseyn

İzn alıb getdi Vəhəb qaldı anası, hərəmi Bir sifariş eləyib Zeynəbə də bişü-kəmi

Noərusim sənin ümmidinə qaldı nə qəmi

Əgər ölsəm yenə Leyladan ayırma anamı Gözlərindən axan əşgi-tərə eşq olsun Hüseyn

Çox rəşadətlə gəlib ləşgər ilə cəng elədi

Ərsəni ali-Yəzidə o cavan təng elədi

O qədər qırdı Ömər Sədi də diltəng elədi

Nəfəsin tazələyə xeyməyə ahəng elədi

Gəldi bir yol da anasın görə eşq olsun Hüseyn

Qaydıb xeyməyə yorğun yaralı peykəri qan

Qol-boyun oldu anasıyla o pakizə cavan

Heyni-söhbətdə edib madərinə belə bəyan

Vəhəbindən deyirəm indi razısan anacan Bir belə şirzənə, madərə eşq olsun Hüseyn

Dedi fürsət ələ düşməz belə mehman olasan

Ömrüdə ləzzət odur həmrahı canan olasan

Bu Hüseyn çox ağadı get şitaban olasan

Mən səni yollamışam Əkbərə qurban olasan

Təzədən verdi özün ləşgərə, eşq olsun Hüseyn

Vəhəbin kəsdi başın atdı qoşun xeymələrə Anası şirzən idi, alıb eşqin nəzərə

Başı yerdən götürüb atdı o qövmi-kəfərə

Dedi mən istəmirəm vermişəm Allaha görə

Satmışam Allaha xeyrin verə eşq olsun Hüseyn

Ey qələm Abisi yaz rəzmə xuraman gəlir Tələsir bəzmi-vüsala çata hər an gəlir

Nə zireh var, nə sipər, cəngə şitaban gəlir

Çıxarıb köynəyi balatənə üryan gəlir

Niməüryan savaşan dilbərə eşq olsun Hüseyn Şozəbə söylədi ki, cəngidə bir himmət edək

Çoxunu ver mənə bu ləşgəri gəl qismət edək

Balalar dil nigərandı ikimiz qeyrət edək

Sındıraq ləşgəri, Zeynəb xanıma xidmət edək

Ver qulaq xeymədəki, səslərə eşq olsun Hüseyn

Bir rəcəz başladı meydanda inşad elədi

Evi abad ola dinin evin abad elədi

Elə cəng etdi xanım Fatiməni şad elədi

Əlhəzər qalxdı qoşundan hamı fəryad elədi

Dağılıb meymənə və meysərə, eşq olsun Hüseyn

Şur edib əhli-qəbayil dedilər səhm olsun

Abisin şöhrəti-davası gərək fəhm olsun

Bura meydani-əməldir nə ki, sözü vəhm olsun

Hər qəbilə bunu öldürməyə zisəhm olsun

Tökülün fori atızdan yerə, eşq olsun Hüseyn

Kimdi Abis kimi haqq üstə bu noyi savaşa

Sölətindən o güni lərzə düşüb dağa-daşa

Əşqiya gördi ki, az qaldı ölən nisfi aşa

Çəkilibdir dalıya ləşgər onu basdı daşa

Belə sərbaza, belə peykərə eşq olsun Hüseyn

Demə Abis kimi heç bir əhədün-nas olmaz

Tiği-bürrəndə necə tiz ola almas olmaz

Özgəsi Ümmü-Bənin oğluna miqyas olmaz

Min nəfər Abis ola cəngidə Abbas olmaz

Hamı əllərdən uca əllərə eşq olsun Hüseyn

Təllin üstə dayanıb Zeynəbi-nikupadaş Cəngi-Abbasə Hüseyn ilə baxır gözləri yaş Uca əllər görünəndə çağırır can qardaş Belə Zeynəb sənə qurban qardaş, ey kaş

Səslənir bəndi-dili-Heydərə eşq olsun Hüseyn

Dedi Səd oğlu ki, hər qədri buna ox atasız

Çün baxır Zeynəbə təll üstə çətindir yıxasız

Yoxdu imkanı bu tərzilə mərama çatasız Yol açın Hərmələyə bəlkə gözündən vurasız

Onda qan ilə dolan gözlərə eşq olsun Hüseyn

Ta ki, Abbas yıxıldı o şəqi səsləndi

Ki, Hüseyn öldü daxi fəthu-zəfər bizdəndi

Qarətin fürsəti əssaə bizə görsəndi

Biri söylüb bu Əbəlfəzlidi şəhi-dilbəndi

Tanımırsan dedi ol kafirə, eşq olsun Hüseyn

Dedi yaxşı tanıram eyləmə sən şivənü-şin

Adı Abbas, Əli oğludu nurus-səqəleyn

Budu şahənşəhi-məbuba özü nuri du eyn

Bu ki, atdan yerə düşdü elə bil öldü Hüseyn

Hərəm əmniyyəti sərləşgərə eşq olsun Hüseyn

Dedim ey piri-cəhandidə pakizə rəvan

Ömrümü harda verim başa ola rəşgi cənan

Mən behişt axtarıram aləmi xakidə əyan

Beytül-əhzani nişan verdi mənə qıldı bəyan

Beytül-əhzanə gələn kəslərə eşq olsun Hüseyn

# Həzrət Əli Əkbərin (ə) vidalaşması

Gün kimi ta çıxdı min nazilə Əkbər xeymədən

Maşaəllah güya çıxdı Peyəmbər xeymədən

İstirəm əfkarımı məlbus edəm suz rəxtinə

Əkbərin zülfünfdə söz vardır yetibdir vəxtinə

Qaralıqda çəkmiş idi zülfü-Leyla bəxtinə

Leyla bəxtitək qaraydı zülfü ənbər xeymədən

Tək nə Leyla Əkbərin zülfündə sərgərdan idi

Şanədə qəlbi-Züleyxatək elə şan-şan idi

Qüdsiyan etsin təbərrük zülfünə pərran idi

Əkbərə xatirdi əl çəkmir mələklər xeymədən

Mən necə təşbih edim hüsnün o mah nəxşəbə

Asiman leylidən süzdü qəmər dər əqrəbə

Ayrılanda baxdı bir Leylayə, bir də Zeynəbə

Aləmi yandırdı ol mahi münəvvər xeymədən

Əkbərin İsmayıla bir rütbeyi-balası var

Öldü Hacər dözmədi fikr eləmə yarası var

Əkbərin də Kərbəladə ölməyən Leylası var

Qəşş edir, səslir mükərrər Əkbər Əkbər xeymədən

Get Əli Leylanı qoy hicrində əfğan eyləsin

Çöllərə düşsün həmişə qəlbini qan eyləsin

Birdə bax qoy gözlərin Leylanı büryan eyləsin

Canımı alsın Əli ol qarə gözlər xeymədən

Sərvə düşsə gözlərim mən baxmaram dil dağlaram

Ağlasam bir gün sənə bir il Hüseynə ağlaram

Xeymədə yoxdur suyum əşgi üzarə bağlaram

Şəh gedən vəxtə kənizlər su səpəllər xeymədən

Zülfünə şanə vuranda olmuşam giryan oğul

İndi də görmür gözüm Leyla sənə qurban oğul

Sən mənə baxma, pozulma rəzmə get xəndan oğul

Nagiran olma Əli, getmə mükəddər xeymədən

Var yeri əmr etsə Haqq İbrahimə canana bax Çox da İsmayıla naz etmə şəhi-dövrana bax

Çıx tamaşaya Hüseynim bəsliyən qurbana bax

Gör nə Əkbər göndərir dilbəndi-Heydər xeymədən

Şükr elə ki, imtahandan çıxmısan olma məlul

Qəlbinə fəxrü-təkəbbür etməsin amma düxul

Mən kəriməm kəsməmiş qurbanını etdim qəbul

Bax Hüseynə yollayır bir zibhi bərtər xeymədən

Əlqərəz ayrıldı Əkbər şövqilə dildə sözü

Zeynəbə bir sözdü tapşırdı yavaş doldu gözü

Söz vəli Qasim sözüydü rəmzən andırdı özü

Zeynəbin yandırdı qəlbin qopdu məhşər xeymədən

Ərz edibdir güya əmmə gedəndə razıyam

De ərusə gül gülə yetsə çəməndə razıyam

Olmasam mən, Qasimə əqd olsa mən də razıyam

Öz əmoğlumdur vəfa pərvərdi dilbər xeymədə

# Həzrət Əli Əkbərin (ə) vidalaşması

Kərbübəla ki, möhnəti-biintihası var

Aşiqlərin yatan yeridi, qəm fəzası var

Köhnə həsir içində şəhi-Kərbəla yatıb

Şeşquşədi məzarı müqəddəs binası var

Bir təll var o yerdə adı Zeynəbiyyədir

Ordan qaçıbdı məqtələ Zeynəb nəvası var

Heç bağiban Hüseyn kimi zinət verənməyib

Hər beş qədəmdə laləsi var, bərgi-yası var

Abbas ağa ədəb rəsmiylə cəbhə bağlayıb

Şərməndədi uzaqda yatıb macərası var

Alsan xəbər harda yatıb Əkbəri cəvan

Ərz eylərəm ki, qisməti-payini-pasi var

Əkbər nə Əkbər heç bir oğul bənzəməz ona

Məhşərdi gözləri rüxi-Taha nəması var

Bir xalı var Mədinədə Süğranı yandırıb

Daim xəyali xal ilə sübhu məsası var

Hurilərin giləsidi Əkbər üzərliyi

Qamət demə qiyaməti-Leyla həvası var

Yusuf zəni-əzizə qulam oldu Misirdə

Bu Fatimə əzizidi, Zəhra anası var

Yusuf ona qulam idi, bu Zeynəbə qulam Zeynəb kimi bir əmməsi var, dilrübası var

Qardaşların məzəmmət edib Yusuf nəbi

Bu qardaşın əlindən öpür xoş ədası var

Əkbər gəlibdi Zeynül-ibadi görüb gedə

Bimar idi müqəddər olub ibtilası var

Səsləndi yatma aç gözlərini mən yol üstəyəm

Şayəd gələnmədim fələkin çox cəfası var

Naxoşsan ağlama sənə qurban olum özüm

Hikmət bu idi səbr elə səbrin cəzası var

Salim qayıtmasam məni qardaş halal elə

Görsün yaralı cismimi qanlı Abbası var

Bir də sözüm budur sənə getsən Mədiniyə

Süğraya de ki, Əkbərinin çox duası var

Toy xələtin qiyamətə qaldı gözləmə

Toy olmadı başın sağ olsa qan hənası var

Qardaş səsin alanda o fəxri sacidin

Açdı gözün yanında görüb məhliqası var

Bir baxdı Əkbərə o zaman açdı qolların

Qardaşlıq aləmi belədir çox səfası var

Hey dəmbedəm öpüşdü onlar, Zeynəb ağladı Qızlar mələşdi xeymədə şövqü bükası var Səccad ağa tutulmuşdu şövqü-vəslidən

Əkbər danışdırıbdı onu ahü-vası var

Səsləndi ki, qədəmlərinə gözlərim fəda

Bu gülməyin özün bilirsən çox bəhası var

Tutdu üzün Hüseynə o dəm miri-abidin Faş eləsin babasına bir iltiması var

Ərz eylədi icazə buyur bir bəda ola

Qoy mən gedim cihadə əgər iqtizası var

Mən Əkbərin yerinə gedim doğranım baba

Gəlsin mənə bu Əkbərimin hər qadası var

Qəddin əyər oğul dağı Leyla düşər çölə

Əkbər toy etməyib gözü yaşlı anası var

Ayrıldılar məşəqqətilə əlqərəz onlar

Yaxşı bilər o kəs ki, vəfalı əxası var

Bir nəhvilə Əlini Hüseyn rəhsipar edib

Kim əl çəkər gedə belə rəna balası var

Heç bir şəhidi təllə kimin şah gətirməyib

İlla gətirdi Əkbəri Allah rizası var

# Həzrət Əli Əkbərin (ə) vidalaşması

Xəyal etmə fələk əhli-vilanı kamyab eylər

Həqiqət əhlinə daim gecə-gündüz əzab eylər Məhəbbət imtahanında çox aşiq gəldi rədd oldu

Məhəbbətdə görüb möhnət də var tez ictinab eylər

Məhəbbət sikkeyi-rayic deyil hər dildə zərb olsun

Müqəddəs bir ürək istər tapa, gər inqilab eylər

Nə qədri xaneyi səbri mərəmmət eylərəm neylim

Yenə axşam ki, gün batdı gözüm yaşı xərab eylər

Amandır dərdini gizlət dəri biganiyə getmə

Görürsən qədrini bilməz sənə birdən cavab eylər

Nə dərdin olsa həmişə Hüseyndən istə heç qorxma

Hüseyn sailnəvaz aşiqdi forən müstəcab eylər

İlahi səbr ver aşiqlərə ey əvvəlin aşiq

Hüseyndən dərs alaq bəlkə səbri-bihisab eylər

Fələk Ali-Peyəmbərdən Xudavənda nə görmüşdü

Bu qədri niyyət azari Ali-Bu Turab eylər

O Əkbər ki, başın tükün Hüseyn dünyaya verməzdi

Kəfənpuş edibdir xeyməgahdə çox şitab eylər

Necə Əkbər, necə tərif edim ziba camalından

Zəkati hüsnü Yusufdir, Züleyxanı kabab eylər

“Təala şənuhu qəd qamətin”də min qiyamət var Üzündə xalının təfsiri minlərcə kitab eylər

Özü məxmuri-cami-vəhdət bəzmi-məhəbbətdir

Gözü qəmmazədir amma xitab və gəh itab eylər Necə gözlər, baxanda babi cənnət baz olur xəlqə

Yumanda gözlərin cənnətdə hurilər də xab eylər

O vəxt oldu hərəmdən Əkbər dərya dil ayrılsın Hüseynə dil verən aşiq bəlanı intixab eylər

Həya mane olar öpsün cavan oğlun ata, amma

Məhəbbət aləmi aşiq özü rəddi hicab eylər

Hüseyn başdan atıb qeydi öpərdi Əkbəri tez-tez

Atadı neyləsin doymur ürək hey iztirab eylər

Üqab üstə çıxanda güya gün indi zin üstə Və lakin müxtəsər tutqundu qəmdən ehticab eylər

Tamaşaya xeymədən qız-gəlin kim varidi çıxdı

Tutulsa gün baxar aləm ki, seyri-aftab eylər

Gedirdi dildə amma Leylidən çox nagiranidi

Nə qədri zəhmətin çəkmişdi ömründə hesab eylər

Dolandırdı gözün bir Zeynəb, bir Leylaya baxdı

İşarəylə yetirdi mətləbi çün səlbü-tab eylər

Ki, yəni əmməcan olsun gözün daim anam üstə

Qolun əda onun piçideyi-bəndi-tənab eylər

Çəkəndə karivanı qətligahdan qoyma vursunlar

Cənazəm üstə qəmçi dəysə ruhum iltihab eylər

Özün agəhsən əmmə anam səndən müqəyyəddir Ucadan ağlasa əfv et, anadı qəlb kabab eylər İcazə ver hüzurunda qanımdan zülfünə yaxsın

Oğul qanın ana ağ zülfünə bəski xizab eylər

At üstə Əkbəri Kəbə kimi dövr edir qızlar

Əmirül-hacidir nazlı Rüqəyyə çox şitab eylər

Qiyamətdir təvafında gəlib şeşmahə Əsğər də

Və lakin niyyətin qəlbində ürək dağlı Rübab eylər

Xanımlar səs çəkib ağlıllar Leyladan xəbər yoxdu

Deyillər qəşş edibdir xeyməgəhdə piçü-tab eylər

Hüseyn çox dil dedi əhli hərəmdən Əkbəri aldı Yola salsın şəhadət vaxtını çün ehtisab eylər

Hamı əl çəkdi Əkbərdən Rüqəyyə boşlamır amma

Üç ildi öyrəşibdir neyləsin hicran kabab eylər

Boyu çatmır at üstə Əkbəri öpsün dodağından

Ayağından öpür bir söz deyib fikri savab eylər

Deyir qardaş öz səhmim bu da Leyla əvəzindən O qəşş eləyib gələnmir göz yaşın çün seyli-ab eylər

# Həzrət Əli Əkbərin (ə) xeymələrdən ayrılması

Xeymədən ki, naz ilən Əkbəri çıxartdılar

Rubəru qabağına Əsğəri çıxartdılar

Gördülər Rüqəyyəni qaçdı qəm otağına

Çıxdı xeymədən alıb Əsğəri qucağına

Getdi sürət ilə tez Əkbərin qabağına

Durdu birdən ağladı məhşəri çıxartdılar

Bülbülə nə hal olar görsə qönçə yarpağın

Əkbərin dolub gözü şirixari görcəyin

Aldı öpdü ləblərin birdə öpdü qundağın

Ta bələkdən açdılar əlləri çıxartdılar

Ta iki susuz dodaq dəmbədəm öpüşdülər

Gərdi matəmə hərəm yeksərə bələşdilər

Hey onlar öpüşdülər, hey bunlar mələşdilər

Əl gedibdi başlara zülfəri çıxartdılar

Bax sireşki-Leyliyə hər nə var fələkdədi

Kərbəla qəziyyəsi qəsb olan Fədəkdədi

Bir Əli kəfən geyib, bir Əli bələkdədi Bir Əli mərizidi, bəstəri çıxartdılar

Gördü əşqiya o dəm ayəti-cəli gəlir

Var iki şəbahəti nuri-muncəli gəlir

Surətən Rəsulidi, sölətən Əli gəlir

Səfbesəf qabağına ləşgəri çıxartdılar

Gördü küfiyan əcəb qaməti-rəsası var

Hər gələn vurub onu biədəd yarası var Baxmadı o əşqiyaya xeymədə anası var

Gözləyir onun yolun xəncəri çıxartdılar

Bir salam edib Əli xeymədə babasına

Gəldi başı üstünə bükdü öz əbasına

Parə-parə peykəri gətdilər anasına

Nəşi üstə xeymədən madəri çıxartdılar

# İmamın (ə) Əli Əkbərin (ə) cənazəsinə xitabı

Ey məzhəri-Rəsuli-Xudayi-cahan oğul

Vey aftabi-ömrümə həft asman oğul

Yeddi qədəm cənazənin üstə sürünmüşəm

Ta yetmişəm bu gül bədənə nimə can oğul

Ey ömrümün dadı, gözümün nuru aç gözün

Can üstəyəm gülür mənə bu küfiyan oğul

Tapşırmışam ki, qəbridə bir yataq Əli

Sənsiz dözənmirəm bilirsən mehriban oğul

Bir sirr var baxanda sənə ağladıb məni

Qoy faş edim ki, qalmaya sirri-nihan oğul

Tahadan artıq öz anama vardı bənzərin

Vardır Bətuldan baxışında nişan oğul

Tək getmə Fatimə yanına mən də qoy gəlim

Atma məni bu ərsədə ey dilsitan oğul

Zülfündə telbətel düzülən qana ağlıram

Bir gülşən olmusan ki, veribdir xəzan oğul

Ayrı şəhidə salmamışam mən əba yerə

Gül tək dağılmısan neyləsin bağiban oğul

Yığsam da mən əbayə səni həml edənmərəm Abbası səslərəm gələ ey nocavan oğul

Bu yatmağın mənim günümü çəkdi məğribə

Dur ver qürubi ömrümə bir də azan oğul

Səs ver darıxmışam məni qoyma şəmatətə

Düşmən gülür, danış mənilə xoşbəyan oğul

Qəlbim kimi əsən telinə and ola Əli

Çox qalmaram zəmanədə mən də əyan oğul

Bir az sonra ki, ox dəyəcək qəlbimə mənim

Ey kaş, Əli indi dəyə həmzəman oğul

Səbri imamətə hələ mən dözənmirəm

Vay Leylaya necə dözəcəkdir anan oğul

Gözlür yolun Rüqəyyə bacın yatma dur gedək

Qızlar tikib gözün yoluna nagiran oğul

Bir hacıyam Minada özümü itirmişəm

Görmür gözüm çağır məni Taha nişan oğul

Bir ayə başla, tut əlimi xeyməyə gedək

Gəlmir dizim ayağa duram bu zaman oğul

Abbas əmin gəlib bala, əmmən də burdadı

Dur başın üstə gör necə eylir fəğan oğul

Ali-Əba əbaya yığıb gül cənazəni Gəldi əbada xeyməyə bir parça qan oğul

Leylanı gətirdilər balanın nəşi üstə

Oturdu ayaq tərəfdə səda etdi, can oğul

Dindir məni Əli, ananam yoxdu bir kəsim

Qəlbim sınıqdı yatma belə bir oyan oğul

Al yanına əbada məni barı bir yataq Salma çölə bu dərbədəri bağrı qan oğul

# Həzrət Qasimin (ə) vidalaşması

Öldü Əkbər, Qasimə aləm olub zindan əmu

İzn ver məndə olum ta azimi-meydan əmu

Şəhri-Yəsribdə verərdim Əkbər ilə əl-ələ

Xoş gəzərdik daimən biz yekzəban-yekdilə

Bu mürüvvətdən uzaqdır mən qalam Əkbər ölə Əbərin nəşi gələndən olmuşam giryan əmu

Olmaram rahat qucağında minadan gəlməsəm

Əkbərin yoldaşıyam imkanı yox dincəlməsəm

And ola Zəhraya, Leyladan utannam ölməsəm

Qoy gedim Əkbər kimi qana olum qəltan əmu

Çün babam öldü şərari-hicrə yandım ağladım

Boynu çiynində əmu daim dolandım ağladım

Məndə sayəndə həmişə daldalandım ağladım

Qəlbimi yandırdı daği-həsrətü-hicran əmu

Bağban oldun o gündən sən bu nagiran gülşənə

Vermişəm bu uzun müddət çox zəhmət sənə

Nazımı çəkdin evin abad, ata oldun mənə Heç məhəbbətdə sən qoymadın nöqsan əmu

Pərvəriş verdin mənə rəsmi vəfadən keçmədin

Verdin izzət əynimə zillət libasin biçmədin

Bu on ildə sən məni öz Əkbərindən seçmədin

Eylədin mərhuni-lütfü-rəhməti ehsan əmu

Ayrılıq bir od salıbdır odlanan əkbadimə

Bu odu xamuş elə, rəhm et dili-naşadimə

Öz babam vallah əmu elə düşübdür yadımə

Vəslinə nail elə, Qasim sənə qurban əmu

Hər kimin ölsə atası tez solar izzət gülü

Qəlbidən getməz yətimin heç zamanda nisgili

Nazımı çox çəkmisən yaddan babam çıxmır vəli Eyləyib belə müqərrər Xaliqi Mənnan əmu

# Şairin ürək sözü və həzrət Əbəlfəzin (ə) əhvalatına işarə

Bəhri-möhnətdə qəmə qutəvərəm ya Zəhra

Kuyi-eşqində xoşam, dərbedərəm ya Zəhra

Bilmirəm öz adımı mən nə qoyum bu qapıda

Haşa lillah sənə nokər demərəm ya Zəhra

Tərki-övla elədi çıxdı behiştdən Adəm

Az qalırdı eləsin qəlbi vərəm ya Zəhra

Müxtəsər qəlbinə əyləşdi sənin hübbündan

Onu əfv etdi Xudavəndi kərəm ya Zəhra

Qəbrimin fikrini də eyləmişəm əvvəldən

Gecə-gündüz ora nəqşə çəkərəm ya Zəhra

Qəbrin əvvəl gecəsi hər nə soruşsa mələkin

Onlar aldıqca xəbər mən deyərəm ya Zəhra

Həşr olan vəxtə şəfaətdə əgər naz edəsən

Kül olar başıma axər nə edərəm ya Zəhra

Sən nəzər eyləməsən baxmaz Hüseyn də üzümə

Bəs kimim var, hara onda gedərəm ya Zəhra

Ruhumun ülqəsi var naləyə, qara ələmə

Ney kimi naləni neylim sevərəm ya Zəhra

Müxtəsər gər mənə lütfün ola əşarindən

Hamı ədadi-səhihə dəyərəm ya Zəhra

Səni Abbas at üstən yıxılanda çağırıb

Onda ki, səsləndi xunin cigərəm ya Zəhra

Nə gözəl vəxtə gəlibsən ana qurbanın olum İzn versən ayağından öpərəm ya Zəhra

Kaş yüz yol yıxılam hər yıxılanda gələsən

Düşdüyüm yer ola ta rəşgi-irəm ya Zəhra

Sən dua eylə düşən qol yerinə vəsl olsun

İzn ver cəngə sonra gör nə edərəm ya Zəhra

Kimdi Səd oğlı dönüb xeymələrə çəp baxsın And ola haqqına nəslin kəsərəm ya Zəhra

Qoymaram bir nəfəri can qutara mərəkədən

Başların hərzə ələftək biçərəm ya Zəhra Neyləyim çarə nədir bağladı oğlun qolumu

Gərnə yaxşı bilisən porhünərəm ya Zəhra

Şahzadəmdi Rüqəyyə mən onun əfsəriyəm Təkbətək qızlara şəxsən sipərəm ya Zəhra

Nigəranam balalardan odur çıxmır canım

Yoxsa axşamdan elə can besərəm ya Zəhra

Keçən axşamdan ana gözlərimi yummamışam

İndi ox yumdu birin didə tərəm ya Zəhra

İqtida eyləmişəm şahıma məndə orucam

Ayı gördüm vəli iftar edərəm ya Zəhra

Heyf ola ay tutulubdur, üzünün ləkkəsi var

Sındırıb bu orucu qan içərəm ya Zəhra

Üzdəki sili yerin dərdimi artırdı mənim

Əlim olsa başa topraq səpərəm ya Zəhra

Hər ölən rəsmidi üç fəsl təşəhhüd söylər

Hüsnü-iqbalıma çox müftəxərəm ya Zəhra

Sən təşəhhüd özüsən, mən də o babətdəndir

Hamısın bir eləyib səslənərəm ya Zəhra

Qəlbidə bir də xüsusi ana bir dərdim var

İzn versən sənə mən ərz edərəm ya Zəhra

O amannamə məni xeymədə çox sındırdı

Necə ruhiyyəmi pozdu demərəm ya Zəhra

Səs düşüb xeymələrə, mətləbi Zeynəb bildi

Mən dedim yer açılar, gizlənərəm ya Zəhra

Məni ehzar elədi məhzərinə şahi-cahan

Ayrı bir söz buyurub miri-hərəm ya Zəhra

Şəh buyurdu mənə Abbas əgər getsən get

Qəlbimə gəldi ki, şayəd ögeyəm ya Zəhra

# Həzrət Əbəlfəzin (ə) əhvalatı

Qələm Abbas adına başladı bu ünvanı

Lütfü ölsa yazaram öz qədərim imkanı

Ağam Abbasın uca qamətinə can qurban

Canını verdi vəli qoymadı tək cananı

Heydərin Babül-həvaic balası, şir oğlu

Kaşiful-kərbidi bu mülkü vəfa sultanı

Çox çətin müşkülüm olsa ətəyindən tutaram Səndə tut nazlı Rüqəyyə yapışan damanı

Nəfəsi el dayağıdı, özü ləşgər qabağı

Odu eylərdi dua Zeynəb o məh simanı

Hey deyərdi səni çox görməsin Allah bacına

Kimi var Zeynəbin ey gözlərinin qurbanı

Hər zaman bacısı istərdi öpə surətini

Müxtəsər qəddin əyərdi o şücaət kanı Çoxları Həmzəni vurmışla şücaətdə məsəl

Rəhmətullah ki, yari eylədi Tahani

O Rəsulullaha Həmzəydi əgər dəvadə

Bu Hüseyn Həmzəsidi canı-cəhanın canı

Kərbəlada ağamın hər əli bir Həmzəydi

Odu illər boyu dillərdə qalıb dastanı

Hər şücaət ki, yazıblar ağama bir tərəfə

Bu işi bir tərəfə, fikrinə sal cəryani

İndi bir möhnəti var ərz edirəm Yəbnəl-Həsən

Məni əfv eylə çətindir bilirəm ünvanı

Üç pər ox bir nigəran göz, nə sipər var, nə əli

Göz evindən necə xaric eləsin peykanı

Dizlərin qozadı tutdu oxu bir verdi təkan

Çıxmağı mükül idi parçalanıbdı alını

Nəql edillər Nəcəfə sarı dolandırdı üzün

Bir təvəssül elədi Heydərə, Səqqa ani

Babası etdi nəzər çəkdi oxu atdı yerə

Taqətin kəsdi vəli bu əməli şayani

Başda əmmaməsi bilməm var idi, ya yox idi

Hər nə idi baş açıldı mələdib huranı

Üç pər ox dəysə bu gözədən o birindən nə qalar

Mən işarəylə dedim səndə oxu mənanı

Uca qamət atın üstü görə bilmir gələni

Yetişən vurdu at üstə o yəli-heycanı

Bu qədər ərz edə billəm ki, fəqət səs eşidir Hər yana döndü vurublar o mələk simanı

Bilmirəm neyləmişdi çox acıqlıydı qoşun

Saldılar ortaya səqqayi-şəhi-xubani

Ox atanlar irəli gəldi yığışdı qabağa

Zeynəbin yıxdı evin tar elədi dünyani

O qədər yarə dəyib çıxdı bədən mizandan Dağılıbdır o keşidə bədənin ərkani

Yenə hər cür yaralansaydı gedərdi hərəmə

Görə bir də gözü yollarda qalan tiflanı

Qabağın ləşgər alanmazdı su aciz elədi

Əli çıxdı boşa sükna elədi meydanı

Yenə üzr istəyirəm Yəbnəl-Həsən bu sözümə

Bilirəm qəlbi-şərifindən alır yaranı

Bir açıq başın əmud ilə məgər nisbəti var

Necə mən şərh eleyim bu mühəni-üzmanı

Atın üstən onu toprağa əmud oldu yıxan

Bürüdü qırmızı qan mahi cəhan aranı

Biri düşsə uca yerdən ona əl lazımdı

Ki, yerə hayil edib görməyə çox eyzanı Olmadı əlləri dəydi üzü üstündə yerə

Vay əgər Ümmü-Bənin bilsə belə cəryanı

Gərçi atdan yerə düşdü vəli qurtulmadı iş

Ayrı bir dərdə düşüb Fatimənin mehmanı

Həlqeyi-bəndi-rikabə ayağı bənd oldu

Sürünüb topraqın üstündə rüxi-rəxşanı

Çox çətin vəxtə hər kəs çağırar öz kəsini Səslənər dadına vazehdi bu söz əvanı

O qədər Ali-Əlidən birini səsləmədi

Dil tuta-tutmaya səsləndi xanım Zəhranı

Atın üstən yıxılanda çağırıb ya Zəhra

Başı üstündə görüb Fatimeyi-üzranı

Xanımı gördü ürəkləndi bir az ağladılar Soradan ərzə verib möhnəti bipayanı

Dedi gəl yaxşı gəlibsən ana qurbanın olum

Əcəba yad elədin sən bu bəla gərdanı

Sevdiyim tək ana bu qövmilə cəng etməmişəm

Hər nədən başdı mənə çün ağamın fərmani

Sən dua eylə düşən qol bədənə vəsl olsun

İzn ver cəngə təmaşa elə dəştistanı

Kimdi Səd oğlı dönüb xeymələrə çəp baxsın And ola haqqına nəslin kəsərəm mən ani

Öz gözüm çıxdı yadımdan gözünü gördüm ana

Güya ki, vurdular birdən başıma dünyanı

Ölməsəm də məni bu qanlı gözün öldürəcək

Yanıram ruhuma əzbəski salıb tufanı

Üzdəki sili yerin dərdimi artırdı mənim

Necə vurmuşdu səni küçədə məlun sani

Elə bir vəxtə gəlibsən nə gözüm, var nə əlim

Acizəm neyləyə billəm daxi bu ədani

Müxtəsər bəzi sözü Ümmü-Bənin nəql eləyib

Açmamışdı vəli bu həddə kimi cəryani

Mən eşitdim küçədə bir Həsən imiş, bir özün

Bəs hayandaydı babam ol Əli İmrani

Suyu almışdım ana məşkimə bir ox dəydi

Mənə məşk ağladı, mən məkkə o dəm pünhani

Həsənin mərkəbin istərdi minə Maridi-şum

Qeyrətim çəkmədi görcək o nəcib heyvanı

Qoymaram Ali-Əlinin atını özgə minə Mən baxam düşmən, Qurana verə cövlanı

Maridi xar elədim sondan onu öldürdüm

Təllidə şah bəyənibdir rəvişi-davanı

Bu gecə nazlı Rüqəyyə məni çox ağlatdı

Küsmüş idi dilə tutdum o gülü-zibanı

Məni gözdən bu gecə qoymadı ta sübhə kimi

Hey gedib gəldi danışdırdı bəhri-ünvanı

Göz yaşın xeymədə sildim üzümə baxdı dedim

Getmərəm qorxma bala heç yerə Əkbər canı

Nigəran olma qızım get bu gecə rahat yat

Xeyr edə Allah özü kari-şəbi-fərdanı

Get Rübabın yanına, Əsğərə bir lay-lay de

Mən varam gəşt edirəm sübhə kimi səhranı

Bu gecə müştəriyəm Əsğərə lay-lay çalasan

Qonağındır bu gecə teşnə quzu qurbanı

Anacan lütf elə təşrifin apar xeymələrə

Ram elə bir-bir orada mələşən tiflanı

Əvəzimdə balalardan sən özün üzr istə

Teşnə ləb qızlarına ver sonra bu elanı

Denən Abbas əmizi gözləmiyin gəlmiyəcək

Su kənarında yıxıblar yaralı aslanı

İstəsən xeymələrə qollarımı şahid apar

Hamı görsün ki, salıblar nə hala Səqqanı

Olmasa zəhmət apar pərçəmi ver sahibinə

Verəcək Zeynəbə şayəd ələmi Quranı

Sadiqi ömrünə sərmayədi Beytül-əhzan Yayılıb gün kimi aləmlərə ad-sanı

# Həzrət Abbasın (ə) qardaşına xitabı

## (Cuşi)

O dəm ki, sındı zülmilə əlimdəki səbu Hüseyn

Od oldu düşdü canimə nə yandırandı su Hüseyn

Demə vəfalı qardaşım təlaşa mayil olmadı

Nə qədər səy elədim nəticə hasil olmadı Əmud gördü şərmdən hüzuruna dil olmadı

Odur ki, yazdı hər sözü başımda mubemu Hüseyn

At üstə sərnigun olar çoxu zamani-cəngidə

Vəli mənim kimi hanı qalan fişari-təngidə

Düşəndə sədri-zeynidən ayaq qalıb üzəngidə

Üqaba rəm veribdi bu qüruhi-kinəcu Hüseyn

Əlim ki, yox cilovlayam, nə göz görür, nə at salır Amandı Zeynəbə demə hayan gəlir məni çalır

Üzümdə yoxdu saf yerim, fəqət bu bir gözüm qalır

O da həya edir baxa sən ilə rubəru Hüseyn

Dedim bu təllin üstünü yol olsa bəlkə mən aşam

Su məşkidən gedə-gedə uşaqlara yaxınlaşam

Qalan suyu verəm öləm deyəm bu xidmətə xoşam

İçə sudan balaların deyə əmu-əmu Hüseyn

Xiyamə qətligahidan qan ilə arx açam gərək

Vəfa ağacların onun kənarına saçam gərək

Qiyamətin günündə də Rüqəyyədən qaçam gərək

Xəcalətəm, olanmaram onunla rubəru Hüseyn Gərək xəyali xeyməni bu saatımda boşlayam

Rüqəyyədən uzaq gəzəm kənari-nəhri xoşlayam

Sənə baş ilə bir ələm, ona sərin su borcluyam

Görəndə borclu borclunu ölümdü arizu Hüseyn

Yadında var o Kufədə bizə bəla gələn gecə

Başında yarə Mürtəza ürəkləri bölən gecə

Məni qulam edib sənə babam Əli ölən gecə

Baxıb qulama ağlama belə füsurdəru Hüseyn

# Həzrət Əbələfəzin (ə) müsibətinə işarə

Qəmi-əyyamilə gərçi bu dilim porqəmdi

Bir Hüseyn adlı ağam var ürəyim xürrəmdi

Aləmi gözdən atıb bir ona bel bağlamışam

O gözəl adına qurban şərəfi-adəmdi

Qapısından bilirəm saili boş qaytarmaz

Çün kərəm sahibidi sibti-şəhi-əkrəmdi

Köynəyin sailə ehsan edənin oğludu bu

Bizi etməz əli boş qorxma sözüm möhkəmdi

Gəzərəm dildə Hüseyn adı əzaxanələri Bu Hüseyn vay səsi yomiyyə mənə həmdəmdi

Məkkə də olmasa qismət mənə vardır nə qəmim

Ağamın məclisi Məkkəmdi, gözüm zəmzəmdi

Dolanıb hər yeri gəlləm bu əza məclisinə

Ya Hüseyn izni-düxulumdu sireşgim yəmdi Ruzi-məhşərdə sıxıllam ağamın sayəsinə

Yandıranmazla məni qəleyi-müstəhkəmdi

Sipəri-atəşi-duzəxdi qara köynəyimiz

Abirumuz iki dünya bu qara pərçəmdi

O səbəbdəndi əzadari-Hüseyn ölsə əgər

Görəcək qəbri qaranlıqdı əzəl müzləmdi

Nabələddır özü, nəmnak, çuxur, eldən uzaq

Qorxulu vəhşəti var, xeyr əməli çün kəmdi

Baş tərəfdən o zaman qəbrinə bir nur düşər

Ax nə nur aləmi röşən eləyib xürrəmdi

Ta gözün açdı görər başının üstə ağasın

Buyurar gəldim Hüseynəm, kərəmim çün yəmdi

O Hüseyn ki, gecə-gündüz çağırardın, o mənəm

Gəlmişəm görməyinə qorxma qənimət dəmdi

Bəli, hər yerdə hüseynçi ölə izzət varıdı

Şəbi-əvvəldə ağa nökər ilə bahəmdi

Bir hüseynçi tanıram eşqinə heç kim çatmaz

Adı Abbasidi ol nəhri alan zeyqəmdi

Başının üstə Hüseyn gəldi vəli beldə əli

Gördü əzayi-cəvarih dağılıb bərhəmdi

İki əlli götürüb başını aldı dizinə

Şaha başilə salam etdi, sözü mübhəmdi

Dedi Abbas uşaqlar yolunu gözlüllər

Belə yatma yaralı xeyməsəra matəmdi

Mümkün olsa səni Əkbərtək əbaya bükərəm

Bu əba aləmidə görməli bir aləmdi

Baxıram bu dağılan cismə əba yer verməz Neyleyim ağlamayım qüssə mənə həmdəmdi

O qədər dil dedi gətdi qərəz Abbası dilə

Dedi şaha bu başımdır, bu da sinəmdi

Səni Zəhra əlini qoy bu dağılmış başıma

Sonra bir ayrı sözüm var ki, qəmi əzəmdi

And verrəm ananın sili göyərdən üzünə Məni əxyamə aparma ki, yerim Əlqəmdi

Məni qoy burda qalım məşki apar xeymələrə

Ağladan çox da məni dildə qəmi-müdğəmdi

Belə fikr eylər uşaqlar ki, su içdim mən özüm

Şahid ol içməmişəm, bir də Xuda ələmdi

Soruşan olsa məni xeymədə, qızlara buyur

Ki, əmiz içmədi su fikri sizə dərhəmdi

Sənə layiq deyiləm, heç demə qardaşdı mənə

Dinə mən şəmi-vəfayəm, bu da pərvanəmdi

Yaralar ağzın açıbdır sənə ləbbeyk desin

Min belə yarəm ola bir baxışın mərhəmdi Mən otuz dörd il ağa duz-çörəyindən yemişəm

O ki, röşəndi sənə ömrüdə pərvəndəmdi

Sən əyil bir yol öpüm mən səni canım çıxsın

Can dodağımda durub müntəziri-busəmdi

Bu vəfa dilləri birdən ağanı ağlatdı

Dedi boynumda xəyal eyləmə haqqın kəmdi

Sənə Abbas özüm, əhli-əyalım qurban

Az utandır məni qəlbim qəmi bir aləmdi

İstədi olsun Hüseyn qol-boyun Abbas ilə

Görələr məhşər olub şəmsü-qəmər bahəmdi

Şah qolun saldı Əbəlfəzlin o dəm gərdəninə

Can kimi bağrına basdı onu, sözü əzəmdi

Qol-boyun olmağa Abbasidə ki, qol yox idi

Bu da bir nisgil o sərdara olub mözəmdi

Ürəyindən belə keçdi ki, qolum olsaydı

Ağamı məndə qucaqlardım əcəb bir dəmdi

Nagəhan onda Hüseyn boynuna bir qol gəldi

Bir baxıb gördü əcəb vəxtə gəlib məhrəmdi

Elə bir diqqət edib gördü Əlinin əlidi

Dəsti-Abbas əvəzi gərdəninə münzəmdi

# Həzrət Əbəlfəzin (ə) əhvalatı

Qəmi-eşq ilə həmişə ürəyim porqəmdi

Əbri-porbara vurar tənə gözüm çün yəmdi

Uca bir sihə ki, zahir olacaq nəfxeyi-sur

Aləmi yandıracaqdır o mənim naləmdi

Mən dedim zülfü səmən barə təffal eləyim

Bəxtə bax məndə qara zülfü xəm əndər xəmdi

Hansı bir həlqə sənə mən əl atım xoş gəlsin

Dili-aşiq kimi aşüftə teli dərhəmdi

Qoymayın xəlvəti eşqə, bizə irad edəni

Gər ola katibi-Quran yenə naməhrəmdi

Güllərin müctehidi lalədi dərsin qutarıb

Dağı vardır ürəyində hamıdan ələmdi

Rəğbətim yoxdu gülüstanə gedəm seyri gülə

Qəlbimin hal-həvası gecə-gündüz çəmdi

Su kənarındə əyləşməyə heç könlüm yox

Sahili-qəm gətirir bəs deyəsən Əlqəmdi

Darıxan vəxtə gəlləm ağamın məclisinə

Ağlaram göz yaşı hər bir yaraya mərhəmdi

Qorxu yoxdur əbədən həşridə düz ağlayana Həzrəti Sadiq özü vəd eləyib, möhkəmdi Onda ki, izni-Xudavənd ilə məhşər qurular

Səfbesəf məhkəmədə xeyli bəni-Adəmdi

Dayanar bir neçə səflərdə xəlayiq nigəran

Ta hesabın çəkələr görməli bir aləmdi

Tək əzadari-Hüseyndir duracaq bir səfdə

Ağlayanlar o zaman pir, cavan bahəmdi

Binəva Sadiqiyə il gecələr sübhə kimi

Giryeyi-niməşəbü-ahi-səhər həmdəmdi

# Həzrət Əbəlfəz (ə) meydanda

Ey nifaq əhli bilin yavəri-əhraram mən

Qeyrəti-əhli-yəqin, cövhəri-isaram mən

Adım Abbas, özüm Fatimənin şiəsiyəm

Mürtəzanın balası haqqa tərəfdaram mən

İznim olsa sizi bir hərzə ələftək biçərəm

Qılıcım dasi əcəldir sizə kərraram mən

Marid ilən məni qorxutmayın ey qövmi-dəni

Mən Hüseyn Həmzəsiyəm cəngidə cəbbaram mən

Siz gedib Hindi-cigərxara ələmdar olduz

Uff ola sizlərə, Zəhraya ələmdaram mən

Mən gələndə neçə yol Zeynəb öpüb alnımdan Zeynəbin bəsdi duası mənə fəxxaram mən Xırda qızları gecə təbil səsiz qorxuzdu

Əməlizdən o səbəb yeksərə bizaram mən

Məni əvvəldən anam bəski hüseynçi böyüdüb

Süd verib eşqi-Hüseyn ilə ki, sərşaram mən

Vermərəm səltənəti-aləmə mən bir baxışın

Nə amannamə; məgər eşqidə fərraram mən

Gizlənib hansı səfin poştisərində Münqəz

Niyə çıxmır qabağa talibi didaram mən

Əkbərin qüssəsi vallahi qocaldıb ağamı

Yandırıb qəlbimi hicrində xəbərdaram mən

Boşlayın şərri yolun hammı tökün əsləhəzi

Yarı yoldan qaydın xeyrə ki, əxyarəm mən

Dəsticəmi aparım xeymə qabağında durun

Öyrədim tövbə yolun sizlərə naçaram mən

Ağamı and verin öz anası Fatiməyə

Hamızı əfv eləsin vaqifi-əsraram mən

Mərkəzi-feyz Hüseyndir mən ona əbdi-müti

Dolanan başına çün pərreyi-pərgaram mən

Salmısız təngə ətəşdən balaca qızlarını

Suya məmurəm odur talibi-rəftaram mən

Pəncə dər pəncə bu gün qoymağa çox müştəriyəm

Əllərim bağlıdı əfsus dil əfkaram mən

Əsğərin halı vurubdur hərəmi bir-birinə Bildim ağlır anası xeymədə, xunbaram mən

Dil ki, yoxdur su deyə ağzın açır bir də yumur

Yanır o suzi-ətəşdən, ona qəmxaram mən

Həzrəti Fatimənin mehridi su aləmdə

Gəlmişəm mən suya sizdən su təlbkaram mən

Kişisiz indi quraq alış-veriş bazarin Görəsiz baisi-gərmiyyəti-bazaram mən

Siz gəlin qanımı bir məşk su ilən dəyişin

Bu suya qan verirəm xibrə xəridaram mən

Sözümün səhhətinə sağ gözümü mən verrəm

Görəsiz düzdi sözüm əhdə vəfadaram mən

Yetirim xeymələrə mən suyu bir də qaydım Hamı vursun məni bilmərrə səzavaram mən

# Həzrət Qəməri Bəni Haşimə (ə) sevgi

Ey düşən eşqində aləm dərdə ya Babəl-həvaic

Aləmə gəlməz nəzirin bir də ya Babəl-həvaic

Nemət eşqındə daim şakiri-Rəbbi-cəliləm

Sən Hüseynə nokər oldun, mən sənə əbdi- zəliləm

Dərdiməndəm sən bilirsən asitanında dəxiləm

Adətimdir səslərəm hər yerdə ya Babəl-həvaic Ləzzətindən şiə doymaz kamımızda dad qoyubsan

Zadrahi-eşqin olsun baş və can hər zad qoyubsan

Yadigar bir su məşki, bir ələm, bir ad qoyubsan

Var adın bu qara pərçəmlərdə ya Babəl-həvaic

Mən deməm şənin kitabi-vəhyi-münzəldən ovcidi

Şöhrətin tutmuş cahanı bəski əvvəldən ovcidi

Rəzmidə Heydər öpən əl hər uca əldən ovcidi

Çox gözüm vardır uca əllərdə ya Babəl-həvaic

Daməni-Heydərdə tapdın pərvəriş çatdın yəqinə

Kim qoyar qiymət sənintək porbaha dürrü- səminə

Sən kimi oğlan becərdib afərin Ümmü-Bəninə

Çox əsər var süddə, həm madərdə ya Babəl-həvaic

Rəsmidir bülbüllər ağlar hər çəməndə gül solanda

Çoxları səsləllər adın qəlbinə möhnət dolanda

Ağlaram amma həmişə mən sənə bayram olanda Səslənir bayramda saillər də ya Babəl-həvaic

Qəlbinə bir dağ çəkdi əsri-Tasuada küffar

Bir amannamə gətirdi Şimri-şum, o kinə rəftar

Sən əgər birdən gedəydin qüssədən ölmüşdü qızlar

Şamə çatmazdı Rüqəyyə bir də ya Babəl-həvaic

Gər Hüseyndən əl çəkəydin şiəyə aləm gülərdi

Tiri-möhnət xırda qızlar qəlbini axşam bölərdi

Ruzi-Aşuraya çıxmazdı yəqin Zeynəb ölərdi

Afərin əl vermədin namərdə ya Babəl-həvaic

Sevdiyin tək izni-cəngin olmadı ey dil şiksətə

Təllidən Zeynəb baxırdı həm şəhənşahi xücəstə Maridə bir nizə vurdun rəzmigəhdə sən at üstə Naz edibdir şəstinə Heydər də ya Babəl-həvaic

Nagəhan bir zülm olubdu rəzmidə qolsuz göründün

Vurdular başdan at üstə lalətək qanə büründün

Onda ki, atdan yıxıldın müxtəsər yerdə süründün

Qalmadı taqət daxi peykərdə ya Babəl-həvaic

Su yanında gül vücuda sədmeyi-üzma yetişdi

Soti “ədrik ya əxa” ta aləmi bala yetişdi

Sən Hüseyni səslədin ondan qabaq Zəhra yetişdi

Gördü qan vardır rüxi-ənvərdə ya Babəl-həvaic

# Həzrət Əbəlfəz (ə)

## (Sinəzəni və cuşi)

Abbas idi xeymədə ellər dayağı

Abbas öldü Zeynəbin keçdi çırağı

Ellər dayağı, ləşgər qabağı

Ya Abbas, ya Abbas, ya Abbas, ya Abbas

Abbasa Zeynəb baxıb məsrur olardı

Sayəsində balalar daldalanardı

Əmniyyətdə bacılar xoş dolanardı

El dayağıdı, sel qabağıdı

Ya Abbas, ya Abbas, ya Abbas, ya Abbas

Ümmül-Bənin oğlu ta atdan yıxıldı

Əmniyyətdən uşaqlar yeksər çıxıldı

Vay Zeynəbin halına qəlbi sıxıldı

Göz yaşı axdı, qızlara baxdı

Ya Abbas, ya Abbas, ya Abbas, ya Abbas

Tiri-bəla heyf ola səbrin apardı

Bir ox gəldi Abbasın qəlbini yardı

Qara saçı Zeynəbin birdən ağardı

Dillər dağlandı, yollar bağlandı

Ya Abbas, ya Abbas, ya Abbas, ya Abbas

Gördü Hüseyn başını salmış aşağa

Yorğun gəlir alışıb nari-fərağa

Can qardaş dildə Zeynəb qaçdı qabağa

Səbrin qəm kəsir, dil-dodaq əsir

Ya Abbas, ya Abbas, ya Abbas, ya Abbas

Şəh söylədi eşqidə miqyasım öldü

El dayağı sahibi-ehsasım öldü

Elan elə qızlara Abbasım öldü

Nəhr üstə yatdı, məni ağlatdı

Ya Abbas, ya Abbas, ya Abbas, ya Abbas

# Həzrət Əli Əsğərin (ə) əhvalatı

Ey bəşər uyma bu beş gündə fəna dünyayə

Həmdü-təsbih elə Zati Əhədi Yektayə

Ki, Hüseyn eşqini vermiş sən üçün sərmayə

Sahibi-xeyrü-ətayadı Xudavəndi kərim

Rəhmətə şamil edib bəndəsini Həyyi Qədim

Neçə min gəldi peyəmbər bu cəhanə ki, əyan

Əli və Fatimə, on bir balası nuri-geran

Təkbətək hammısına canımız olsun qurban

Hamısı gərçi mükərrəmdi vəfadə sözü var

Ruzi-məhşər onların da bu Hüseyndə gözü var Dəmbedəm qəm yemə gərçi dilinə qəm yetişib

Ayıq ol müjdeyi-rəhmət bizə kəm-kəm yetişib

Başlanıbdır ağamın yası Məhərrəm yetişib

Dili-afaqı bəla tirləri böldü bu ay

Su kənarında Hüseyn teşnə cigər öldü bu ay

Ramazan gərçi təqərrübdə çox ecaz eləyir

Ramazana bu ayın bir güni min naz eləyir

On bir ay gözlərimiz on günü pişvaz eləyir

Yoxdu aylarda Məhərrəm ayının həmtası Ləylətül-qədridi hər ləhzeyi-Aşurası

Gərçi mahi-Ramazanın mühəni digəri var

Sübh vəxtində qızıl qana batan Heydəri var

Ramazanın vəli harda südəmər Əsğəri var

Şəbi-Aşurada aramişi gözdən atdı

Yatmadı sübh açılınca anasın ağlatdı

Gülşəni-ömrünə badi qəm əsildi o gecə

Nə çəkib dilsiz uşaq Həqq özü bildi o gecə

Neçə yol sübhə kimin öldü-dirildi o gecə

Su uzaq düşdü o dilsiz baladan peyvəstə

Süd də getdi su yolu sübhü tapıb can üstə

Cami-zərrin fələk çıxdı baxır dövrü-bərə

Yayılıb hər yerə ta şahid ola xeyrü-şərə

Bala bir nəhvilə əlqissə çıxıbdır səhərə Balanı bir dil ilə ta anadan aldı imam

Su verə şayəd o ətşan balaya qövmi-zülam

Dərdə bax dərdi-dilin rəiyyətinə şah aparır

Dağ çəkillər deyəsən dağlı dilə ah aparır Güya gün alıb ağuşinə bir mah aparır Yetişib firqeyi-naəhlə müqabil dayanıb

Elə bil cəddi, Əbu Cəhlə müqabil dayanıb

Deməliydi o ki, bir-bir dedi qövmi-küfrə

Demirəm mən su verin ta aparım xeymələrə

Bir içim Allaha xatir su verin südəmərə

Qoymayın əllərim üstə ürəyi odlansın

Kafidir isti havada dodağı islansın

Ayrılıb Hərmələ yanmış ürəyə od qalaya

Oxu rədd eylədi heç yanmadı dilsiz balaya

Bala bir silkələnib başı axdı dalıya

Belə bir faciəni yox biri məşruh yaza

O oxun üç pəri də gəldi dayandı boğaza

Rəsmidir xar əgər dəysə gülü tez yaralar

Bağıbanın qucağında o gül saralar

Üçpər ox südəmərə dəysə uşaqdan nə qalar

Mənə irad eləmə gər deyə bilsəm nə oldu

Mələkut əhli baxıb Əsğərə məbhut oldu

Tuli-tarixdə çox söz dolanıb Əsğərdən

Abiru çoxları əlhəqq qazanıb Əsğərdən

Ənbiya gördi boğazın utanıb Əsğərdən Şahidin halını meydanda dolandırdı bala

Özü güldü vəli aləmləri yandırdı bala

Bilmirəm ox nə hala saldı o ətşan uşağı

Dili ağzında əsirdi quzu qurban sayağı

Bədən ölmüşdü dayanmırdı yenə dil-dodağı

Gülşəni-eşqi-Hüseyn gördü əcəb gülləndi

Əsğərin öpdü dodağın o zaman dilləndi Baği-Tahanın oğul pərpər olan bir gülüsən

Şaxi-Tubanin Əli qanə batan bülbülüsən

Evin abad ola mən ağlayıram, sən gülüsən

Bilisən qəlbimi üç şöbəli ox yandırdı

Gülməyin ağlamağından məni çox yandırdı

Bala ölmüşdü kəənnəh yenə durmurdu qanı

Gecədən can besəridi hələ çıxmırdı canı

Qozadı əlləri üstə göyə sarı balanı

Dedi səbt eylə Xuda qəlbi kəbabın adına

Bunu yaz dəftərə qəlb dağlı Rübabın adına

Dəmbədəm busə vurur şah balanın üz gözünə

Busələr gördü ki, razı eləmir öz-özünə

Gördü qan keçməli bir qan deyil yaxdı üzünə

Gözvurum anidə birdən lala qan oldu Hüseyn

Balası əlləri üstə yarı can oldu Hüseyn

Ala bilməz nəfəsin kim kəsilə həncərəsi

Xırda seyyid bir için çaldı batıbdır nəfəsi

Şəh görübdi ki, qarışdı gözünün ağ-qarası

Şənə bax, izzətə bax, gör nə ucaltdı balanı

Özü qibleydi qucaqında uzatdı balanı

# İmamın (ə) Əli Əsğərə (ə) xitabı

Ey vəfa gülşənin qönçeyi-xəndanı oğul

Qanı ehya eləyən məktəbi-Quranı oğul

Mehri-Zəhra ki, su idi üzünə bağladılar

Qadağan oldu su içmək sinəni dağladılar

Ağladın sən sudan ötrü mələkut ağladılar Qarəpuş etdi qəmin cənnətul-əlani oğul Belə ehsas edirəm dildəki nisgil sözünü

Ox dəyəndə boğazından çox itirdin özünü

İş keçib müşgülün üstə yum o yorğun gözünü

Ta çəkim yaradan ol zəhrili peykani oğul

İki peykərdən öləndən sonra bənd olmadı qan Biri sən, bir də anamdur qanı vermirdi aman

Səsin alcaq babamın, qanı atırdı yaradan

Kəfi-tabuta süzürdü şəbi-zülmani oğul

Məktəbi eşqdə öz eşqinə təfsir imiş ox

Qismətində su yox imiş, sənə təqdir imiş ox

Belə ox yarası olmaz bala şəmşir imiş ox

Bu yara bağlana yoxdur daxi imkanı oğul

Hansı gül sən kimi ey gül günü-gündən saralı

Hansı bir ovçu vurar qaçmayan olsa maralı

Bəxtə bax, qismətə bax, sən yaralı, mən yaralı

Ağladar bu iki yara iki dünyani oğul

Bilən olmadı bu bazaridə heç qiymətini

Xibrə sərrafam özüm sat mənə can xələtini

Basaram sinəmə cantək öpərəm surətini

Çəkərəm nazinı ey Fatimə mehmanı oğul

Ey kiçik sinnilə sərməşqi-bozorqani-cahan

Şəfəqin mənzərəsin qanı üfüqdə yaradan

Ağlama səbr elə ta gəlsin həqiqi qan alan

Alacaq Məhdi bu nahaq tökülən qanı oğul

Qutəvər əşgi qəmü-möhnətə ol şahi-zəmən

Meydanın sağ-solunu gəzdi Hüseyn Əsğərilən Səslədi qardaşı Abbasi görüb yoxdu gələn

Binəfəs şah qucaqında gəzir hər yanı oğul

Əsğərin tez-tez öpür qanlı ləbi-nuşindən

Balanın qanı süzür sinəsinə döşündən

Bir nəfər yoxdu ala meyyiti ağuşundan

Gəzdirir ərsəgəhi qüssəli babanı oğul

Baxmır ləşgərin heç tənə ilə baxmağına

Qarşıb ağlamağı Hərmələnin gülməyinə

İyləyir Kəbə kimi sürtür özün qundağına Deyəsən hacı öpür kəbeyi-cananı oğul

Gah səslir bala vay, gah yarasın tez-tez öpür

Dolayıb sağ-solunu qundağına didəsi tər

Sol əlin hayil edib başa otursa üzülər

Ağladır ərsədə öz halına sultanı oğul

# İmamın (ə) Zeynəbə (s.ə) xitabı

Gəl bacı məni gör nə pərişan edib Əsğər Başdan-ayağa peykərimi qan edib Əsğər

Səpdim göyə qanın bir ovc dildə münacat

Bu qan da sənindir dedim ey Qaziyil-hacat Qaldı bu nümayişdə aləmlər o zaman mat

Meydanda peyəmbərləri heyran edib Əsğər

Şeşmahə balam gərçi xədəngə hədəf oldu

Fikr etmə bu qan axdı və lakin tələf oldu

Bu qandı bizim şiəyə bacı şərəf oldu Çün şiəmizi cənnətə mehman edib Əsğər Yandırdı əgərçi məni bu Babül-həvaic

Təzmin elədi nehzətimi ta qala rayic

Aldım bir ovuc qandan əcəb yaxşı nətayic

Həqqaniyyətimi aləmə elan edib Əsğər

Oxlandı balam mən elədim Haqqə təvəkkül

İcad elədi məndə vəli ayrı təhəvvül

Etdim mən özüm Əsğərə meydanda təvəssül

Gördüm ki, böyük müşkülü asan edib Əsğər

Səpdim dəmi-məzlumi o dəm sahəti-Həyyə

Gərçi yanacaqdır bu müsibətdə Rüqəyyə

Bu qanilə nabud olacaq ali-Üməyyə

Nuhi-şühədadır bacı tufan edib Əsğər

Eşq atəşinə birdən alışdıq ikimiz də

Küsməmişdi balam, rəmzi danışdıq ikimiz də

Öpdüm dodağın, güldü barışdıq ikimiz də

Bax ləblərimə gör nə bacı qan edib Əsğər

Mən ağladım amma bacı Əsğər oxa güldü

Bu gülməyi yandırdı məni Haqq özü bildi Baxdı üzümə gözləri həsrətlə süzüldü

Ruhu pər açıb aləmi geryan edib Əsğər

Zəhranı salıb yadıma bu qəlbi-şikəstə

Durmurdu qanı Fatimətək əllərim üstə

Meydanı dolandım qucağımda məni xəstə

Olmadı alan qəlbimi büryan edib Əsğər

Aldım su adıyla anasından məni-naşad Etdi məni şərməndə və lakin bacı səyyad Al Əsğəri sən, ver ona, söylə evin abad Din üstə gözəl canını qurban edib Əsğər

# Zərr aləmi

Zərr aləmi mütabiqi “qalu bəla” günü

Ovladi-Adəmə yazılan ibtila günü

Ərzə verib bəlanı Xuda ibtida günü

Kimdir aça bəla ələmin Kərbəla günü

Etdi əhatə maxələqi soti-Davəri

Bir səs ucaldı, tutdu o dəm bəhr ilən bəri

Kimdir ola bəlalara eşqimdə müştəri

Alsın, satım bəlanı ona ibtila günü

Şərti budur bəlaya ürəkdən bəli deyə

Malü-əyal, baş sözünü başdan eyləyə

Mən də quram cəzasına ərşimdə mərsiyə

Təyin edim yer üstə də hətta əza günü

Lazımdı alverdə axər və əvvəlin qoya

Eşq üstə barmağın üzüyün, həm əlin qoya

Bir qız verəm bu şərt ilə adın gəlin qoya

Damad ölə əzaya dönə toy həna günü

Ərvahə göstəriblər bəlanın nümunəsin

Ta Əsğərin görübdülər əl üstə ölməsin

Ərbabi iddia hamısı gizlədib səsin

Musa görüb deyil bu qəziyyə əsa günü

Gördü Xəlil nəqzi bu peyman olan deyil

Bir müşkül əmridir daxi asan olan deyil

Bu od bir oddu bir də gülüstan olan deyil

Bərdən Səlamidən sovuşub hakəza günü İsa görüb ki, iş sovuşub vəzü-pəndidən

Meydanda od çıxır güya səmmi-səməndidən

At dırnağı sökür dağıdır bəndi bəndidən

Var ölmək ayəsi nə ki, şami-işa günü

Kala ağırdı qiyməti ağır bahal idi Asan bir iş deyil satanı Zülcəlal idı

Səslər batıbdı bəs deyəsən hammı lal idi

İlla Hüseyn səslədi əynəl-bəla günü

Ta çıxdı müştəri şəh o qiymətli müsmənə

Aldı icazə ərz elədi Həyyi-zülmənə

Hər nə bəla mətayi-Xuda vardı sat mənə

Mən qaçmaram nə qədri ola rəncü-bəla günü

Vəchül-müsalihə bu işə kamilin verim

Hər zad Sənindi gərçi, vəli qabilin verim

Qimət bu cinsə Əkbərimin bir telin verim

Əlbaqisi mənim tələbim ta cəza günü

Mənşuri-namədə neçə məhparə yazdılar

Ad verdilər Rübab ilə gəhvarə yazdılar

Leylanı naqədə səri-bazarə yazdılar

Qarət yazıldı bir də qəmü-mübtəla günü

Mənşura ki, baxdı Hüseyn bəndi bəndinə

Qarət görəndə düşdü təfəkkür kəməndinə

Birdən nə gördü, Zeynəb əlin qoydu çiyninə

Yəni darıxma mən də varam Kərbəla günü

Ərvah ara düşübdü qərəz şurü-həlhələ

Ta ki, alan-satan ikisi verdi əl-ələ

Bir ya Əli deyiblər iş tapdı feysələ

Söz qaldı pərdəli gəlib əhdə vəfa günü

Gün qızardıbdı ərsəgəhi sübhidən şaxır

Bir seyyidi basıblar daşa, yandırır baxır

Gahi dönür o halda bir Əlqəmə baxır

Abbas hardasan bu müsibət fəza günü

Tək qaldı çün qitalda ol seyyidi kərim

Bir lövh nazil etdi ona Rəbbiyəl-əzim

Yazmışdı istəsən ölən ənsarı qaytarım

Gər meylin olsa əmr elə qaytar dala günü

Məşuq nazını gərək aşiq özü bölə

Sözdən söz aldı həzrəti aşiq gəlib dilə Min yol əgər öləm diriləm etmərəm gilə

Çək imtahana aşiqini hər bəla günü

Ərz etmirəm ki, səbridə sərhəddi yıxmışam

Ağlar qoyub uşaqları sürətlə çıxmışam

Əfkarımı Rüqəyyə pozub çox darıxmışam

Ağlatdı xeymədə məni hücbü-həya günü

Öz halıma gərəkdi ki, şahid tutam Səni

Gül cismimə bu bəsdi sancıblar nizəni

Yorğun yıxılmışam bu qoşun daşlayır məni

Eşqində səhlidir mənə bu macəra günü

Bir lütf olubdu orda gərəkdir onu deyəm

Könlün alıb Xudası Hüseynin həmən o dəm

Səs gəldi qəm yemə mən özüm də hüseynçiyəm

Səbt eylədim bu sirri həmən aşina günü

# İmam Hüseyn (ə) və namaz

Qələm Allah adıyla ibtidadə

Sözü başlayır və lakin sərquşadə

Hüseynin haqqı çoxdur boynumuzda

Nəmək pərvərdeyik xani-vilada

Mürüvvətdən deyil haqqın itirmək

Cavab olmaz buna yovmi-cəzada

Bir iddə bu sözü izhar edillər

Deyillər əksərən bəzmi-əzada

Hüseyn guya namaza oldu qurban

Verillər şərhü-bəsti-fövqəladə

Bu mətləb düz deyil şərən və əqlən

Bihəvlillah yazım bax istinada

Üsuli-din, fürui-din cüdadır

Gərək təfkik ola bu ibtidada

Əgərçi lazım və məlzum həmdir

Cüdadır cayiqahı iqtizada

Əgər bir kəs namaza münkər olsa

O kafərdir sözüm yox iddiada

Namaz ilə Hüseynin fərqi çoxdur

Buna diqqət buyur durma inada Fürui-dində vaqedir namazın

Hüseyn cüzvi-usuli-dindi sadə

Necə qurban edirsən əsli fərə Buyur biz də bilək ey şeyxzadə

Usuli-dində vaqedir imamət

Rücu eylə kitabi-etiqadə

Nəmazi-bivilayət dərdə dəyməz

Hüseyn isbat edib nuki-cidada

Hüseynsiz bir namazın xeyri olmaz

Namaz əhli çox idi Kərbəlada

Əgər dini ağac fərz eləyək biz

Usuli-dindi rişə bu fəzada

Ağac hər meyvə versə rişədəndir

Fürui-şaxü-bərg, meyvə dadə

O rişə olmasa oddur cəzası

Əzəl gün səbt olub lövhi-qəzada

Vurublar əslə bir vəslə həvəslə

Yazım ta söz qala ayəndə nəslə

Xudadan eylərəm mən istianət

Edəm ayrı cəhatə ta işarət

Öləndə tərk olmur şayəd namazın

Müsəlmansan yenə mömin be ayət Vilayət olmasa sən də o ləhzə

Ölübsən çün zamani-cahiliyyət

Fürui-dində var üzrü müvəccəh

Üsuli-dində yoxdur üzrü-qəflət

Namazı sındırırsan gah-gahi

Müvəccəh olsa yox eybi nəhayət

Hüseyni heç zaman sındırmaq olmaz

Hüseyn tohidə münzəmdir beğayət

Buyurmuş həzrəti Baqir bu sirri

Ki, beşdir rüknü ərkani-dəyanət

Namazı, orucu, həcci buyurdu

Zəkatilə vilayət saydı həzrət

Dalinca etdi fərmayiş sərihən

Ki, dördündən də əfzəldir vilayət

Soruşdu illətin ravi, buyurdu:

Vilayətdir kilidi hər ibadət

Yenə ayrı dəlayil axtarırsan

Gedib Quranə bax eylə qəzavət

Xəlil öz oğlu İsmaili aya

Kimə qurban kəsirdi başəhamət

Namaza oğlunu etmirdi qurban

Kəsirdi Allaha qurban o saət

Sözüm yoxdur ki, çıxdı imtahandan

Qəbul etdi onlardan Rəbbul-izzət

Gedib bax ayədə ləfzi-əzimə

Təfəkkür eylə üstündə bediqqət

Xuda qurbanı İsmail olanmaz

Hüseyn istər bu iş etsin qiyamət

Hüseyn Allaha qurban oldu bişəkk

Fədəyna ayəsi eylər dəlalət

Hüseynin fərqi çoxdur bizlər ilə

Hüseyndəndir şərəfləndi ibadət

Hüseyn vasil behəqdir vəsli-dindir

Hüseyn ruhi füru və əsli dindir

Verib Allah özü rüchan Hüseynə

Qoyub minnət Həqqi mənnan Hüseynə

Müqəddəsdir füruati-şəriət

Olanmaz şənidə yeksan Hüseynə

Namaza, oruca qurban olum mən

Olar da hamısı qurban Hüseynə

Hüseynsiz namaz dinara dəyməz

Namaz ağlar özü ətşan Hüseynə

İki üzvün Peyəmbər çox öpərdi

Desəm ağlar balası qan Hüseynə

Biri qəlbiydi, bir də ləbləriydi

Öpüb söylərdi hey can can Hüseynə

Həmən qəlbi nə hala saldı peykan Qələm yazma belə ünvan Hüseynə

O ox əyləşdi Əkbər dağı üstə

Çəkəndə ağladı peykan Hüseynə

Yaza bilsəm əgər ayrı qəmindən

Olar məclisdə bir tufan Hüseynə

Peyəmbər öpdü bir gün dişlərindən

Edibdir nalə və əfğan Hüseynə

Sual etdi bu işdən əhli-beyti Nədir sirri eylə elan Hüseynə

Peyəmbər dinmədi tökdü sereşgin

Qalıbdır pərdəli cəryan Hüseynə

Keçib illər gəlib Kufə qabağa

Hələ qalmışdı söz pünhan Hüseynə

O sirri xeyzəran açdı həmən gün

Dəyəndə dəmbədəm ətşan Hüseynə

Neçə yol xeyzəran hey qalxıb-endi

Demə qaldı ləbü-dəndan Hüseynə

Rüqəyyə səslədi incitmə əl çək

Töküb göz yaşını tiflan Hüseynə Dedi Zeynəb ki, zalım vurma vurma

Vurursan yara gör hardan Hüseynə

O ləblərdən Peyəmbər çox öpüdür

Öpüb tez-tez olub geryan Hüseynə

Hüseyn aləmdə hər dərdə dəvadı

Hüseyn fəthul-futuhi-ənbiyadı

Hüseyn cəmi-sifati ləm yəzəldi

Hüseyn əsrari-küllü manəzəldi

İbadətdə itaətdə Hüseyndir

Hüseyn həyyi əla xəyril-əməldi

Hüseyndir ismi-əzəm, ləfzü-məna

Hüseyn cəmi-füyuzati-məhəldi

Fəda olsun Hüseynə hər nəyim var

Hüseynin zəhri-üşşaqə əsəldi

Gözəllərdən xəbər alsan deyəllər

Gözəllərdən Hüseyn vallah gözlədi

Hüseyn tək beyti şeri Kərbəladı

Hüseyn çün aşiqanə bir qəzəldi

Hüseynə fitrətən aşiqdi aləm

Hüseynin eşqi çün beynəlmiləldi

Hüseynin mehri cənnətdir cinandır

Hüseynin qəhri duzəxi-filməsəldi Xəlayiq səf çəkib zərr aləmində

Bəlanın şiddətindən göz qaraldı

Salıb başın hamı yeksər aşağa

Şəhadət var, əsarət var, cədəldi

Hüseyn birdən dedi ləbbeyk ya Rəbb

Üqul heyran olub yeksər gicəldi

Nida gəldi Hüseyn ləbbeykə sədəyk

Cəzakəllah ki, eşqin bixələldi

Hüseyn tənha deyil Zeynəb də vardır

Məhəbbətdə onlar zərbül-məsəldi

Odur ki, səs düşüb eşq aləmində

Bacı-qardaş bunlar başda oldu

Hüseyn beyət əlin verməz Yezidə

Əli, Allah əlidir bibədəldi

Gedib Musaya bax qorxur ölümdən

Hüseyn qaçmaz vəli, mərdi-əməldi

Əgərçi qamətin bükmüşdü Abbas

Əyildi qəddi ta Quran düzəldi

Hüseyn atdan düşəndə sağ üz üstə

Nə tənhə ənbiya, Zəhra da gəldi

Düşüb qodalə gördü nuri-eyni

Ucaldı asimana şurü-şini

Hüseynin məqtəli ümmül-quradı

Hüseyn adı gələn yer Kərbəladı

Anası Fatimə nurun əla nur

Atası kerdegarın xanəzadı

Yıxıldı sədri-zin üstən türabə

Dilində Rəbbəna, ya Rəbbənadı

İmamı qəsdi-qürbətlən vurullar

Şürəyhin hökmüdü, nəsli zinadı

Avamın dini hərracə qoyuldu Xəvssın kisəsi por əz təladı

Onu hər kim köməksiz gördü vurdu

Əlində daşdı, xəncərdi, cidadı

Demillər bu yaralı bir nəfərdir

Baxır Zəhra buna Xeyrün-nisadı

Əbəlfəzlin su üstə öldürüblər

Sınıb meydanda quştək qol-qanadı

O dəmdə üstünə bir sayə düşdü

Görüb Cibril məşğuli-bükadı

Salam etdi dedi mən Cəbrəiləm

Sənə lay-lay deyən əbdi-vəfadı

Dedi şəh başımın üstə dayanma

Bura Yəsrib deyil, Kərbübəladı Əgərçi məhrəmi-Ali-Əbasan

Sözün, rəmzin həmişə aşinadı

Vəli bu cilvəyə biganəsən sən

Sənə bu cilvələr naaşinadı

Hərimi hifz elə gəlmə qabağa

Yanar şəhpərlərin gəlsən xətadı

Nə lazımdır Hüseynə Rəbbi ərini

Bu qodal içrə bir mən, bir Xudadı

Uşaqlardan bilirsən nagəranam

O qızlar itrəti-Ali-Əbadı

Dayanma get xiyamə qorxuşullar

Rüqəyyəm nazpərvərdə baladı

Yananda xeymələr gözlə Rübabı

Ölübdür Əsğəri qəlbi yaradı

Gözü ətrafi hər ləhzə gəzirdi

Gedib Cibril, Şimrə müntəzirdi

Bu kimdir qanına qəltandı ya Rəbb

Vücudu sərbesər peykandı ya Rəbb

Düşüb qodala qan içrə Hüseyndir

Fərata göz tikib ətşandı ya Rəbb

O qədri nizələr qoymuşdu nöqtə

Kəənnəh peykəri Qurandı ya Rəbb Hüseyni yaralar saldı nəfəsdən

Yıxılmış yerdə niməcandı ya Rəbb

Dönübdür hər yana vurdu cəmaət

Bədən başdan-ayağa qandı ya Rəbb

Deyir ravi gözüm təll üstə düşdü

Nə gördüm Zeynəb nalandı ya Rəbb

Çıxıbdır xeymədən əllər başında

Gözündə göz yaşı tufandı ya Rəbb

Aman ol vəxtidən Zeynəb yetişdi

Nə gördü, Şimr bivicdandı ya Rəbb

Hüseynin sinəsində, əldə xəncər

Demir bu teşnələb mehmandı ya Rəbb

Çıxıbdır çəkməli ərşi-Xudaya

Bu əndazə məgər asandı ya Rəbb

Xanım Şimrilə dərgir oldu nagəh

Məgər Abbas ölüb, böhrandı ya Rəbb

Çəkir Şimri sala Zeynəb aşağa

O istər zibh edə hər andı ya Rəbb

Yapışdı Şimri-şumun xəncərindən

Yalın xəncər əli doğrandı ya Rəbb

Olubdur keşməkeş Zeynəb yıxıldı

Deyillər bir belə cəryandı ya Rəbb Çuxur yer üç nəfər cəngü-cidəlda

Biri qəşş eləyib çoxdandı ya Rəbb

Bədəndə yarələr düşdü fişarə

Gözün açdı görə hardandı ya Rəbb

Görübdür Zeynəbi qanə batıbdır

Hüseyn nimxiz olub durdu ya Rəbb

Dedi get xeyməgahə iş qutardı Denən bu şəh sənə qurbandı ya Rəbb

# Salam olsun sənə ya Əba Əbdillah (ə)

Salam ola o çuxur yerdə xəstə can ağama

Salam ola bədəni oxlara nişan ağama

Salam ola beşiyin Cəbrəil tərpədənə

Həsirə çolqalanıb cismi dəfn olan ağama

Salam Şimrin əlində qalan yaralı başa O halda xeymələrə nagiran baxan ağama

Salam qətligaha xeymədən oruc gedənə

Salam ola orucun axşam açmayan ağama

Salam ola ağamın qorxuşan balalarına

Gecə o xeymə dalında tikan yolan ağama

Salam ola o yol üstündə əyləşən balaya

Xiyamü-təll arasında o ağlayan ağama

Salam ola o ələ, sariban əlində qalıb

Bir ömür duz-çörəyin sariban danan ağama

Salam o əllərə ki, Əkbərin telin daradı

Ərəbi kakuli qanə batan cavan ağama

Salam ola o ərusun daranmamış saçına

Gəlin qızın telinə qan həna yaxan ağama

Salam ola ala gözlü uca ələmdara

Uşaqlara öz əlilə su paylayan ağama

Salam sübh açılınca Rübabı ağladana

Balıq kimi susuzundan çalıxlayan ağama

# İmam Hüseynin (ə) vidalaşması

O dəm ki, ayrılıq oxun qoyar kəmanə ayrılıq

Alovlanan ürəkləri edər nişanə ayrılıq

Elə bir oxdur hər dilə dəyə onu yarıb sökər

O qan olan ürəkləri iki bölüb qanın tökər

Ağac şükufədə necə bağa qara bulud çökər

Dolu düşər, gülü vurar, verər talanə ayrılıq

Solubdu gülüstani-din, vəfalı bağiban gedir Uşaqların üzün öpur, o yari-mehriban gedir

Ucadan ağlıyanmır Hüseyn ürəkdə qan gedir

Düçar edib o həzrəti qəmi-nihanə ayrılıq

Xülasə ayrılıq tozu o dəm qonubdu hər yana

İmam ilən görüşdülər uşaq-böyük danə-danə

Hamı o gündə bir yana, xanım Rübab bir yana Uzaqda göz yaşın tökür salıb fəğanə ayrılıq

Kənaridən kənizitək edir nəzarə sərvərin

Çağırdı şəh hüzuruna icazə verdi dilqəmin

Rübab öpdü ol zaman əbanın üstən əllərin

Əlində qanı görmüsən qalır nişanə ayrılıq

O qan desin nə qanidir, vəfa nişanıdır o qan

Rübabi bəxti qarənin qəmi-nihanıdır o qan Həman o şirixarənin boğazda qanıdır o qan

Bir az qabaq seşöbə ox qoyub kəmanə ayrılıq

Rübabı səsləyib Hüseyn o dəmdə səlbi-təvan edir

Xüsusi bir danışdırıb sözün ona xitab edir

Buyurdu Zeynəbə demə ətəş məni kabab edir

Özüm təkəm yorulmuşam gətirdi cana ayrılıq

Mənə Mədinədə hamı o dəm ki, ağlaşar ələn

Həya olanda manelər, daşanda qəlbidə mühən

Xüsusi ağla sən mənə, qıl Əsğəri bəhanə sən

Nəvaya ki, salar səni çox aşiqanə ayrılıq

Deyir qoşunda bir nəfər: yubandı gəlmədi imam Təhəmmül etmədi ədu, qoşunda olmadı davam

Dedim ki, fori mən gedib xiyamə sarı bir baxam

Görüm nə oldu illəti çəkər haçanə ayrılıq

Yetəndə səmti-təllə mən eşitdim ağlamaq səsin

Nə gördüm onda qız-gəlin tutub Hüseyn dövrəsin

Biri öpürdü əllərin, biri öpürdü çəkməsin Gələn deyil bu şərh ilən yenə bəyanə ayrılıq Hezarə misli teşnələr qonublar gül budağına

Biri su camını atıb, əlin qoyub dodağına

Birin alıb qucaqına, biri düşüb ayağına

Salıbdı dudi-ahidən yol asimanə ayrılıq

Bulud kimin dolub Hüseyn cahanı yandırıb yaxar

Sükut edib danışmır, gözaltı Zeynəbə baxar

Yanında qızların bilir danışsa ağlamaq tutar

Hələ sükutilə onu edir rəvanə ayrılıq

# İmam Hüseynin (ə) vidalaşmasına işarə

Dübarə qəmli dilim yandı suzi-möhnətdən

İşim düşübdü Hüseynə ürəkdə hacətdən

Hüseynə ağlamağın əcri binəhayətdir Müsəlləm əmridi məlum olur rəvayətdən

Bu ağlamaq həm ibadətdi, həm mübarizədi

O qövmilən ki, Hüseyni danıb xəbasətdən

Hüseyndi ruhi-məhəbbət, Hüseyndi rəfəti-vücüd

İnanmırsan xəbər al sahibi şəriətdən

Qapı-qapı gəzərəm, dərdimi Hüseynə deyəm Hüseyn qapısının quluyam böyük səadətdən

Uşaqlığımdan Hüseynə elə ağa demişəm

Mahaldir, daxi mən çıxmaram o adətdən

Hüseyn görən işi heç kim görənməyib vallah

Gedib sən tarixə bax bir də diqqətdən

Baş əymədi, bizə izzət qazandı məqtəldə Qurtardı şiəni ta həşrə, ölüncə zillətdən

Hüseyn sizi o çuxur yerdə bir dua eləyib

Nəticəsin görəcəksiz zəmani-rehlətdən

O dəm ki, qoydular qəbrə Hüseynə ağlayanı

İki mələk yetişər aləmi həqiqətdən

Əzəl ürəyini iyləllər iştiyaq ilə

Görəllər aşiq imiş həzrətə iradətdən

Deyərlər ayrısına bənzəməz bu, sahibi var

Hüseynin ətri gəlir qəlbi por ütufətdən

Bu etiqaddayam, etməyin mənə irad

Görərsiz ərzimi siz həşridə sədaqətdən

Şiələrsiz Hüseyn cənnətə ayaq qoymaz

Hüseynçi Ali-Hüseyndir yaxın qərabətdən

Əlində öz yaralı başı məhşərə gələcək

Hüseyn gələndə qiyamət qopar qiyamətdən

O halda dolanıb bir baxar əzadara

Deyər gəlin mənə sarı kamali-rəfətdən

Deyillər öz anasından süd əmməyibdi Hüseyn

Əcəbdi əhli-dil və sahibi bəsirətdən

Hüseyn bu illətə əmdi Rəsul barmağını

Ki, səhmi artıq ola məhzəri-risalətdən

Bir imtiyazdır Taha Hüseyninə verdi

Soruş o “ləhmukə ləhmi”dəki ibarətdən

Hüseyn ki, əmməsə Zəhra südün Hüseyn olmaz

Nə var o süddədir feyzü-kəmali-ismətdən

Hüseyn əmbidi müsəlləmdi südü imandan

Dəlili var sözümün zikr olub sərahətdən

Dəlili də bu sözə Cabirin ziyarətidir

Bizə müşəxxəs olubdur həmən ziyarətdən

O böyük səhabə sərahətən buyurub

Ki, rüşd edibdi Hüseyn şiri-Fatimiyyətdən

Hüseynin ağzına Taha dilin salıb gah-gah

Ki, aclıq-susuzluq rəf ola kəramətdən

Hüseyn babasının əmdi dilin uşaq vaxtı

Müyəssər olmadı Əsğər əmə məhəbbətdən

Əgər dilin balanın ağzına salardı imam

Hərarəti balanı yandırardı şiddətdən

Ana gərək balasın neçə yol əmizdirsin

Bu hökm sadir olub məsdəri-cəlalətdən

Rübaba baxma südü olmadı verə balaya Su içməmişdi özü üç gün idi möhnətdən

Ana su içməsə olmaz südü müsəlləmdi

Bala fişarə düşər şiddətilə üsrətdən

Uşaq ac olsa atar ağzını oyan-buyana

Gəzər ana döşünü göz yaşıyla fitrətdən

Fişardaydı bala dərdini deyənmirdi

Ac idi, həm susuz idi uşaq nəhayətdən

Rübabın Əsğəri üç gündə niməcan oldu

Gecə-gündüz anasın qoydu istirahətdən

Odur ki, xeyməsəradə həmişə ağlardı

Görərdi qönçə gülü hey düşür təravətdən

O qədri sinəsini eylədi xəraş Əsğər

Ləbən yerinə ləbaləb edib cərahətdən

İcazə aldı o dəmdə vəfalı Zeynəbdən

Əlini bağladı vəli öldü xəcalətdən

O əlləri babası qətligahidə açdı

Çalıbdı bir əl-əyaq dincəlib məşəqqətdən

Sözüm bir ayrı mətləbdi göz yaşım qoysa

Ənani-şeri qələm məndən aldı sürətdən

Ürəkdə hacətin olsa Hüseyndən əl çəkmə

Kərimdir bu ağa tez verər kəramətdən

Qapını sidqilə sən vur, Hüseyn açar üzünə

Nə istəsən alasan mal o dinü-izzətdən

Bu müxtəsər xəbəri nəql edim ki, həzz edəsən

Məqamını biləsən mənzəri-vilayətdən Hüseynə sail olan aləmə Süleymandı

Məqamı başdı bütün şahlara şərafətdən

Yazıllar bir ərəbin dərdi binəhayət idi

Döyüb Hüseyn qapısın bir gün sədaqətdən

Sözü bu idi: ağa neyləyim giriftaram

Hara gedim daxi məni kəsrəti-fəlakətdən

Kimə dedim qapısın bağladı mənim üzümə

Mənə cavab elədi yandırıb şəmatətdən

Məni qanadına al qoyma abrım getsin

Gedənmirəm evimə müntəhayi-xəcalətdən

Dedim Mədinədə kimdir kərimü-bəxşəndə

Səni veriblər nişan gəlmişəm məsafətdən

Hüseyn açıb qapını sailin danışdırdı

Məhəbbət eylədi sultan gedayə rəfətdən

Büküb rədasına dörd min hüdudicən dinar

Dedi güzəşt elə şərməndəyəm bu qillətdən

Bu qədər bil sənə ürəkdən məhəbbətim vardır

O sail ağladı birdən pozuldu riqqətdən

Bəli, Hüseynin əli aləmə kərəm əlidi

O əl ki, Kərbübəlada kəsildi zərbətdən

Hüseyn elə ağadı sailindən üzr istər

Təccübəm bu qədər bəxşişü-mürüvvətdən Rəvadır gör elə əl sariban əlində qala

Əlin kəsə o dəni niməşəb, şəqavətdən

O dəm ki, kəsdi əlin saribani-biiman

Cəhana lərzə düşüb etdiyi cinayətdən

Ucaldı onda Hüseyn vay sədası göylərdən

Düşübdü canına rəşə o ləhzə vəhşətdən

Cənazələr arasında o dərhal gizləndi

Görə nə səsdir salır masəvanı taqətdən

Çüxur məkana səmadan enibdi bir hudəc

Gəlibdi neçə nəfər qətligahə cənnətdən

Neçə kişiydi olar, bir başı qaralı xanım

Giriblər qoltuğuna şiddəti müsibətdən

O qədər ağlamışdı sədası çıxmırdı

Ana dili danışırdı kəlam və söhbətdən

Çuxur yerin başına baş açıq dolandı bir az

Təvaf edibdir deyəsən kəbəni səadətdən

Nə gördülər ki, o başsız bədən edib hərəkət

Diz üstə əyləşib etdi salam iradətdən

Dedi salam ola cədda sənə Hüseynindən Şikayətim baba çoxdur sizə bu ümmətdən

Məni bu hala salıb öldürüblər Əkbərimi

Bu da əlimdi kəsib sariban qəsavətdən Yetəndə söz bu yerə şurişi qiyamət olub

Əl atdı başına Zəhra bu qəmli söhbətdən

Üzün tutubdu Rəsulə o dəm bəlalı xanım Ki, bəlkə rüxsət ala Xatəmi risalətdən

İcazə aldı vurub əllərin oğul qanına

Yaxıb onu ağaran zülfünə təharətdən

Həman o qana Peyəmbər də əllərin vurdu

Yaxıb məhasininə, alnına dirayətdən

Sonra o qanı Əli də camalına yaxdı

Boyandı lalə kimi rəngi mənəviyyətdən

Edib bəqiyyə də Tahaya iqtida ol dəm

Müxəzzib oldular Sarəlləhilə növbətdən

O qan ilə deyə billəm təyəmmüm etdi onlar

Namazi şəb qılalar xuni-Rəbbül-izzətdən

O halda nə görüblər ki, ayrı səs gəlir

Uşaq səsidi müşəxxəs olurdu halətdən

O səs gələndə qonaqlar çıxıblar məqtəldən

Hüseyn çağırdı həman tifli bəzmi-xəlvətdən

Baba-baba çağırdı o qız sızıldardı

Gecə zamanı gəzir məqtəli fərasətdən

Hayandasan baba səs ver tapanmıram yerini

İtirmişəm yolu bu tirə şəbdə zülmətdən Cənazələr görünür qorxuram gecə vəxti

Bibim yanımda deyil çəkmə əl himayətdən

Sınıb baba qadağan mən hələ su içməmişəm

O səhlidir sənə çox söz varımdı qarətdən

Azan çağıydı sənin canamazın açmışdım

Yoluna müntəzir idim əzəlki adətdən

Edibdi həlhələ ləşgər doluşdu xeymələrə Açıblar qəmçilərin birbəbir ədavətdən

Deyənmirəm baba onda bizə nələr oldu

Bibim yıxıldı yerə şiddəti-cərahətdən

Haraya səslədi qızlar əmim Əbəlfəzli

O ləhzə nüsrət ola bəlkə kani qeyrətdən

Məni güzəşt eleyin niyyətim vida idi

Çəkildi söz bu yerə ayrı bir hidayətdən

İmam Kərbübəlada neçə vida eləyib

Çətindi hər biri min aləm qiyamətdən

Aman ilahi aman axərin vidasından

Ki, tab alar gecə gündüz imami Höccətdən

Həman kərəm əli ki, sariban kəsmişdi

Çəkərdi qızlarının başına məhəbbətdən

Dayandı xeymə qabağında səslədi gedirəm Gəlin görün məni fürsəti qənimətdən Hüseyni dövrələdi nagəhan bala balalar

Gəlini, qızları töküldü xiyami-ismətdən

Uşaqlarına imamın məhəbbəti çox idi

Sevirdi qızlarını eşqi binəhayətdən

Rüqəyyənin öz əlilə daradı saçlarını

Alardı çiyninə Yəsribdə vəxtu-fürsətdən

Səkinə çün dəmi bəxtidi çox sözü var idi

Sukutilə danışırdı vəli işarətdən

Hüseyn baxıbdı dedi qəlbimi alışdırma

Bu noyi baxma qızım müntəhayi həsrətdən

Nə çarə vardı qızım məndə iş belə gəldi

Müqəddər olmuşdu sahibi cəlalətdən

Sən ağlama, ürəyim ağlayanda sən dözmür

Düşər fişarə bu qəlbim böyük süubətdən

Hamızı tapşırıram Allaha özüm gedirəm

Yolumu gözləməyin bir də fikri-rəcətdən

Öpüb balalarını birbəbir vida elədi

Müsəmməm oldu gedə rəzmgahə niyyədən

Hüseyni indi gərək kim ata səvar eləsin

Ölübdü qardaşı məzur olubdu xidmətdən

Nə vardı Əkbər, nə Qasim və nə Əbəlfəzli

Ki, məst olub üçü də badeyi-şəhadətdən Vəfalı Zeynəb özü Zülcənahı gətdi

Tutub rikabı səvar eyləyə şərakətdən

Hüseynin heç beli gəlmirdi ta səvar olsun Cavan oğul ölümü salmış idı taqətdən

Deyillər Zeynəb özü Zülcənaha mindirdi

Hüseyni saldı yola səbri-Zeynəbiyyətdən

Hüseyn gedir, nə gedir ruhi-Zeynəbi aparır

Yaxındı ayrıla can cismi-ünsüriyyətdən

Daliyca səslədi birdən Hüseyn ayaq saxla Ölür bacın elə dəfn elə get bu saətdən

Aya İmam Zaman ver icazə ərz eləyim

Məni güzəşt elə bu etdiyim cəsarətdən

Baxanda birdə Hüseyn gördü can verir Zeynəb

Dərhal qoydu əlin qəlbinə təbabətdən

# İmamın (ə) qızı ilə vidalaşması

Ağlama ey gülşəni-eşqə həzarə qoy gedim Düş qucağımdan yerə ey mahparə qoy gedim

Az yapışdır sinəmə suzilə yanmış sinəni

Çək dodağımdan dodağın belə yandırma məni

Mən sənə bir busə borclu Şamdə görrəm səni

Öp nə qədər orda öpsən hər yaranı qoy gedim

Baxma sinnin xırdadır ey ahuyi-hillü-hərəm

Mən sənə Zəhra gözündə baxmışam hər bir qədəm Ağlayanda sən düşür yadıma Yəsribdə o dəm

Ağlayırdı Fatimə dildə şərarə qoy gedim

Heydərə xatir dalınca məscidə qaçdı anam

Sən də gəldin məndən ötrü qəlbidə dərdü-ələm

Sən mənim xırda anamsan mən gərək atdan enəm Hörmətin vacibdi Zəhratək bu zarə qoy gedim

Gün ki, axşam çağı batdı mən boyandım qanıma

Ay çıxanda sən də çıx sirrin demə nisvanıma

Saxlaram sinəmdə yer gəl qətligahə yanıma

Gözlərəm orda balam canı dübarə qoy gedim

İndidən əmmən kimi öyrəş fəraqə get bala

Düş qucağımdan sönə suzi əlaqə get bala

Allaha xatir səni aldım qucaqə get bala

Ağlayıb çox salma babanı fişarə qoy gedim

Hamızı tapşırmışam Allaha mən tək-tək qızım

Sən bilirsən ki, anam gözlər məni göyçək qızım

Əlli ildi həsrətəm Zəhrayə sən əl çək qızım Rəhm elə göz yaşıma bax inkisarə qoy gedim

Sən ki, dildə bu az sinnilə çox vabəstəsən

Çırpınır qəlbin quş kimi dilxəstəsən

Bu nə aləmdir hələ mən getməmiş can üstəsən

Can verir güya qəfəsdə bir qənari qoy gedim

# Vida növhəsi

## (Cuşi və sinəzən)

Sal yola anan Bətulə, qardaşın qonaqdı Zeynəb

Səbr elə qəmi fəraqə, eşq bu siyaqdı Zeynəb

Başının bacı bəlası yetməyib hələ təmamə

Sən özün bir Hüseynsən, ver bu nehzətə idamə

Hazır ol ki, qəm qətarın Kufədən çəkəllə Şamə

Şam yolları bilirsən Kufədən uzaqdı Zeynəb

Bu Rüqəyyəni bilirsən çox sevirdim əvvəlindən Ağladıb məni yol üstə doymadım şirin dilindən

Xəstə bülbülü çəməndə ayrı saldılar gəlindən

Az zaman sənə Rüqəyyə Şamidə qonaqdı Zeynəb

Adət eyləyib mənilə hər gecə bu qız yatardı Qolların salardı möhkəm boynuma yuxu tutardı Sübh mən üzün öpərdim nazilə gözün açardı

Öyrəşib mənə üç ildi neyləsin uşaqdı Zeynəb

Ayrı halətilə gördüm mən o qəmkeş fəraqı

Xofidən ürək dayanmır titrəyirdi dil-dodaqı

Tez dodaq-dodağa qoydum ölməsin mən ol uşağı

Dil-dodaq demə deyirsən bir yanar ocaqdı Zeynəb

Öldü qardaşım bu çöldə qəlbimə fəraqı oxdu

Əl tutan gedib əlimdən başımın bəlası çoxdu

Əkbərim cavan ölübdür qalmağın da həzzi yoxdu

Bir seşöbə ox çöldə gözlərəm haçandı Zeynəb

Möcüzi imamət ilə Zeynəbə təkan veribdir

Qəlbinə əlin ki, qoydu nimə cana can veribdir Zeynəbin açıldı nitqü eşqidən bəyan veribdir

Olma nagəran Hüseynim nehzətə dayaqdı Zeynəb

Get vəfa elə Hüseynim əhdi-aləmi-ələstə

Düş yaralı qətligahə qoyma din ola şikəstə

Olma nagəran qızından ey şəhənşəhi-xücəstə Qafil olmayıbdı, olmaz, hər zaman oyaqdı Zeynəb

# Ya Hüseyn (ə)

Sən süruri qəlbi Xətmül-mürsəlinsən ya Hüseyn

Məşriqül-ənvari Rəbbul-aləminsən ya Hüseyn

Ey kəlamullahdakı, əssabiqunəs-sabiqun

Nəfsi nəfsul-mütməinnə kaf, eyn, sad və nun

Yatdığın yer ərşidən baş sirri ma la tələmun

Mürşidü-ustadi-Cibrili-əminsən ya Hüseyn

Səcdəgahda aşiqi xunin vüzusan seyyidim

Qoli “kuntu kənzi”də sirri məqusan seyyidim

Hər du aləm ənbiyayə abirusan seyyidim

Sən həmən Quran deyən həblul-mətinsən ya Hüseyn

Şahidani-bəzmi-vəhdət yox sözüm kamildilər Ali-Taha mərdü-zən xoşbu gül, sünbüldülər

Sən bəhari-eşqisən hərçənd onlar da güldülər

Ayrı ətrin var sənin xoşbutərinsən ya Hüseyn

Onda ki, atdan yer üstə etdin iclali-nüzul

Qilü-qalə fəlsəfə sındı edib məntiq üful

Eşqi fatih çıxdı aləmdə olub heyran üqul

Bildi aləm ta əbəd aşiqtərinsən ya Hüseyn

Vardı bir qarə qulamın şah başından tac alar

Qabə-qovsəyni qaşından ləzzəti-merac alar

Bir namazın ənbiyanın hamısından bac alar

Qətligahda sacidi xunin cəbinsən ya Hüseyn

Ey yaralı peykəri başdan-başa bir parça naz

Xəncərə naz eyləyən aşiq, şəhi sail nəvaz

Sən yaralı səcdəyə getdin şərəfləndi namaz

Gördülər ruhi-namaz, əsli-dinsən ya Hüseyn

Peykəri-İslama vurmuşdu böyük yarə ədu

Tari-zülfü-Əkbərilə eylədin amma rüfu

Nizə başında dolandın şəhri-eşqi-kubeku

Ta bilə aləm rəisül-aşiqinsən ya Hüseyn

# İmam Hüseynin (ə) düşmən qoşununa xitabı

Yaxşı baxın Hüseyn dedi ey əşqiya mənə

Eşq əhliyəm yazıldı bəla ibtida mənə

Quran mənəm, Kitab mənəm, əsli-din mənəm

Yoldan nə çıxıbsız, nə rəva, bu cəfa mənə

Əfv eylərəm ölənlərimin qanın almaram

Bu şərtilən eyləyəsiz iqtida mənə

Fikrim budur Yezidi salam təxtdən yerə

Nüsrət edin bu barədə siz mütləqən mənə

Meyxarə bir xəlifə yaraşmaz bu məktəbə

Bir fikr edin camaat olun həmsəda mənə

Zillətdi fasiqə baş əyək beş gün ömrüdə

İzzətdi qanlı ölüm baxın bərməla mənə

Agah olun Yezidə Hüseyn baş əyən deyil

Başım kəsilsə olsa cüda müttəka mənə

Aldım Fəratı gördü hamı içmədim vəli

Su istəməm ki, zillət ola hakəza mənə

Mutu desəm bir anidə məhv eylərəm sizi

Mən neynirəm əsani ola əjdəha mənə

Mən verməsəm icazə çəkənməz biri nəfəs

Canız əlimdədir deməyin narəva mənə

Tutsa qoşun bu dəşti Hüseyni yıxanmaz

Əkbər yıxıb məni yetişib ibtila mənə

Qəlblərdəki məhəbbətimi öldürənməzsiz

Zahir fənada səbt olunubdur bəqa mənə

Bir iddə adımı yazacaq qara pərçəmə

Hər yerdə dair eyləyəcəklər əza mənə

Abbas ölüb nə qəm, hələ bir Zeynəbim də var

Həmrahdı əvvəlindən elə hər qədəm mənə

Qalu bəla bəlasına bir yol bəla dedim

Yüz Kərbəla yenə də yoxdu “la” mənə

Amma özüm sizə rəhmim gəlir mənim

Bu qədər etməyin daxi zülmü-cəfa mənə Peyğəmbərin səhabəsi Cabir tanıyır məni

Ondan sual edin yetişin cabeca mənə

Zeyd ibn Ərqəmi çağırın bir danışdırın

Zikr eyləsin fəzayili-biintiha mənə

Ləşgər arasında o halda səsləndi bir şəqi Bəsdir sükut elə demə çox macəra mənə

Biz Heydərin ədavətinə gəlmişik bura

Şərh eləmə bu qədri Hüseyn “Həl əta” mənə

Öldürməyincə biz səni burdan qaytmarıq

Qəlbdə Əli ədavətidir müddəa mənə

Bu səs gələndə döndü Nəcəf səmtinə Hüseyn

Səsləndi qıl nəzər baba ya Mürtəza mənə

Mən ya Əli deyəndə bunlar daşlayır məni

Eşqində səhlidir gələ hər ibtila mənə

Atalığından başqa mən özüm aşiqəm sənə

Adın veribdi hər iki aləm baha mənə

Eşqim nə qədər ola yenə Zəhraya çatmaram

Şahid yanan qapıdı sübhü-məsa mənə

Amma baba köməklərimi öldürübdülər

Rəhm etməyibdi zərrəcə qövmi dəğa mənə

Var xatirində iyirmi biri məhi siyam

Abbası tapşırırdın o gün cabeca mənə

Sən tapşıran vəfalını öldürdü küfiyan

Bax nəhri Əlqəmə eylə dildən dua mənə

Ey Xeybərin qapısını tək qozayan baba Tək qalmışam yoxumdu kömək yar ola mənə

# İmam Hüseynə (ə) sevginin izharı və qətligah əhvalatına işarə

Səslərəm dildə mükərrər evin abad Hüseyn

Pareyi-qəlbi-Peyəmbər evin abad Hüseyn

Xələfi-Heydəri-Səfdər evin abad Hüseyn

Harda var sən kimi rəhbər evin abad Hüseyn

Ey adı dillərə əzbər evin abad Hüseyn

Yox ümidim öz ibadətlərimə dilsərdəm

Sənə göz tikmişəm amma ürəyi por dərdəm

Baxma ol zahidə ki, cənnətə xoşdur hərdəm

Cənnətə bir baxışın versəm əgər namərdəm

Bax mənə ol dəmi axər evin abad Hüseyn

And ola Zeynəbin ağ saçlarına, göz yaşına

Mərkəbindən üzü üstə yıxılan qardaşına

O susuz Əsğərə ki, çatmadı heç bir yaşına

Gəlməyibdir bu camaat bu yerə öz başına

Sənin eşqində gəliblər evin abad Hüseyn

Seyyidim, hacətimiz çoxdu rəva istəyirik

Dərdimiz vardı şəha, hökmü-şəfa istəyirik

Demirəm Məkkə və Miqat, Mina istəyirik

And ola Zeynəbə biz Kərbübəla istəyirik

Harda cənnət ora bənzər evin abad Hüseyn

Ağlaram şam-səhər Zeynəbə, qəm yoldaşına

Xırdaca qəbridə yatmış o uca qardaşına Kərbəla şövqü düşüb cana, qəsəm göz yaşına

Bir görəydim sürünüb mən də dolannam başına

Səslərəm orda mükərrər evin abad Hüseyn

Eşq xeymə qura bilməz qəlbi hər dini kəcdə

Bir müqəddəs ürək istər ki, gətirsin vəcdə

Kimdi ki, pey apara səndəki izzü-məcdə

Adəmə etdi mələklər sənə xatir səcdə

Adəmə kim nəzər eylər evin abad Hüseyn

Şirmərd istəyir ta qaçmaya heç bəlvadan

Əkbərindən keçə meydanda düşə yaradan

Hələ Adəm keçə bilmədi iki buğdadan

Tək Hüseynin işidir məst ola bu səhbadan

Hey çəkə başına peydər evin abad Hüseyn

Qanlı ehramına heyrandı sərxil mələk

Oldu hüccac ara həşrə kimi həccintək

“Ləkə ləbbəyk”inə səs gəldi ki, “Allahu məək”

Dedi ləbbeyk Hüseyn Rəbbi-cəli , ərşü-fələk

Səslədi göydə mələklər evin abad Hüseyn

Dedilər kimdi belə səcdeyi-mümtaz eləyir

Zülcəlala özünü eşqilə dəmsaz eləyir

Bu necə yarəlidir xəncərə də naz eləyir

Uca boylu o xanım kimdi ki, ecaz eləyir

Əllərin doğradı xəncər evin abad Hüseyn

Bar ilaha, bu qoşun belə cəfa eylər ona

Zülm qalmır ki, daxi qövmü dəğa eylər ona

Biri daşlar, biri ləbbeyk səda eylər ona Xırda bir qız oturub yolda dua eylər ona

Babasın nazilə gözlər evin abad Hüseyn

Var yeri səs gələ nurüs-səqəleynimdi mənim

Batini Kəbədi ruhül-hərəmeynimdi mənim

Sevgilimdir o, qətiül-vədceynimdi mənim

Bu həman Fatimənin oğlu Hüseynimdi mənim

Şafeyi-aləmi-məhşər evin abad Hüseyn

Baxmayın peykərini oxlara amac elədim

Yandırıb xeyməsini ərseyi-tarac elədim

Mənim eşqimdi Hüseyn xilqətimə tac elədim

Xeyli üşşaqı buna həşridə möhtac elədim

Əhli-eşqə budu sərvər evin abad Hüseyn

Fətəbarəkdə olan nəssə budur şəni nüzul

Öz Hüseynimdi, Bətulun gülü, dilbəndi-Rəsul

Etmədi zərrəcə öz əhdi ələstindən üdul

Ağzını hər nəyə açsa edərəm mən də qəbul

Gər dua etsə o ləblər evin abad Hüseyn

O xanım da ürəyi parçalanan Zeynəbdi

Tiri-alamü-bəliyyata nişan Zeynəbdi

Bu Hüseynin bacısı qəlbi yanan Zeynəbdi

Zərridə oldu şəriki bu həman Zeynəbdi

Ləhnidə Heydərə bənzər evin abad Hüseyn

# Qətligah

Bürüyüb peykəri Quranı qızıl qan Allah

Bu Hüseyndir yıxılıb məqtələ ətşan Allah

Zikri ləbbeykidi ya Qadirü-Mənnan Allah Görməyib Nuhi-nəbi bir belə tufan Allah

Salehin peylədi öz qövmü o gün ki, dəvəsin

Üç günə gəldi bəla kəsdi o qovmün nəfəsin

Kərbəlada qoşun öldürdü Peyəmbər nəvəsin

Nə idi hikməti ki, etmədi viran Allah

Allahın bax işinə gör nə nəmayan elədi Onların zülmünə çox yerləri viran elədi Kərbəlanı bəzədi tərfə gülüstan elədi

Eşqə bax gör nə verir rövnəqi-dükkan Allah

Kəsdi Yəhya başını təştdə bu çərxi-dəni

Cuşə gəldi o gözəl qanı tutub zaniyəni

Yenə də olmadı paymal ayaq altda bədəni

Bu Hüseyn tək ölən olmaz hamı dövran Allah

Qarışıb bir-birə Ha, Mim, Əlif, Lam və sətur

Xətt oxunmur pozulub Tura düşən ayeyi-nur

Bayi-Bismillah əsir qatil əlində porşur

Nur özü səslənir ey nuri-dilü-can Allah

Bu Hüseyndir sənə xatir sürünür eşqində

Lalətək qırmızı qana bürünür eşqində Bu da qəlbimdi kürəkdən görünür eşqində

Başimin mətəliyəm, qalmaya nöqsan Allah Elədim bu yaralı peykəri gülşən baxasan

Çeşmətək qanım axa ta neçə yerdən baxasan

Hamı gözlər yumula bircə fəqət Sən baxasan

Xibrəsən, Sən verəsən qiyməti şayan Allah

Bir də ərzim budur ey sahibi-iclalu-şüun

Qan olan qəlbimi ləşgər eləyib ğürfeyi-xun Hələ mən ölməmişəm xeymələrə getdi qoşun

Əl çala qarətə bu firqeyi-üdvan Allah

Aləmi zərridəki, sözdən üdul eyləmirəm

Varam öz əhdimin üstündə nükul eyləmirəm

Mən baxam Zeynəbi vursunlar, qəbul eyləmirəm

Sən Özün qüdrətini eylə nümayan Allah

Xatirimdə hələ vardır qapımızda o zaman

Anamı vurdular, dinmirdi babam, dildə fəğan

Əli qoynunda baxırdı qapıya əşki-rəvan

Mən dözənməm, o Əlidir, elə ehsan Allah

Xeyməni bəski Hüseyn qəlbinə bir dərd elədi

Ta qəbuli-ərzini Həyyi-səmədü-fərd elədi

Bilmirəm noldu qoşun birdən əqəbgərd elədi

Döndülər yaralının üstə şitaban Allah

Qoşun amarına bax qırx minə vardır xəbəri

On minin ölmüşə qoy biş-kəmi müxtəsəri

O qalan dövrələyib hammı vurur bir nəfəri

Bu qədər yaraya yox cismidə imkan Allah

Bax ziyarət fəqəratındakı suzu mühənə

Dəydi saysız yara meydanda bir gül bədənə

Gör otuz min nəfərin qalxa əli birdən enə

O bədəndən nə qalar qalmışam heyran Allah

Ölən ənsarını bir-bir çağırır leyk Hüseyn Göndərir ahilə hər tək-təkinə peyk Hüseyn

Şühəda səslədi birdən hamı ləbbeyk Hüseyn

Batinən verdi səda xeyli şəhidan Allah

Şühədaya elədi ahi şərər bari əsər

Qumların üstə bədənlər hamısı titrədilər

Səs verib aləmi mənadə o dəm səslədilər

Yenə başdan keçərik gər verə fərman Allah

Rədd edib sətrü-hicabatı o dəm əmri-İlah

Ta baxıb səhneyi-ecaba məlayik nagah

Dedi “la həvlə və la quvvətə illa billah”

Kimdi bu yaralı səslər belə subhanəllah

Tutdu güya o zaman sovti-cəli afaqi Eylədi yeksər əhatə o səda nöh tağı Bu həmən tiflidi ki, ərşə gəlib qundağı

Öz Hüseynimdi mənim etmir kitman Allah

Yeri var fovci məlayik desə ey Rəbbi-cəlil

Onda ki, oğlunu gətdi edə qurbani Xəlil

Yolladın bir qoç ona fidyə bərazəndə bədil

Eylədin Hacərə Sən lütfü fəravan Allah

Bu yaralı ki, baxır xeymələrə qərqi-mühən

Gör neçə Hacəri var xeyməsərada mələşən Nə olar bir qoç da buna indi əvəz göndərəsən

Bu bəladan qutula xosrovi-xuban Allah Sahəti-qüdsünə söz yoxdu ki, qurban kəsilər

Su verəllər çoxuna bəzisi ətşan kəsilər

Hansı qurbandı Minada başı daldan kəsilər

Bu Mina hansı Minadır, bu nə qurban Allah

Əmr edə var yeri xəllaqi-səmavatu-ərz

Hacərin oğlu hara, bu hara şənində qərəz

İki dünyanı verəm fidyə buna olmaz əvəz

Özünə müştəriyəm eylər elan Allah

Göstərəm ruhi übudiyyəti verdim sizə söz

Gərnə bundan qabaq ölmüşdü Hüseyn fəxri Rəsul

Ruhu bağlıydı çünki Əkbərə o aşiqi küll

O öləndə bu da ölmüşdü verib can Allah

Şərəfi, izzəti faiq gəlir hər bir şərəfə

Eyni qibləmdi Hüseyn dönsə əgər hər tərəfə Özü Kəbəm, gözü Zəmzəm, çüxür yer Ərəfə

Aləmə etdi bunu Kəbeyi-canan Allah

Qətli-məsumidə Şimrin işinin əvvəlidi

Bilmir harda kəsəcək xəncəri də qüssəlidi

Sinəsi üstə Hüseynin oturub çəkməlidi

Hansı bir minbərə çıxmışdı o nadan, Allah

İmtahan mərhələsi hər ürəyi silkələyir

Yar özü səhnəyə nazirdi bəlanı ələyir

O təkan verdikcə xəncərə, Zəhra mələyir

Səs verir Fatiməyə xəncəri bürran Allah

Az qalır iş qurtara aç oxu məqtəl sözünü

Ölənin, öldürənin tutmuşidi qan gözünü

Zeynəbi onda görüblər ki, yetirdi özünü

Yıxılır birdə durur izzəti-nisvan Allah

Şəh görüb əhlü-əyalın gəlir, qəlb sıxılır

Dözmədi bəs deyəsən tiri kəmandan çıxılır

Sürünür qızlara sarı gedə bilmir yıxılır

Ayrı bir mənzərə var görməli meydan Allah

Güya məqtəli bir ləhzədə tufan bürüdü

Açmaram keşməkeşin üstünü hardan bürüdü

Bu qədər var ki, xanım Zeynəbi də qan bürüdü

Qarışıb bir-birinə orda iki qan Allah

Çox bacı qardaşa xatir özünü dərdə salıb

Kimdi bir saətin ərzində otuz il qocalıb

Zeynəbin orda büküldü beli dərdi çoxlıb

Tiri möhnət elədi qəlbini şan-şan Allah

Hali Quranə baxıb ağlayır İncil, Zəbur

Əlqərəz nizədə qanlı başı sərgərmi-hüzur Yummayıb gözlərini xeymələrə sarı baxır

Xeymələrdə mələşir bir sürü ceyran Allah

Qəm yağır gördü xeymədə süzən ulduzlardan

Va Əliyya səsi ovc eləyir adamsızlardan

Gördü bir qız Nəcəfə sarı qaçır qızlardan

Əllərin başdan ucaldıb o pərişan Allah

İki yol qaldı ayaq altda Hüseyn, cani-cahan

Biri Yəsribdə yanan vəxtə əşgi-rəvan

Bir də atlar ayağı gül bədənin etdi xəzan

Nazənin peykər olub xakilə yeksan Allah

# İmam Hüseynin (ə) Allaha sevgisi

Sərşardır həmişə bəla ilə cami-eşq

La cürə nuş edər bu meyi teşnəkami-eşq

Eşq əhlinə zəmanədə xoş gün yazılmadı

Başdan-başa bəladı qüud və qiyami-eşq

Aşiq gərəkdi sahibi səbri cəmil ola

Əcri-cəzili ya ki, verə layənami-eşq

Aşiq düz olsa ayinə neynir özün görə

Dildari göstərər gözünə xişti-xami-eşq

Gör neyləyib hədisdə ki, mən eşqini

Padaşə bax “ənə diyətuhu”dur kəlami-eşq

Ol gün ki, səs yetişdi ələstə birəbbikum

Elan edibdi maliki-mülki-fəxami-eşq

Düzgün bəlayə sizlər ara kimdi müştəri Möhkəm vura fəzayi-məhəbbətdə qami-eşq

Başlar düşüb aşağa hamı eylədi sükut

İlla Hüseyn ki, səslədi ey Zül-kərami eşq

Yığ bir-birə bəlaları bir yerdə sat mənə

Mən qaçmaram nə qədri ola rənci-müdami-eşq

Əmr elə qanilə elə Kəbə edim ələm

Gəlsin təvafə batini-Beytül-hərami-eşq

Çək imtəhanə qanımı tök, ax desəm əgər

Olsun Hüseynə ta be qiyamət hərami eşq

Alış-veriş qurtardı, satan verdi xeyrini

Cənnət yazıldı şiəyə gəldi səlami-eşq

Zərr aləmi götürdü bəla pərçəmin Hüseyn

Səs düşdü aləmə ki, Hüseyndir imami-eşq

Aldı o gün şəfaəti bir qanlı köynəyə

Şərt oldu Fatimə toxya leyk mami-eşq

Bax Kərbəlayə kimləri gör bəsləyib Hüseyn

İsaya naz edir hələ qarə qulami-eşq

Sən bir qulama bax ki, nəzərkərdədir özü

Şəhlər ona qulamidi bəh-bəh məqami-eşq

Ərz elədi üzüm qaradır neyləyim ağa Mən də bir aşiqəm ki, varım iltizami-eşq

Naqabiləm özüm bilirəm sən kərimsən

Elə kərəm ucat başımı ta qiyami-eşq

Söz yox qulamuzam sənə göz tikmişəm şəha

Sındırma qəlbimi mənim ey xoşmərami-eşq

Əkbərdən öz qara qulunu seçmədi Hüseyn Qoydu üzün qara üzünə şah, ənami-eşq

Bax ənbiyayə çoxları var xırda paydılar

Tacir Hüseyndi eşqidə namusü-nami-eşq Əkbər adilə qurdu məhəbbət bəsatini

Əsğər adilə yığdı bəsatin hümami eşq

Aldı qucağə südəmər oğlun şəhi ənam

Ta göstərə sipahə o zülehtişami-eşq

Qoydu əlin qaş üstünə bir baxdı ləşgərə

Rədd elədi əbanı o niku-mərami-eşq

Bir ay göründü ləşgərə min aya dəyər

Səd heyf tutqunidi o bədrüt-təmami-eşq

Səsləndi siz gəlin aparın su verin buna

Ətşandı az qalır ölə bu teşnə kami-eşq

Səd oğlunun işarəsini aldı Hərmələ

Bir ox atıb o tiflə ələddul-xisami-eşq

Ox dəycəyin susuz bala bir güldü dəfətən

Heyran qalıb o gülməyə hər xassü-ami eşq

Dilsiz uşağı vurdu bələşdirdi qanına

Mən bilmirəm nə vəxt alnar intiqami-eşq

Çəkdi oxu basıbdı əlin yarəyə imam Qan durmadı saraldı gülü lalə fami-eşq

Fəvvarə verdi qanı qayıtdı öz üstünə

Forən tutubdu ovcuna miri-izami-eşq

Əvvəl o qanı niyyət edib səpdi göylərə

Xeyrin verib Rübabə o xeyrul-ənami-eşq Bir südəmər uşaqda məgər qan nə qədər olar

Bənd olmadı axıb üzə əşk, mudami-eşq

Ləşgər müqabilində dəvam eləyənmədi

Üz döndərib xiyamə şəhi-badavami-eşq

Gördü Hüseyn bala ölür amma ölənmir

Birdən nida yetişdi ki, ey şadkami-eşq

Aç qundağın ki, qoymur uşaq əl-əyaq çala

Zəhmətdədir kəbutəri-xunin-dami-eşq

Sözdən söz aldı qiblə özü, döndü qibləyə

Qoydu yerə balanı o aliməqami-eşq

Yenə də qumatı açdı Hüseyn ahü-zarilə

Azad olub çalıb əl-əyaq tifli rami-eşq

Ayrıldı ruhu zəhmət ilən uçdu cənnətə

Yandırdı aləmi o məhi-ərşi-bami-eşq

Əlqissə eşq gülləri bir-bir dərildilər Bir teşnələb Hüseyndi, qalan bir mənami-eşq

Növbət yetişdi aşiqi kull bəzli-can edə

Pərvəndə bağlana oxuna vəssəlami-eşq

Atdan düşəndə topraqə sültani-məşriqeyn

Qodalə endi hər nə var idi tamami-eşq

Üçşöbə bir xədəng gəlib qəlbini söküb

Bəndin qırıb o peyki-məhəbbət pəyami-eşq Bir ox da gəldi ləblərini tikdi bir-birə

Ağzı yumuldu açdı dilin ehtişami-eşq

Ərz eylədi bu mən, bu çuxur yer, o qızlarım

Əhdimdə mən varam nə qədər var davami-eşq

Baxma sənə şikayət edib şeyxül-ənbiya

Nifrin edərdi qövmi o peyki-ikrami-eşq

Min Əkbərim ölə yenə mən gəlmərəm dilə

Ta hifz ola qiyamətədək ehtirami-eşq

Eşqin qızışdırıb məni hey mən-mən eylirəm

Ya Momin, əl-Muhəymin, ya Əssəlamu eşq

Ya Zülmənn Özün bilirsən mən deməz Hüseyn

Mən də özünsən ey Həqqi əla məqami-eşq

Əkbər kim idi ad gətirən Sənsən Əkbərim

Ey əvvəlin əvvəl və ey ixtitami-eşq

Şer əhli Sadiqi sözü sözdən seçər özü

Qurtar, qurtarmayandı qəmi natəmami-eşq

# Qətligah

Qurtardı sözlərin ki, Hüseyn gizlənib nəfəs

Vardır yeri gələydi səmadən bu nöyi səs

Qəm çəkmə ya Hüseyn bu gülüstan mənimkidi

Güllər mənimdi lalə və reyhan mənimkidi

Eşq aləmində yoxdu bizim fərqimiz Hüseyn

Dillərdəki məhəbbətin hər an mənimkidi

Çox baxma xeyməyə mən özüm də Hüseynçiyəm

Əxyamidə o heyəti tiflan mənikidi

Sənsiz nə cənnət, nə hidayət, nə xeyri əməl

Xeyrül-əməl səninkidi ehsan mənimkidi

Sənsiz namaz-ruzəni dinarə almaram

Höccət mənimdi həşridə, bürhan mənimkidi

Öyrətməsən Rüqəyyəni sinəndə yatmaqa

Axşam gələr dübarə, o nalan mənimkidi

Peyğəmbər öldü Fatiməni qoymadım qala Ağlardı daimən o pərişan mənimkidi

Səndən sonra Rüqəyyəni də yubatmaram

Bir az zaman xərabədə mehman mənimkidi

Şənin kimi gərəkdi uca minbərin ola

Təbliğ elə ki məktəbi Quran mənimkidi

Qoymulla yerdə söhbətə çıx nizədə danış

Alçaq uca nə fərqi, hər yan mənimkidi

Quranı başla nizədə Zeynəb darıxmasın

Yandırma qəlbini dili suzan mənimkidi

Baş fikrini başından elə gəl hüzurimə

Aşiq nədir başı sərü-saman mənimkidi

Zatım bir idi hüzn, büka və məlalidən

Yoxsa əzalıyam sənə peyman mənimkidi

Yax qanını cəmalına qoy ərğəvan ola

Rəngi pəridə görməsin üdvan, mənimkidi

# Qarət

Yetişdi əmri-qarət xeyməgahə ləşgər atlandı

Gülüstan paymal oldu qızıl güllər ayaqlandı

Necə həcmi müsibətdən qələm öz mətləbin almaz

Qoşun saysız, xiyəm mədud, bu nisbət qiyas olmaz

Qonağın öldürün, soyğunçular qırx min, çadır çox az

Hara doldu qoşun, əhli-işarə mətləbi qandı

Qoşun murü-mələxtək Zeynəbiyyə təllini aşdı

Tutub vəhşət uşaqları gəlib bir yerdə toplaşdı

Qaçan qaçdı əli başda qalan qızlar qucaqlaşdı Səmaya va Əliyya ovc edib fəryad və əfğandı

Hərimi-nazidən Abbastək ta bir keşik getdi

Əduyə əmn olub Ali-Əlidən ev-eşik getdi

Səhər axşam Rüqəyyə tərpədən xırda beşik getdi

Rübabın əlləri başda bala vay səslənib yandı

Çıxıb seyrindən ulduzlar qoşun amalinə yetdi

Uzaqda gördülər Abbasi hər kəs bildiyin etdi

İraq Leyla gözündən Əkbərin əmmaməsi getdi

Dedi Zeynəb: ana gəl Kərbəlayə vəxti böhrandı

Ana ya Fatimə, zağü-zəqən gülşəndən əl çəkməz

Necə cənnətdə də dərdü-müsibət səndən əl çəkməz Qapımız odlanan gündən ana od məndən əl çəkməz

O evimiz, bu xiyamim gəl özün bax gör nə talandı

Bu qarət möhnəti sahib zamanın qəlbini yandırdı

Nə yol vardır, nə can var qaçmaqa hər yer alovlandı

Qabaq düşmən, dalı atəş, vəsətdə xırda qızlardı

Açıldı qəmçilər beldən nəva əflakə qozandı

Təcəllayi vilayətdən xanım bir mənzərə qurdu

O doğranmış əlin qalxızdı ləşgər cabeca durdu

Özü Gülsümlə bahəm uşaqların qızılların aldı

Atıb dünya malın amma dünya sevənlər bir də tolandı

Əgər “mutu” desəm bir anidə vallah sizi qırram

Vəli dil vermişəm dildarimə səbr üstə mən durram

Ərusu vurmayın mən zaminəm dünyanı yandırram

Məni vursaz vurun, canim bəlaya vəqfi bir candı

Bəla da doysa Zeynəbdən, bəladən bu xanım doymaz

Yorulmuş cismidən qeyrət libasın soymayıb soymaz

Ərusi-Müctəbayə əl dəyə Zeynəb ölər qoymaz Belə əmmə, belə bacı tapılmaz qeyri-imkandı

Deyər ravi nə gördüm mən bəladan dil dönüm orət

Yağır qeyrət vücudundan keşidə bir cism, orət

Girir bir xeyməyə tez-tez çıxır oddan həlim orət

Dedim kimdir Xudayə bu xanım hansı bir insandı

O san ki, asiman öz sinəsində gəzdirir mahi

Alıbdır sinəsi üstə nə gördüm Höccəti İlahi

Yaxından eylədim diqqət dedim Zeynəbdi vəllahi

Hələ məqtəldə ki, cəngü-cədəldən əlləri qandı

Əl açdı qarətə əda hərimi izzü-naz üstə

Namazı öldürüb üz qoydular rükni namaz üstə

Edərdi keşməkeş neçə nəfər bir canəmaz üstə

Hüseynin xeyməsi tarac olub zülmilə odlandı

Bu sözdə var yeri Sahib Zaman qan ağlasa hər an

İki xırda uşaq nəşi qalırdı xeymədə pünhan

Deyillər qorxudan ölmüşdülər olar söz ayrı ünvandı

Soruşdum əqlidən bir belə şair vardı İranda

Xüsusən Ərdəbil, Təbriz, Tehran və Zəncanda

Bular kimdir dedi sərmayəmizdir şerü-irfanda

Onlar üstadi məktəb, “Sadiqi” tifli-dəbistandı

# Həzrət Zeynəbin (s.ə) qətligahdan getməsi

Bu qədri eyləmə Ali-Əbayə sən cəfa zəncir

Bizi incitmə bir belə daxı eylə həya zəncir

Özün saldın cahanda hər zaman bir surətə gəldin

Gəhi mismar olub Zəhrayi-əthər sinəsin dəldin

Anamı qan götürdü Möhsin öldü sən də dincəldin

Əli qoynunda baxdı Mürtəza dildə yara zəncir

Gəhi şəmşir olub züllam əlində həqqi bilməzdin

Atam Heydər başın yardın o gün cövlan verib gəzdin

Gəhi at nəli oldun sən Hüseynin sinəsin əzdin

Qarışdı bir-birə ləhmü-izami cabeca zəncir

Bu gün etdin kömək əşrarə sən Tahanı ağlatdın

Əcəbdir Kərbəladə Zeynəbi Səd oğluna satdın Uşaqlar qol-qola bağlandı qanı əşgimə qatdın

Yaralı qəlbimə vurdun dübarə çox yara zəncir

Bu qədri zülmüdə tüğyan edib əndazədən çıxma

Mənim Səccadımın boynun fişarilə belə sıxma

Balam naxoşdu rəhm eylə daxı səbrim evin yıxma

Baxanda ağlayır qızlar bu əhvalə bəsa zəncir

Uşaqlar xəstədir sən qəmçi yorğunların incitmə Dünənnən yatmayıblar Fatimə qızların incitmə

Rüqəyyəm nazpərvərdədir onun qolların incitmə

Mənə çox tapşırıb nazlı qızın miri-hüda zəncir

Olubsan dəstbənd noərusimə iftixarın var

O qız nisgilli bir qızdır qolun sıxma, nə karın var

Bu sən bu qollarım cübran elə hər nə fişarın var

Yenə səbr eylərəm yetsə nə qədri ibtila zəncir

Ağrıdır bu səfər incitmə Leylanı fişarından

Cavan oğlu ölübdür şərm elə Pərvərdigarından

Oğul dağı ona bəsdi utan öz kerdigarindan

Cidadə Əkbərin başından elə sən həya zəncir

Məhəbbət riştəsiydin sən odur xürsəndi eşqimsən

Adın qeydi əsarətdir özün pabəndi eşqimsən

Dolaşdın boynuma bildim ki, gərdənbəndi eşqimsən

Bizə fərq eyləməz zənciri ahən, ya təla zəncir

Sən ey zənciri-ahəndil bu nöyi kinədə durma Bu qədri həlqə-həlqə səs verib Zəhranı yandırma

Qabaqda Kufə vardır Zeynəbi-məhzunu sındırma

Məni çoxları tanır orda varımdır aşina zəncir

Gələr bir gün qabağa həlqə-həlqə mən səni qırram

Açıb Səccad boynundan Yezidin boynuna vurram

Mənə Zeynəb deyəllər mən tilsmi-zülmü sındırram

Nə Musayəm ola lazım əsa o əjdəha zəncir

Gələndə Kərbəlayə məhmili-zərtarilən gəldin

Hüseyn, Əkbər və Qasim gül gülzarilən gəldim

Əbəlfəzlim yanımdaydı uzun qollarilən gəldim

Varım birdən yox oldu, aldı məndən Kərbəla zəncir

# Qətligahdan köç

Ey Zeynəbi ağlar qoyan

Qardaşım lay-lay, qardaşım lay-lay

Yollandı Şamə karivan

Qardaşım lay-lay, qardaşım lay-lay

Rahət yat, yaralı

Sən ki, yıxıldın topraqa gül üzün üstə

Sinəsi xəstə

Soydu xiyamın əşqiya dəstə be dəstə

Gəldi peyvəstə

Qızlar qaçıb dildə nəva, zarü-dilxəstə

Qəlbi şikəstə

Çöllərdə başlandı fəğan

Qardaşım lay-lay, qardaşım lay-lay

Aşiq gərəkdir tən verə səbrü-alamə

Rənci əyyamə

Sən imtahan eşqini verdin itmamə

Xətm olub namə

Zeynəb də qolbağlı gedir Kufə, Şamə

Məclisi amə

Sən olma məndən nagəran

Qardaşım lay-lay, qardaşım lay-lay

Qoymur yanında Şimri-dun qızların qalsın

Qızların qalsın

Bari yaxından bir zaman ətrini alsın

Ətrini alsın

Abbasə əmr eylə bizi ta yola salsın

Ta yola salsın

Vermir əman bu sariban

Qardaşım lay-lay, qardaşım lay-lay

Hicrində yanmış sinəmi dağlaram qardaş

Dağlaram qardaş

Rüxsarimə gözyaşimi bağlaram qardaş

Bağlaram qardaş

Ömrüm boyu ox yarənə ağlaram qardaş

Ağlaram qardaş

Dəydi ürəkdən nagəhan

Qardaşım lay-lay, qardaşım lay-lay

Hər nə bəla gəlsə mənə səbridə durram Hər səhər axşam

Kaxi Yezidi nütqilə bir-birə vurram

Fikrinə qallam

Zəhrayə and olsun Hüseyn, köynəyin allam

Qəbrinə sallam

Mən qoymaram batsın bu qan

Qardaşım lay-lay, qardaşım lay-lay

Səndən sora dünyadə çox qalmaram ölləm

Mən özüm billəm

Nazlı Rüqəyyə möhnətin Şamidə görrəm Əşgini silləm

Gər ölməsəm qalsam Hüseyn qırxına gəlləm

Gəlməsəm ölləm

Qəbrində ollam mehman

Qardaşım lay-lay, qardaşım lay-lay

Getdim Hüseyn gözyaşı qan, mən xudahafiz

Mən xudahafiz

Çəkdi qətari sariban mən xudahafiz Mən xudahafiz

Qızlardan olma nagəran mən xudahafiz

Mən xudahafiz

Qardaşım lay-lay, qardaşım lay-lay

# Eşq hacısı

Bu çuxur yer Ərəfatındi özün haciyi-eşq

Zeynəbin yuxulamayan gözləri zəmzəm

Aləmə, adəmə ezazü-şərəf səndəndi Sən ilən topraq olub həzrəti Adəm yaralı

Kimdi Səd oğlu əsir eyləyə Zeynəb bacını

Sən əsir eyləmisən qoy bilə aləm yaralı

Atəşin nitqilə Şamı gedirəm fəth eləyəm

Baxma zahirdə sınıb xətti müqəddəm yaralı

Yarmısız siz başızı mən hələ ləbbeykdəydim

Dildə ləbbeyk Hüseyn sinəsi por-qəm yaralı

Kufədə onda ki, Quran səsini allam Hüseyn

Çubeyi-məhmilə vurram başı möhkəm yaralı Kərbəla qoy sənin olsun yatasan Əkbərilə

Gedirəm məndə vuram Şamidə pərçəm yaralı

Yığmısan dörənə nazilə ay-ulduzlarını

Həmrahım qarə ləçəklərdi münəzzəm yaralı

Bu Rüqəyyəndi salıb sinənin üstə özünü

O da Leyladı çəkir ahi dəmadəm yaralı

Bu Səkinəndi tənabə çəkilib Şamə gedir

Tökülür göz yaşı rüxsarinə nəm-nəm yaralı

Gül boğazında Hüseynim elə yerdən öpərəm

Nə atam, nə anam öpdü, nə də Xatəm yaralı

Xeymələrdən ki, dünən əzm elədin ayrılasan

Can yığışdı sinəmə mən dedim ölləm yaralı

Əl qoyub sinəmə etdin məni yol üstə dua

Tazə can gəldi mənim canımə kəm-kəm yaralı

Kim kəsibdi o şəfabəxş əlini məqtəldə

Mən dünəndən bətərəm bəs hanı mərhəm yaralı

Zeynəbin şənü-vüqarı sən idin əvvəldən

Nə yatıbsan quru yerdə bu nə aləm yaralı

Mən görəndə kürəyin üstə yıxılmışdın Hüseyn

Necə düşdün üzün üstə şəhi-əzəm yaralı

Baxıram qəlbdəki ox yarənə göynür ürəyim

Ürəyim yarənə qurban ola hərdəm yaralı

Kaş öləydi bu çuxur yerdə bacın Zeynəb də

Dəfn edeydi o əşayir bizi bahəm yaralı

Baxma çarəm kəsilibdi gözü yaşlı gedirəm

Doymadım səndən Hüseyn ey qəmi müdğəm yaralı

# Kufə müqəddiməsi və həzrət Zeynəbin (s.ə) sözləri

İki aləm ki, Hüseyn oldu bizim sərvərimiz

Oldu şahani-cahan bu qapıda çakirimiz

Olmuşuq hər nə qədər həlqə bequşi-dəri-eşq

Olacaq cin-mələk həlqə bequşi-dərimiz

Gözləyir zahid ölə, kovsəri cənnətdə tapa

Gözümüzdən gecə-gündüz tökülür kovsərimiz

Qəlbimiz möhr olub əvvəldə Hüseynin adına

Dinimiz eşqi Hüseyndür, özü taci sərimiz

Gər Hüseyn eşqi də cürm olsa əuzu billah

Duzəxində bizi yandırsa Həqqi davərimiz

Alışıb peykərimiz ləhzədə min yol kül ola

Ya Hüseyn səsləyəcəkdir yenə xakistərimiz

Yeri var naz eləyək Yusifi-gülpirhənə

Misridə getdi qulam oldu o peyğəmbərimiz

Onu dərbari əcanib, bizi mövla bəyənib

Fərqə bax gör nə qədər başdı bizim müştərimiz

Bibəha məfrəği əlhəq zəri nab etdi Hüseyn

Şükr ola xibrədi bazaridəki zərgərimiz

Nizədə gəzdi başı əymədi baş namərdə

İftixari-bəşəriyyətdi bizim rəhbərimiz

Qandi elan elədi Hinddə bu məsələni

Ki, Hüseyndədi bu nehzətdə olan cövhərimiz

Ələvidir ağamız Fatiməyə nisbəti var

Gül dodaqından öpübdür nəbiyyi-əthərimiz

Məktəbi Ali-Əba xali deyil Fatimədən

Ayrı bir Fatimədir Zeynəbi qəm pərvərimiz

Zeynəbin başınə Məryəm gecə-gündüz dolanar

Neyləyib Kufədə bax gör o mələk mənzərimiz

Ravi nəql eləyir, mən aldım Əlinin səsini

Əcəba fikr elədim Kufədədir Heydərimiz

Qozadım başimi gördüm vəli Zeynəb danışır

Naqədə əlləri bağlıydı vəfa pərvərimiz

Həmd edib həzrəti Məbudə fəsahətlə əzəl

Dedi ey qövmi-sitəmkar, cəfa qostərimiz

Belə fikr eyləməyin öldü Hüseyn yatdı ələm

Duşi-Səccad ilə Zeynəbdədi pərçəmlərimiz Yatmayıb din ələmi həşrə kimi yatmayacaq

Əlbəəl gəzdirəcək Baqirimiz, Cəfərimiz

Yetəcəkdir bu ələm bir günü Məhdi balama

Alacaq bu tökülən qanı o gül peykərimiz

Siz mənə gülmək ilən Ali-Əli xar olmaz

Çərxi-çarəmdə Məsihayə dəyər Qənbərimiz

Biz viladətdə vilayətlə zühur eyləmişik

Həmd ola feyzi-şəhadətdi bizim axərimiz

Heç zadiz da yoxdu sizin ta ona fəxr eyləyəsiz İftixar ilə dolubdur başa-baş dəftərimiz

Mən Əlinin qızıyam fəxr edirəm qeyrətinə

Var yadızda hələ də Xəndəyimiz, Xeybərimiz

Başımın üstə uca nizələrə eşq olsun

Aftab ilə çıxıb seyrə məhü-əxtərimiz

Gər Hüseyn ölmüşidi bəs necə Quran oxudu Siz ölübsüz xəbəriz yoxdu deyib Davərimiz

And ola eşqdəki möcüzə, aşiq ölməz

Biz varıq həşrə kimi ta qurula məhşərimiz

Minbər, nizə, ya naqə bizə heç fərq eləməz

Həqqi elan edəcək ləblərimiz, həncərimiz

Qozayın başızı diqqətlə baxın nizələrə

Elə bil aydı bizim Qasimimiz, Əkbərimiz Qonağın hörməti vacibdi bir az şərm eləyin

Naqədə tazə gəlin var axır əşki-tərimiz

Vermədiz yer bari tohin bu qədər eyləməyin

Görüsüz zahiri-surətdə sınıb ləşgərimiz

Olmaya qardaşım Abbası uzaqda görüsüz

Daş atırsız bizə ey ümməti-xeyrəsərimiz

Atmayın daş toxunar nazlı Rüqəyyə başına

Əkbərə sevgilidir bu anama bənzərimiz

Çırpınır qəlbi qucağımda əmanətdi bu qız

Aparam Şamə gərək, əmr eləyib sərvərimiz

Yaralı başı o dəm nizədə dindirdi xanım

Dedi olmazdı Hüseyn bu cəryan bavərimiz

Sən hara, kül hara ey gül, kül olaydı başıma

Nəyə lazımdı bu qanə batan tellərimiz

Oxu Quranı uca nizədə aləm eşidə

Bizlərə alçaq-uca fərq eləməz minbərimiz

Demərəm düşməninə leyk səsim çıxmır Hüseyn

O qədər ağlamışıq yolda batıb səslərimiz

Mən Hüseyn səbr edərəm nazlı Rüqəyyə darıxıb

Onu dindir nigərandır balaca doxtərimiz

Qədəğən sındı Hüseyn şami-qəriban gecəsi

Su gəlib xeyməyə yandı dilmiz dilbərimiz Yalvarırdım üsərayə hələ içmirdi çoxu

Biri də qəmli Rübab idi o qəm mehvərimiz

Gözlərim ağla hanı “Yəhyəvi” tacüş-şüəra

Hanı “Sədiyi-zəman” bir qəvi cövhərimiz

Nə oldu Müztər hanı, Zehni hanı, Safi və Şəhab

Asəfa harda yatıb, Münzəvimiz, Ənvərimiz

# Kufə əhvalatına müqəddimə və əhlibeytin (ə) müsibətlərinə işarə

Məni vadar eləyib yazmaqa öz idrakım Pərdə çəkmir sözə əslən qələmi-çalakım

Həqqi elan edirəm zərrəcə yoxdur bakım

Niyyətim əmri be mərufidi, nəhy əz münkər

Bir fəqət Allaha xatirdi nə yazsam yeksər

Əcəba, bəzi əməl bais olub göz yaşıma

Sui-rəftarimiz fikri düşübdür başıma Bir təzəkkür də varımdır oxuyan yoldaşıma

Növhəxansan hədəfin aləmə isbat eylə

Şəni-Alullahi hər yerdə müraat eylə

Niyyəti-xidmət ilə başına xəlqi yığısan

Evdə məsciddə hüseyniyyədə əl çaldırısan

Hətki-hörmət eləyib hörmətini sındırısan

O məkanlar ki, müqəddəsdi qədasət varıdı Hörmətin sındırısan leyk nə illəti varıdı Gər Hüseyn nokərisən baxma o şeyx-şabə

Zişt əmal ilə içdirmə ona xunabə

Nökərin şəni gərəkdir yaraşa ərbabə

Hansı məqtəldədi bu ki, sənə mədrək qaldı

Deyirik hansı təvəllüddə Hüseyn əl çaldı

Rüşdü-fərhəngini ki, başlamısız sız ağalar Cəşni-milad adına dəhridə çox işlər olar

Az zamandan sonra heyətdə çalıb-oynallar

Bəzi işlər bu cəmaətdə zühur eyləyəcək

Yəfrəhun adına çox fisqü-fücur eyləyəcək

Nəfs tovlar bəşəri olma belə bazəndə

Qorx o gündən səni təqbih eləsin ayəndə

Növhəxansan gözəlim, ya deyirik xanəndə

Cəvvi-heyətləri az cəhlilə məsmum eylə

Oxumaqdan qabaq öz xəttini məlum eylə

Xoş sədasan bunu bil eyni kəramətdi o səs

Lütfüdür şamil olub halınə izzətdi o səs

Ayıq ol etmə xəyanət ki, əmanətdi o səs Əyyühənnas edirəm mən sizə elani-xətər

Rüşdü-fərhəngi gələr nohəni tətil eylər

İqtibas ilə oxursan belə rəqs ahəngi

Şişeyi-qəlbi-Rəsulə vurusan hey səngi

Əhli mənadə bu işlər yaradıb diltəngi

Xərməni-şəri o ahəng ilə odlandırısan

Xəbərin yoxdu ki, Zəhra ürəyin yandırısan

Müstəme sən də müqəssirsən o babətdə əyan

Göstərirsən elə bir səhnədə kazib həyəcan

O günah eylir, sən də ona hey əl çalısan Etiraz etsən əgər rişteyi-cəhlin toxumaz

Ona əhsən deməsən, elə ahəng oxumaz

Nohə ki, oldu təranə məsəli şair yazıb Növhiyə fatihə ki, qəbrini bil-mərrə qazıb Şüərani ki, ölüb harda belə nohə yazıb Ənvər, Münzəvi, Yəhyəvi, Sədiyi-zaman

Tuli-ömründə yazıbdır belə ahəng haçan?

Bakılı, türkiyəli cürmünü təkmil eləyir

Tazə ahəngi-təranə yaza təcil eləyir Həman ahəngi bu da nohəyə təbdil eləyir

Məşq edir öz-özünə cürmünə sərlövhə yazır

Ağlayan şiələrə oynamağı nohə yazır

Bir həya eylə bari zülfün açan qızlardan

Qəlbinə tiri-müsibati saçan qızlardan

At döşündə Nəcəfə sarı qaçan qızlardan

Sən aya şair və zakir uzaq ol bəlvadan Səy elə çıxmıyasan ləhzə rəhi-təqvadən

Əsəfa noldu o sabiqdəki keyfiyyətlər

Qoymayın daxil ola dinə qələt bidətlər

Səy edin hifz ola əvvəldən olan sünnətlər

Necə mümkündür olaq nokər, ədəb rəsmin ataq

Hamımız səy eləyək bəlkə Hüseynə yaraşaq

Gör bərazəndədi bir kəs belə iğfal olsun

Xadimi-Ali-Əba batilə dəllal olsun

Zeynəbin nohələri heyfidi paymal olsun

Gör necə qardaşına Kufədə dil dağlardı

Vay Hüseyn vay çağırıb nohə deyib ağlardı Kufədə səbt edirəm dəftərə qəmli xəbəri

Bu sözü nəql edənin vardı bəsirət nəzəri

Əhli-fəzlidi özü dildə vilayət şərəri

Danışıb çəkdi sözü Kufəyə çatdı hədəfə

Həzrəti Əbdül-Əzimdə dedi ləyli-Ərəfə

Güya Kufədə bundan qabaq əyyami-səbəq

Neçə il yağmadı kəsdi nəzərin həzrəti Həqq

Feyzi-baran kəsilib sürətilə döndü vərəq

O zaman idi zəif əhli-yəqin olmuş idi

Fatihi-Xeybər Əli xanəneşin olmuş idi

Asiman bəxl elədi nazil olub xəlqə bəla

Vəhşətə düşdilər dara, nədar və züəfa

Vermədi fayda zöhd, vərə, zikr, dua

Bəli sünnətdi bəla gəlsə ürək odlanacaq

Nik-bəd, alim-cahil hamı bahəm yanacaq

Xoşksali onlara oldu bəsa dərdi-giran Xətəri-qəhti edib mərdum ciddən nigəran Kufədə gətdi qabağa həyəcan bu cəryan

Məclisi-məşvərəti qurdula bir gün züəma

Hərə bir söz dedi illa biri dinmir əbəda

Çöhrə nurani müvəqqər rəculi-kamil idi Şeyxi-varəstə və xoşməslək idi, aqil idi

Cüzi-əshabi-Peyəmbər, özü röşən dil idi Axərul-əmr sukutundan edib xəlq gilə

Gətdilər mərdi-cəhandidəni məclisdə dilə

Özü bir pir idi çox təcrübələr görmüşidi

Ruzgarın dedi gahən bu da bir gərdişidi

Həll edə müşgülüzü bircə Əlinin işidi

Gər aça müşgülü bir ayəti münzəl açacaq

Xeybərin müşgülünü həll eləyən əl açacaq

Mərhəbə tapdı Əli bərtəri mən də var idim

Şad edib həzrət Peyğəmbəri mən də var idim

Qozayan vəxtə dəri-Xeybəri mən də var idim

Hacətiz vardı gedin fori rəva etsin Əli

Yalvarın ta sizi sidqilə dua etsin Əli

Siz təvəkkül eləyin indi həqqi-zülmənə

Şəhri-Yəsirbdə gedin fori dəri-pənctənə

Heydəri and verin Fatimə ilə Həsənə

Var yəqinim daxi məyus eləyib göndərməz

Qapısından sizi mövla əli boş qaytarmaz

Yəsribə gəldi qərəz neçə nəfər pir-cəvan

Babi-hacati döyüblər ədəb ilə o zaman

Həsən açdı qapını sərvərü-salari-cinan

Səslərin aldı Əli verdi o dəm izni-duxul

Mənzilə varid olub kufəlilər zarü-məlul

Mahəsəl oldu pəzirayi, gəlib abü-təam

Yedilər, içdilər, dincəldilər yekbarə təmam

Qonağın hörməti vacibdi şəriətdə müdam

Söz açıldı səfərin illəti şərh oldu əyan

Dedilər mətləbi mövlayə o dəm giryəkonan

Dedi mövla o zaman nuri-du-eyni çağırın

Həsənə söylədi mahi-səqəleyni çağırın

Əmr qıldı ki, qaçın oğlum Hüseyni çağırın

Kərbəla şahı gəlib məhzərə qəlb dağladılar

Bir xüsusi danışıblar üçü də ağladılar

Dedi oğlum bilisən Küfəyə var bir səfərin

Düşəcək Zeynəb ilən bir gün o şəhrə güzərin

İstirəm kufəlilər hörmət edə var xəbərin

Gəl özün eylə dua ta ki, ola rəddi-bəla

Gərdənində onların bəlkə sənin həqqin ola

İstirəm qızlarını naqədə ağlatmayalar

Zeynəbin xuni-dili göz yaşına qatmayalar

Qonaq olsan onlara başına daş atmayalar

Zülmü-bihəddi o gün bari rəva bilməyələr

Əl çalıb Zeynəbimin göz yaşına gülməyələr

Dəstəmaz aldı Hüseyn tapdı o dəm hali-dua

Sariban kəsdiyi əllər ucalıb suyi-səma

Başladı həzrəti Məbudə özü həmdü-səna

Demirəm bağü-gülü-gülşənə xatir nəzər et

Bar İlaha! Mən Hüseynəm, mənə xatir nəzər et

Əlqərəz şiri-Xuda rəhmətin itmam elədi

Onları evdə qonaq saxladı ikram elədi

Müjdeyi-rəhmət ilə Küfəyə ezam elədi Az zaman keçdi verib nəxli-vilayət səmərin

Gördülər Kufənin üstündə duanın əsərin

O dua ki, Hüseyn etmiş idi oldu qəbul

Əbri-porbar tutub Kufəni mat oldu üqul

Yağdı rəhmət yağışı əsli məram oldu hüsul

Bərəkət şamil olub topraqı çün zər gəldi

Keştü-məhsulları neçə bərabər gəldi

O zaman bir cələsə qoydu dübarə süfəra

Şərhü-bəst eylədilər mətləb olub xəlqə əda

Nəql ediblər ki, Hüseyn ibni Əli etdi dua

Oldu təsvib hamı çatdıla bu fərcamə Yazılıb Yəsribə əz babi-təşəkkür namə

Yazdılar Heydərə daim ürəyin şad olsun

Bizi ehya elədin sən evin abad olsun

Ağalıq etdi Hüseyn, qıldı dua yad olsun

Belə fikr eyləmə biz səddi-vəfanı yıxarıq

O məhəbbətlərizin bir gün əvəzin çıxarıq

Əhli-Kufə sənə mədyunidi himmət edərik

Xidəmət ilə sizə cübrani-məhəbbət edərik

Səri-fürsətdə sizi Kufəyə dəvət edərik

Ta nəfəs vardı dayannıq sözümüz üstündə

Saxlarıq Ali-Əlini gözümüz üstündə

Ay keçib il dolanıb qəlbləri qəm dəldi

Kufəyə Ali-Əli daxil olub, məqtəldi

Nizə başında Hüseyn, naqədə Zeynəb gəldi

Yeddi qardaşı ölüb qəlbidə çox möhnəti var

Daş atıllar üsərayə qəminin şiddəti var

Nizədə düşdü gözü birdən Hüseynin başına

Verdi rüxsət o zaman qanə dönən göz yaşına

Bir baxıb mərdümi-şəhrə, bir Hüseyn qardaşına

Dedi qardaş bu mühən göz yaşımı qanə qatır

Sən dua eylədiyin kufəlilərdir, daş atır

Bacının qəlbinə bu mənzərələr od salır

Yanıram baxdıqica taqətü-aram alır

O təşəkkür eləyənlərdi bizə əl çalır

Bamidən kül tökülür başımıza odlanıram

Baxıram qanə batan başına qəlbdən yanıram Belə fikr etmə Hüseyn vaqifi-mətləb deyiləm

Görürəm başda yaran vardı müəzzəb deyiləm

Bu başı salim aparsam başa Zeynəb deyiləm

Başını yardı əcuzə, mən özüm billəm Hüseyn

Yarmasam başimi məhmildə bu gün ölləm Hüseyn

Ələvi qanı qızışdı xanımın döndü halı

Çubeyi-məhmilə bir baxdı, bir az getdi dalı

Ya Hüseyn! səslədi çaldı başını dil yaralı

Qüssəli qəlbini bir anidə tufan götürdü

Zeynəbi, məhmili üryan dəvəni qan götürdü

# Gəlin Fatimənin (s.ə) Qasimə (ə) xitabı

Əmoğlu göz götürmə bu pərişan ruzgarından

Amandır kəsmə lütfün noərusi-dilfiqarından

Nə qədər vursa da səbr elərəm vursun yaman ovçu

Uçurdanmaz məni min taziyanə şaxsarından

Uzaq gəz bəd nəzərdən gərçi zülfün pərdədarındır

Görərsən bac alır birdən o zalım pərdədarından

Səba da düz demir mənilən əmoğlu bu keşakeşdən

Rəqibanə gəzir kuyində lütfü-bişümarından

Bilir ki, var gözüm piçü-xəmi-zülfi-çəlipadə

Götürmür əl azan vəxti zülfü-tabdarından

Kəsibdir abi-həyat çeşməsin hindu kimi xalın

Alır künci-ləbində feyzi-ləli abdarından

Əsirəm, ovunam, pərbəstəyəm, dilxəstiyəm, rəhm et

Nə tez tutmaq həman doydun bu dilxəstə şikarından

Uzaq yol, ac-susuz, birəhm düşmən, naqə bəd rəftar

Təmamən səhlidir eşqində lütfü-kirdigarından

Gedəndə rəzmigahə heç dalınca baxmadın getdin

Məni yandırdı bu nisgil niqahi-əşgbarından

Bizə bir əqd oxundu xeymədə bir parça dərd oldu

Babam da ağladı əqd üstə sirri istitarından

Mənim iqbalıma seyr elə bir gör nə qarə bəxtəm

Fələk bir baxmağı çox gördü rəsmi-rüzgarından

Gözləyirdim əqəllən ayrılanda bir dalı baxsın

Göz altı bir xudahafiz edək çeşmi-xümarından

Su olmadı dalınca xeymələrdə göz yaşın səpdim

Gözüm yollarda qaldı səbr qıldım istibarından

Bir az keçdi xəbər gəldi, gəlir Qasim həna əldə

Nə gəlmək, görməsin heç müntəzir göz intizarından

Babam gətdi səni əxyamə qoydu bir uca yerə

Dedi damadıdı şənin bilindi öz vüqarından

Eşitdim qətligahda kakülün əllərdə qalmışdı

Kül olsun başıma cismi-sərasər zəxmidarından

Xanımlar aşkara ağlaşırdı, leyk mən gizlin

O gündəndir gəlugir olmuşam suzi-şərarından Utandım adını mən tutmadım nəşin gələn vəxtə

Sənə Əkbər adilə oxşadım rəmzü-işarəndən

# Şam yolu və Fatimənin (s.ə) həzrət Qasimə (s) xitabı

Vurmusan qarə telindən boynuma zəncir əmoğlu

Gözlərində çox gözüm var qıl mənə tədbir əmoğlu

Sən kimi aləmdə hərgiz bir kəmandar ovçu olmaz Hansı səyyadın daliyca yol gedər nəxcir əmoğlu

Mən dedim nəşin gələndə çıxmadım pişvazə küsdün

Qaşların çəkmiş o illət üstümə şəmşir əmoğlu

Pərtovi-hüsnü-rüxunda qaşların qövsi-qəzəhdir

Zülfün amma nizədə nilufərə bənzir əmoğlu

Hər yel əsdirdikcə zülfün bir qəmim eylir təcəlla

Göz yaşım qoymur və lakin şərh edəm bir-bir əmoğlu

Ver icazə hamısın bir kəlmədə edim xülasə

Nə qız oldum, nə gəlin, yox hacəti-təfsir əmoğlu

Mayiləm ovci-bəqayə pər vuram əfsus neylim

Tayiri-ruhim olubdur zülfünə dərgir əmoğlu

Eşq zəncirində bir güc var onu heçkim qıranmaz

Aşiqi bağlar çəkər hər yana bu zəncir əmoğlu

Axşamın dəyəcək nəsimi ney kimi ruhum sızıldar

Aşiqə xoşdur həmişə naleyi-şəbgir əmoğlu Məhrəmi-eşqim səfadən mərvə üstə hər veləm var

Naxuni-həsrət sinəmdə eylərəm təqsir əmoğlu

Mən qulağım yarəsindən etmərəm hərgiz gilayə

Xoşdu aşiq yarə xatir olmasın dilgir əmoğlu

Az qalır əşgim məni rüsva edə əğyar içində

Hey edir əsrarimi rüxasarimə təhrir əmoğlu

İstirəm öz dərdimi pünhan edəm qoymur sereşgim Tök cəmalə qarə zülfün qıl mənə tədbir əmoğlu

Hər qədəmdə ağlaram mən halimə öz naqəm ağlar

Var qəribin naləsində ayrı bir təsir əmoğlu

Sən mənim göz yaşimə baxma cida üstə pozulma

Söz mənim bəxtimdədir, yox səndə heç təqsir əmoğlu

# Həzrət Rüqəyyənin (s.ə) naqədən yıxılması

## (Sinəzəni)

Düşdüm gecənin vəxti əcəb müşgülə Allah

Rəhm eylə mənə gözdən itib qafilə Allah

Saldı məni gözdən necə bir silsilə ya Rəbb

Çox yalvarıram dadıma Əkbər gələ ya Rəbb

Bəs harda qalıb gəlmir o qarə gələ ya Rəbb

Saldı bu fələk ayrılığı yüz ilə Allah

Yusif kimi xoşdur məni qəmlər aparırdı

Bir çahə düşərdim qəmi digər aparardı

Ordan çıxarardı məni Əkbər aparardı

Şamatə çatardı yorulan qafilə Allah

Hicran daşını kaş bu səhradə atardım

Yol yoldaşımın birdə qucağında yatardım Ömrüm də qutarsaydi gedib Şamə çatardım

Çün söz verib Şamə babam da gələ Allah

Xoşdur ki, qəmü-həsrəti-canandan ölərdim

Şamə yetişib möhnəti-virandan ölərdim

Ey kaş görərdim babamı ondan ölərdim

Yainki vurardı məni də Hərmələ Allah

Ay çıxdı gecə eyləyə səhrayə təmaşa

Çöldə bir uşaq gördü qaçır yekkə və tənha

Başında qara məcəri var hüsnü dilara

Kimdir bu bala çöldə düşüb müşkülə Allah

Qəm haləsi göydə ayın ətrafına gəldi

Baxdı o qıza gördü özündən də gözəldi

Zülfü bələşib toprağa bimislü-məsəldi

Xar üstə qaçır qibliyə sarı çölə Allah

Eyb etmə desəm müxtəsər ay endi aşağa

Yol üstə Allaha görə xırda uşağa

Gördü balaca qızdı qaçır hey sola-sağa

Nagəh yetişib Zəcr, o xunin dilə Allah

Ətrafə bir az qaçdı o qız qəlbi şikəstə

Düşdü nəfəsi təngə oturdu yerə xəstə

Zəcri o zaman qeyzilə gördü başı üstə Qəmçi sağ əlində özü bihövsələ Allah

Fori, o bala vəhşətilən durdu yerindən

Qoydu əlini başinə, salam eylədi birdən

Vurma məni “ya şeyx” dedi başladı şivən

Ravi deyir az qaldı o çöldə ölə, Allah

Mən Zəcrə dedim qeyzilə çox kinədə durma

Gəl mehrü-vəfa riştəsini bu gecə qırma

Var xırda qızın Allaha bax bu qızı vurma

Bax surətinə bənzər solmuş gülə Allah

Səbr eylə dedi bari çatım qızlara öldür

Babamı görüm qəmçiyə ondan dola öldür

Əmməm nigərandır məni görsün sonra öldür

Çöldə məni dəfn eylədi şayəd hələ Allah

# Şamın xərabəsində Rüqəyyənin (ə) atası ilə dərdləşməsi

Gərçi təşrif mülukanə məhəbbətdir baba

Namünasibdir yerim əsbabi-xəcalətdir baba

Eşq bir otdur alışmaz hər dili-biganədə

Şəm yandı, şölə görsəndi pəri-pərvanədə

Qanlı başə bir təvəssül eylədi viranədə

Söylədi al canimi ömrüm kifayətdir baba

Can alıb, can verməyin gərçi özüm ustadiyəm

Evmizi tərk eləyəndən canilə dəvadiyəm

Əkbərin nəşi gələndən ölməyə amadiyəm

Al qutar bu can deyil, vallahi zəhmətdir baba

Bir günü viraniyə gəldi Yezidin doxtəri

Ali bir camə geyinmişdi, başında məcəri

Fəxr ilə çox söz danışdı göstərib simü-zəri

Fikri qıldı simü-zər əsbabi-izzətdir baba

Bax qolumda, gərdənimdə söylədi zibü-zərə

Qardaşın çəkdi gözümə, baxdı bir dövrü-bərə Mən dedim bir Əkbərim var, vermərəm aləmlərə

Şibhi-Taha məzhəri xətmü-risalətdir baba

Neyleyim tiri-şəmatət qəlbi bica dəlmədi

Səqfsiz viranədə bir an qızın dincəlmədi

Ağladım yazdım adın toprağə Əkbər gəlmədi

Yandıran axşam məni dərdi-şəmatətdir baba

Nasipasəm mən baba qədri-vüsalın bilməsəm

Kor olum gər zülfüm ilə məh cəmalın silməsəm

Bir yol aç qanlı gözün eşqim yalandı ölməsəm

Sən bilirsən Ali-Haşim kani qeyrətdir baba

Aç gözün amma baba bu qəlbi-zari dağlama

Məndən ötrü sil əşkin gül üzarə bağlama

Baxma sili rəddinə nili üzümdə ağlama

Qismətim Zəhra anamtək nili-surətdir baba

Şami-tari ömrümü döndərdi vəslin gündüzə

Qoymaram hicran əli bu rişteyi-vəsli üzə

Eşqimin muzdu bu olsun qoy mən ilə üz-üzə

Mən öpüm, sən söhbət eylə, dəm qənimətdir baba

Əmr edib Alullahə əvvəldə çün Allahi-eşq

Ta ola pirü-cəvan məsti fəna fillahi eşq

Mən də ölləm qəbrim olsun kuyi-danişqahi eşq

Çün ülul-əlbabə fikrim dərsi-ibrətdir baba

Mən deyərdim gülşəni-Zəhradə bir ziba güləm

Nazdanə bəxtur qız, sevimli, şirin diləm Nazımı indi çəkən yox bir çəmənsiz bülbüləm

Ruzigarə uff ola çox bimürüvvətdir baba

Cireyi-cəngi-əsirə rəsmidir təmin ola

Olmadı şamil bizə bağlandı qızlar qol-qola

Kərbəladən Şamədək biz ac-susuz düşdük yola

Maidə nazil olub gahən həqiqətdir baba

Sən həmişə sinən üstündə yatırdardın məni

Gör necə dövran dönübdür ey məhəbbət gülşəni

Almışam indi qucağə mən bu hal ilə səni

Kaş öləydim görmiyəydim bu nə halətdir baba

Bax mənə ta kokəbi-bəxtim vura susu gecə

Həm açıb, həm pər-pər olsun bu gülü xoşbu gecə

Qaldı Zəhratək az ömrümdən fəqət bir bu gecə

Aç gözün ətrafə bax gör nə qiyamətdir baba

Cilvəgərdir surətdində ayeyi “Allahu nur”

Kül alanmaz gün qabağın nur edir səndən zühur

Hüsnünə lətmə vuranmaz min elə künci-tənur

Gün sənin hüsni-rüxündan xırda ayətdir baba

Ram edər hər bir ata tiflin ucalsa şivəni

Bus edib nazın çəkər ta zayil eylər qüssəni

Sən baba yollarda da dindirmədin hətta məni

Al xəbər nisgillərimdən indi fürsətdir baba

# Şamın xərabəsində Rüqəyyənin (s.ə) atasına xitabı

## (Sinəzəni)

Ləblərin görrəm yaradır ey şəhi-aləm yaralı

Yarənə qoy göz yaşımdan eyləyim mərhəm yaralı

Qəlbimin başın xədəng dərdilə hicrində yardın

Gözlərim yollarda qaldı səbrimi dildən apardın

Sən özün vermişdin adət hər gecə mənlən yatardın

Adətim çıxmır başımdan təng olub sinəm yaralı

Bir məzar içrə sənilə agəhəm Əkbər yatıbdır

Sinən olmuş gəhvarə nogülü pər-pər yatıbdır

Mən yatardım sınən üstə fərqi yox Əsğər yatıbdır

Neyləyim qismət beləymiş siz yatın bahəm yaralı

Qəlbimdə bir vəhşətim var xeymələr otda yanandan

Qorxuram Şimrin səsindən at qabağında qovandan

Yolda bir sili vurubdur naxoşam mən ol zamandan

Gözlərim qanilə doldu mən dedim ölləm yaralı

Sənsiz aləmdə baba mən bu fəna ömrü neynirdim

Sayə tək başın dalınca hər yerə yorğun gedirdim

Ta xəbər gəldi gəlirsən ölməyin məşqin edirdim Sən oxu Quran verim can, tut özün matəm yaralı

Qoymayıblar əhli-beytin ağlayıb yas saxlasınlar

İstirəm bir iş görəm mən qəlbi-zari dağlasınlar

Ölməyim olsun bəhanə ta sənə bir ağlasınlar

Səs-səsə versin hərəmlər ağlasın əmməm yaralı Arizu gülzari qoyma bu xərabə yerdə solsun Lütf eylə ta bu yətimin kaseyi-amali dolsun

Səbrimin əcri ləbindir qoy öpüm ta muzdum olsun

Həşrədək dillərdə qalsın ta mənim busəm yaralı

Qabizul-ərvahə əslən vermərəm can zarü-xəstə

Canımı lütfən özün al ey şəhənşahi-xücəstə Qəlbidən şadəm əgərçi halsızam mən dilşikəstə

Əfv elə gər məhzərində ağlayıb gülsəm yaralı

Var mənə cayi-məzəmmət qədrini gər bilməsəydim

Ləblərindən ləxtə qanı zülfüm ilə silməsəydim

Yoxdu imkanım görürsən ta sənə qurban kəsəydim Mən özüm qurbanın ollam dəmbedəm hərdəm yaralı

Şamidə qallam həmişə ağlaram bir məhcəbinə

Kərbəladən qorxuram mən orda dağlandı bu sinə

Əfv elə əmməm gələndə gəlməsəm mən Ərbəinə

Şamidə adın dilimdə vurmuşam pərçəm yaralı

Kaş Əkbər adıtək dodağında olardım Sən gedəndə rəzmigahə gül budağında olardım

Ox dəyəndə qəlbin üstə mən qucaqında olardım

Nəsb olardım sinənə ta həşrədək möhkəm yaralı

Kaş mən məzun olaydım qovmiləm cəngü-setizə

Əkbərimtək doğranaydım məhzərində rizə-rizə

Sancılardı gözlərimdən rəzmigəhdə tirü-nizə

Görməyəydim kül üzündə ey şəhi-aləm yaralı

İxtiyar etdim dili şəb mən də mərgi-ixtiyarı

Aşiqin dəhri-fənadə olmasa yarı, nə karı

Xeymədən sən ayrılandan eylirəm ləhzəşümarı

Sən bil Allah, getmə birdən qoy gedək bahəm yaralı

Əkbərə vardır bilirsən qəlbdə eşqi-fövqəladə

Sübhətək viransəradə əllərim qaldı duadə

Yalvarırdım gəlsin Əkbər gəlmədi ol şahzadə

Adını toprağa yazdım gözlərim pornəm yaralı

Mənzili viranə gəlsin olmadı bir zərrə meyli

Söylə məndən Əkbərimə ey gülü gülzari-Leyli

Gəlmədin viransərayə mən də can verdim gileyli

Səslədim hey Əkbər-Əkbər hər zaman hər dəm yaralı

# Həzrət Rüqəyyə (s.ə) atasının intizarında

Gəldi viranə adı qəlblərimiz qan oldu

Morği-ruhim pər açıb bir qıza mehman oldu

Gün batan çağı yetişdi üsəra mənzilinə

Gözü düşdü yorulan qızlara geryan oldu

Tanıdı Zeynəbi əvvəldə namaz üstündə

Gördü Zeynəb qocalıb hali pərişan oldu

Hər uşaq balış edib öz qolunu öz başına

Gizlədib ağlamağın naləsi pünhan oldu

Ucadan ağlamağı düşmən edibdir qədəğən

Gecə-gündüz o yerə neçə nigəhban oldu

Üç yaşında bala röyadə görübdür babasın

Aşiqanə yuxusu dillərə dastan oldu

Dedi əmmə bu gecə mən babamı istəyirəm

Ömrümə bu dili şəb müjdeyi-payan oldu

Aşiqin naləsi məşuqi də bədxab elədi

Tərki-sənduq eləyib dilbərə mehman oldu

Yaralı başı təbəqdə götürüb neçə nəfər Necə baş! mənzili-viranə çirağan oldu

Təbəqi qoydu nigəhban yerə çıxdı çölə

Örtüyü götürdülər viranədə tufan oldu

Hər kimin düşdü gözü ləblərinə vurdu özün

Ya Hüseyn surəti çıxıb ərşə nümayan oldu

Yummamışdı gözünü yarəli baş Şamə kimin

Nizədə naziri-əhvali-əsiran oldu

Örtüyü rədd eləyəndə gözünü yumdu o baş

Zeynəbindən utanırdı gözü giryan oldu

O baş əllərdə dolandı yetişib sahibinə

Öpdü daş yarəsin əvvəldə nəvaxan oldu

Nə qədər sən var idin gövhəri-porqiymət idim

Sən ki, getdin babacan qiymətim ərzan oldu

Aşiqin şəni budur canını məşuqə verə

Görələr dilbər ilə yekdilü-yekca oldu

Çox deyirdim baba qurbanın olum, olmamışam

İndi fürsətdi mənə moqeyi-cübran oldu

Bax mənə can verim aləmdə həmişə deyələr

Babasın gördü bu qız tez ona qurban oldu

Sən demişdin nə qədər vursalar da dinməyəsiz

Mən itaət elədim hər nə ki, fərman oldu

Şimr hey vurdu məni başımı saldım aşağa

Dinmədim zikrim elə ayeyi-Quran oldu

Hər müsibət ki, gəlibdir başıma bir tərəfə

Əmməmi vurdular gördüm ürəyim qan oldu

Səni qoy and verim öz ürəyindən keçənə

Bu qəsəm ayrı qəsəmdir mənə bürhan oldu

Səni Zəhra anamın sili dəyən nili üzü

Ki, gecə gördü Əli sinəsi suzan oldu

Qusl edən vəxtə Əlinin o əsən əllərinə

Saxlayanmırdı özün əlləri lərzan oldu

And verirəm o üzə qoydu qoydu Əli divarə

Ucadan ağladı birdən işi əfğan oldu

And verirəm o qola çıxdı kəfən altından

Səni ağuşə alıb həşr nəmayan oldu

Belə qəlbim darıxıbdır məni burdan qurtar

Gecə gündüz bu məkanda ürəyim qan oldu

# Həzrət Rüqəyyənin (s.ə) əhvalatı

## (Növhə-sinəzəni)

Əşgilə vurub aləmi tufani-Rüqəyyə

Gətdi babasın mənzili-viranə Rüqəyyə

Öpdü qəmi-dil şərhin o qəmdidəyə verdi

Can nəqdin o qız dilbəri-dirinəyə verdi

Sən aşiqə bax canını bir busəyə verdi

Öz şəminə oldu gecə pərvanə Rüqəyyə

Aldı başın ağuşə o rəncuri-fərağın

Doldurdu gözün rəmzilə dindirdi qonağın

Əvvəldə nişan verdi babasinə ayağın

Şərh etdi qəmin məhzər sültanə Rüqəyyə

Al canımı bu qanə batan ğəbğəbin üstə

Aləm desin öldü bu qız ayrı dəbin üstə

Mən bus eləyim canımı saxla ləbin üstə Həsrətdi baba bu ləbü-dəndanə Rüqəyyə

Gəlmişdi baba canim ala qabizul-ərvah

Çox yalvarıb etdim ona bu barədə əlhah

Sən alma verim sahibinə mat ola ərvah

Görsünlər yetib rövzeyi-rizavanə Rüqəyyə

Səbr eylə dedim didə qəmi-faşinə düşsün

Can üstə gözüm ləblərinə qaşinə düşsün Viranədə qanim babamın başinə düşsün

Təqdim eləsin canını cananə Rüqəyyə

Etmə əcələ bu gülü eşq üstə saralsın

Bu ölməyinin həşrə kimi qoy sözü qalsın

Səbr eylə bir az canımı gəlsin babam alsın

İfa eləsin etdiyi peymanə Rüqəyyə

Ey kaş nə şadlıq günü, nə bayram olardı

Nə sübh açılırdı baba, nə axşam olardı

Nə Şimr gəlirdi, nə xərabə Şam olardı

Nə Zəcri görərdi baba, dürdanə Rüqəyyə

Mən ağladım Şamidə biş-kəmə xatir

Baxdım aya yandım gecə ayrı qəmə xatir

Çox qüssəmi pünhan elədim əmməmə xatir Yalvardı vəli bir gün o nalanə Rüqəyyə

Səndən bibi şərməndədi bu qəlbi-şikəstə

Müddətdi səni eyləmişəm Şamidə xəstə

Sən bil babamın canı mənə bir ölüm istə

Agəhsən özün burda gəlib canə Rüqəyyə

Qəm tiri qərəz qəlbi-həzinə saçan öldu

Əkbərdən o tur zülfünü hər dəm açan öldu

Çöllərdə piyadə tikan üstə qaçan öldu

Az ömrünü verdi gecə payanə Rüqəyyə

Baxdı elə ki, qanlı dodaqlarə gecəylə

Düşdü nəzəri xibrə xəridarə gecəylə

Can nəqdini çəkdi səri bazarə gecəylə

Baş bir yana düşdü özü bir yanə Rüqəyyə

# Şamdan çıxış və həzrət Zeynəbin (ə) Rüqəyyəyə (s.ə) növhəsi

Ey xərabə sən gülü-Tahanı basdın bağrına

Fəxr elə ki, xırdaca Zəhranı basdın bağrına

Ey xərabə, ey müqəddəs türbəti-kəhlul-bəsər

Xırdaca bir Kərbəlasən, kəbeyi-əhli-nəzər

Səndə bir ulduz batıbdır aftabə naz edər

Aftabi-məşriqi-imani basdın bağrına

İki mədfəndir gecəylə dəfn olub Ali-Şəfi

Hər bir aləm boyu ənduhü-qəm şəni-rəfi

Şiəni çox ağladır bir bu xərabə, bir Bəqi

Sən belə lölöyi-mərcanı basdın bağrına

Can kimi ağuşə aldın baxma yalquzdur bu qız

Asimani-eşqidə rəxşəndə ulduzdur bu qız

Nizə başində babasın ağladan qızdır bu qız

Xoş sənin iqbalına cananı basdın bağrına

Çəkdi az sinnilə dünyanin fişarü-cəbrini

Zeynəbin amma vurub tufanə dərya səbrini

Dırnağımla qazmışam mən bu yətimin qəbrini Yaxşı saxla bülbülü şeydani basdın bağrına

Var yeri səs gəlsə: əmmə, yarımın dildarısız

Məhrəmi-əsrari-həqqin məhrəmi-əsrarısız

Pozmayın çox halızı siz Ərbəin zəvvarısız

Tez görərsən mərqədi-babanı basdın bağrına

Az bu qəbrim üstə əmmə qəlbi-zari dağlayın

Səbrilə rahi-sereşgi gözlərizdə bağlayın

Siz doyunca ağlamağı Kərbəlayə saxlayın

Onda ki, xaki-şəhi-xubanı basdın bağrına

Kərbəladə get düşən şövqilə qəbri əthərə

Bir gilayə eylə məndən onda başsız peykərə

Şamidə qoydun məni tək yoldaş oldun Əkbərə Eybi yoxdur Əsğəri ətşanı basdın bağrına

# Ərbəin

Aşiqin nə qədər olsa xoşdu ibtilası qardaş

Zeynəbin qutarmayandı başının bəlası qardaş

Cövhəri vücudi-aşiq dərdü-rənc, səbrü-qəmdir

Dözməyən bu imtahana iddiası kələdəmdir

Xaksar ola nigarə tazə əvvəlin qədəmdir

Şəmtək yanıb kül olmaq dərsi-ibtidası qardaş

Fəth qılmışam Hüseynim qülleyi-fərazi-eşqi

Almışam bu ləşgər ilə həft şəhri-nazi-eşqi

Nizədə səsin ki, gəldi başladım nəmazi-eşqi

Naqədə rükuya getdim qalmaya qəzası qardaş

Qəm sipahını hüzurən mümkün olsa san verərdim

Rəmzi-eşqi qəbrin üstə şərh edib bəyan verərdim Baxmasaydı xırda qızlar çiynimi nişan verərdim

Var hələ bu peykərimdə eşqinin yarası qardaş

Qoy deyim sənə Hüseynim öz əsəfli halətimdən

Əhli-beyti-Mustəfayə etdiyim kifalətimdən

Qızların qəza deyəndə ölmüşəm xəcalətimdən Şərmsari əhli-beytəm qəmlər aşinası qardaş Şirzən bacın qocaldı canidən daxi usandım

Ağlayanda xırda qızlar başına durub dolandım

İstədi yemək Rüqəyyə olmadı verəm, utandım

Qüssələr belə əritdi qaldı bir nəması qardaş

Şamidən cəlalı bərhəm, qollarımda yarə gəldim

Can verən zaman Rüqəyyən, ölmədim dübarə gəldim

Tozlu qəbrinə qızından naibuz-ziyarə gəldim

Qurtaran deyil bilirsən Zeynəbin vəfası qardaş

Olmasaydı bu vəzifə Zeynəbə əgər mühəvvəl

Qaytaram bu karivani qəbrin üstünə müəccəl Sən xərabəyə gələndə mən özüm ölərdim əvvəl

Xəstə canimə gələrdi gözlərin qadası qardaş

Mən deməm Hüseyn ki, zülmü- cövri-düşməni soruşma

Dastani-mərgi-bülbül vəzi-gülşəni soruşma

Hər kimi desən xəbər al, bir Rüqəyyəni soruşma

Öldü gəlmədiz əzayə xar olub əzası qardaş

Şamə rəhsipar olanda qaməti-xəmidə getdim

Cövrü-zülmü Ali-Hində yazmağa xəridə getdim

Xırda qızlar ilə bahəm məclisi-Yezidə getdim

Başını Rüqəyyə görcək ovc edib nəvası qardaş

Xeyzəran həvayə qalxdı, dizlərim əsib alışdım Haşimiyyəlik vüqarin hifz edib o dəm çalışdım

Aqibət elə qızışdım Mütrəza kimi danışdım

Əhli-məclisin ucaldı afərin sədası qardaş

Vardır illəti məzarın öpdükcə şövqə gəlləm

Axərin ziyarətimdir mən özüm bu sirri billəm

Bir də sonku Ərbəinin görmərəm yəqin ki, ölləm Zairəm məni danışdır sözlərin fədası qardaş

Zeynəbəm, sənə müridəm haqqın üstə canfişanəm

Kuyi-eşqinə bələdçi həmlədari-zairanəm Bax bu qanlı köynəyindir sinəm üstə qəhrəmanəm

Almışam, vəli nə almaq, çoxdur macərası qardaş

Nəhri-Əlqəm üstə bir ay ki, düşüb Hüseyn mühaqə

Vardı Zeynəbin o qolsuz sərsipahə çox əlaqə

Söylə gəlməyib Rüqəyyə, sən utanma çıx qabaqə

Dur bacın gəlib səfərdən ey gözüm ziyası qardaş

And ola o qanlı başə həmçu şəms-zühaha Başlara dalınca aytək “vəl-qəməri iza təlaha”

İstirəm qalam yanında “vəs-səmai və ma bənaha”

Al bu xəstə canı məndən Allahın rizası qardaş

Var yeri bu nisgil ey şəh əldən alsın ixtiyari

Seltək Rübab eylir göz yaşın üzarə cari

Hey sual edir bacından Əsğərin hanı məzari

Söylərəm alıbdı hətmən sinəyə atası qardaş

Çox becadı səs gəlirdi de Rübabı dilşikəstə

Olma nagəran balandan ağlama bu noyi xəstə

Nazilə yaralı Əsğər yuxulayıbdı sinəm üstə

Üç nəfər yatıbla bahəm xoş, ata balası qardaş

“Sadiqi” düz olsa aşiq çün kəbutəri hərəmdi

Şahidani qürbü-vəslə həmneşin və həmqədəmdi

Boşla bildiyin hər aşiq yandıqca möhtərəmdi

Sinəsində söz eşqi ruhunun qəzası qardaş

# Ərbəin müqəddiməsi

Dolandı bir gün Məcnuni diləfkar

Tapa Leyli məzarin didə xunbar

Zibəs axtardı dildə iştiyaqı

Yetib bir yerdə gördü bir uşaqı

Soruşdu tiflidən zarü-pərişan Ki, Leyli qəbrini aya tanırsan

Çəməndə nogülü eşqim solubdur

Bu səhradə nigarim dəfn olubdur

Məni gözdən nə müddətdir atıbdı

Nişan ver sevgilim harda yatıbdı

Dil açdı nagəh ol tifli-dilagəh

İtab etdi o sərgərdanə nagəh

Dedi sən ki, özün aşiq bilirsən

Livayi-eşqi-yari həml edirsən

Düz aşiqsən əbəs şivən salıbsan

Nədən bəs o ölübdür, sən qalıbsan

Belə məlum olur napoxtə gülsən

Danışma get hələ aşiq deyilsən

Verim qoy eşqidən ali nişanə

Dolan payi-bürəhnə yanə-yanə Yetişdin hər yerə bireybü-hiylə

Götür toprağını ovcunda iylə

Məşamə buyi-eşqi gəlsə harda

Yəqin bil ki, məzari-Leyli orda

Bəli, eşqin rümuzatındə iş var

Məcazi aşiqə çox sərzəniş var

Sual et zər əyarin zərgərindən

Gedib dərs al Rübabın məhzərindən

Qələm ki, səbt edir bu şərhi-halı

Dedi bir şəxsi-fazil bu məqalı

Yetişdi karivan Kərbübəlayə

Xanımlar tazədən düşdü bəlayə

Səfər sovqatı üzdə qan-yaş oldu

Rübabın dərdi hər qəmdən baş oldu

Özün saldı yerə məhmildən endi

Oturdu toprağın üstə döşəndi

Tapıbdır dərdinə ümdə dəvanı

Götürdü iylədi xaki-şəfanı

Dilində vay oğul, göz yaşı dərya

Baxardı sağ-sola ağlardı güya

Deyərdi kaş gül məsəli solardım

O bağlı əllərə qurban olardım Görüb əhvalinı Zeynəb o saət

Rübabə söylədi ey kani-ismət

Nə illət var belə rəftar edirsən

Niyə toprağı hərdəm iyləyirsən

Edib nagəh Rübabın dərdi şiddət

Xanımdan çox ədəblə aldı rüxsət

Dedi əfv eylə sinə dağlasam mən

Hüzurunda ucadan ağlasam mən

Ürək başın yenə qəm tiri dəldi

Məşamə Əsğərimin ətri gəldi

Keçən nisgillərin yadıma sallam

Bu topraqdan balamın ətrin allam

Var illəti belə sinə dağlaram mən

O bağlı əllərinə ağlaram mən

Qərəz Zeynəb, o mahi-biqərinə

Qutardı Şami gəldi Ərbəinə

Hüseynin qəbri üstə yanə-yanə

Özün saldı dil açdı aşiqanə

Baxıb altı guşəyə yandı nəhadı

Dedi qəbrindi, ya ərşi-Xudadı

Demə bir ləhzə Zeynəb dincəlibdir Eşitdim qəbrinə Cabir gəlibdir Hamı zəvvaridə bir mənsəb olmaz

Bir aləm Cabir olsa Zeynəb olmaz

Sənə dildə Hüseyn gizlin sözüm var

Uzaqdan gəlmişəm ağlar gözüm var

Keçib dərdü-qəmim əndazələrdən

Sözüm çoxdur sənə dərvazələrdən

Yanıbdır dağlı qəlbim dərd əlində

Uşaqlar qaldılar namərd əlində

Özüm billəm ki, qəlbin nagərandı

Rüqəyyə söhbətin salma amandı

Yaralı qəlbimi böldü Rüqəyyə

Bacın qaldı Hüseyn, öldü Rüqəyyə

Bu axir gəlməyimdi indi billəm

Gələn il olmaram qəbrində ölləm

Əcəldən xəstə canə möhlət olmaz

Mənə bir də məzarın qismət olmaz

# Həzrət Zeynəbin (s.ə) şəhadəti

Bu xəbər ki, yazıram dəftərə ünvan olsun

Qəmi Zeynəbdi ki, aləm ona qurban olsun

Ravisi əhli-xəbərdir özü nəsli-nəbəvi

Alim, arifi-varəstə benami Ələvi

Yetişib başə o gün səhneyi-Aşuri bəla

Aləmi qoydu təhəyyürdə rəisi-şühəda

Cigəri Ali-Əba zülm oduna dağlandı

Zeynəbin xeymələri yandı qolu bağlandı

Çiyninə Zeynəb alıbdır şühəda pərçəmini

Şamidə nəsb elədi Kərbübəla pərçəmini

Ümdə məmuriyəti Zeynəbin itmam oldu Üsəra ilə xanım Yəsribə ezam oldu

Xəlqi agah eləyib sinələri dağlatdı

Göstərib qanə batan köynəyi qan ağlatdı

Dudumani Ələvidən ucalıb ərşə nəva

Şərh olub qisseyi-cansuz o qəmi-Kərbübəla

Həzrəti Zeynəb özü mətləbi ifşa elədi

Ali-Süfyanı xanım şəhridə rüsva elədi

Dəstgahi-sitəmə həmləsini etdi şədid

Şamidə vəhşətə düşdü dərü-dərbari Yezid

Hakimi-zalım şədidən edib ehsasi-xətər

İstədi saxlaya daim xanımı təhti-nəzər

Dedilər birdə gərək gülşəni Taha solsun

Şəhri-Şamə o zaman yazdıla təbid olsun

Üz Bəqiyə çevirib izn verib göz yaşına

Üzünü qoydu o gizlindəki qəbrin daşına Qismətim yoxdu hüzurunda çatam kamə ana

Yola sal Zeynəbi birdə gedirəm Şamə ana

Paytəxti-Əməvi Zeynəbə şəhri-qəm idi

Gərçi ətrafi dolu bağdı, çox xürrəm idi

Orda bir bağ var idi ki, Xuda agah idi

O bağın sahibi öz şohəri Abdullah idi

Zeynəbiyyə tanıyır xəlq o yeri, şöhrəti var

Xanıma məskən olub, həşrə kimi möhnəti var

Zeynəbin qəlbin o yerdə demə qəm sıxmaz idi

Gülə baxmazdı otaqdan çölə çıxmaz idi

Gülə düşsəydi gözü Əkbərinə ağlardı

Qönçə görsəydi Əli Əsğərinə ağlardı

Su görən vəxtə üzə gözyaşını bağlardı

Sərv görseydi Əbəlfəzlə ürək dağlardı

Çox deyərdilə xanım seyr elə bir bağı dolan

Ürəyin bəlkə açılsın eləmə əşgi rəvan

Necə söylərdi baxım gülşənə qəlb dağlamayim Kərbəladə çəmənim soldu necə ağlamayım

Əlqərəz naxoş olub Zeynəbi pakizə sifat

Şiddətilə təb edib zahir olub hali-məmat

Əridi günbəgün əzbəs ki, o banuyi-nəcib

Başı üstə gətirib həzrəti Səccad təbib

Bir təbibanə baxıb gördü təbin şiddəti var Sən ilə bu xanımın söylədi nə nisbəti var

Gözləri doldu imamın dedi çoxdur möhnətim

Həqqi var gərdənimizdə xanım əmməmdi mənim

O təbib agəh olubdur dedi əsli qərəzi

Dığlayıbdır bu xanım yoxdu bir ayrı mərəzi

Tirəyir dil-dodağı qəlbi vurur şiddət ilə Vərəm eylib ürəyi fori ölər həsrət ilə

Çırpınır qəlbi düçari-həyəcandır bu xanım

Bilmirəm mən kimi gözlür nigərandır bu xanım

Niyə bu şiddətilə göz yaşı rüxsarə axır

Az qalır canı çıxa gözləri yollarə baxır

Kimi var yolda məgər tez-tez onu yad eləyir O kimin köynəyidir sinədə fəryad eləyir

Gün batan çağı nədən nuri-du-eynim çağırır

Doldurur gözlərin əşgilə Hüseynim çağırır

Bilmirəm mən bu mərizin nə gəlibdir başına

Tez verin indi xəbər ellərinə, qardaşına

Əcəlin tiri bu tezlikdə yanan qəlbi bölər Can yetib sinəsi üstə səhərə çıxmaz ölər

Dili-afaqı qərəz tiri-mühən böldü gecə

Səhərə çıxmadı Zeynəb nigəran öldü gecə

Anası Fatimə öldü yetib əflakə xəbər

Gecənin aləmi dəfn etdi onu yeddi nəfər

Bu mühən şiələrin qəlbinə həsrət oxudu

Dəfni-Zeynəbdə həman yeddi nəfər də yoxudu

Səsi çıxmazdı yavaş sinəsini dağlardı

Bir Hüseyn adı gələndə ucadan ağlardı

Hey deyərdi ona Səccad ki, ey cani-cahan

Bu qədər şiddətilə ağlama sən naxoşsan

Əmməcan əşgini daim üzünə bağlamısan

Gecə-gündüz bilirəm qardaşına ağlamısan

Sən özün aliməsən xəstədi yorğun bədənin

Bir zaman səbr elə kahiş tapa dildə mühənin

Dedi neylim yanıram ərsədə tək qalmağına

Ağlıram qardaşımın xeymədən ayrılmağına

Buracan ravi deyən mətləbi inşa elədim

Ayrı fikrilə, vəli həlli müəmma elədim

Səhhətü-süqm süxən gərçi mənim zikrimdir

Neçə beyti ki, qələm səbt edir öz fikrimdir

Gəldi Zeynəb yenə Şamə o zaman səhhəti var

Vəli bu gəlməyinin batini bir hikməti var

Doxtəri-Fatimədir, şəni vilayət varıdır

Bala bir qıza qəlbində məhəbbət varıdır

Gərçi məşhuridi təbid olunub doxti-Əli

Onu Şamə gətirən xırdaca bir qızdı vəli

Zahirən gərçi onu Ali-Üməyyə gətirib

Batinən Şamə vəli eşqi-Rüqəyyə gətirib

O xərabə xanımın qəlbini qan etmişidi

Ayrılanda baladan çox nigəran getmişidi

Yetişib Şamidə Zeynəb demə dincəldi gecə Əlləri başda o viranə yerə gəldi gecə

Güya Zeynəb özün bəzmi-nigarə yetirib

Yıxılıb durdu o nisgilli məzarə yetirib

İstədi xəlvət edə doxtəri-məhparə ilə

Gəldi viranəyə bir cüt bala guşvarə ilə

Bisəbəb söylədi səbrim evini qəm yıxmır

Gecələr ağlamağın indi də yaddan çıxmır

İstirəm tiri-qəminlə bu yanan qəlbi böləm

Gəlmişəm mən də Rüqəyyə sən ölən yerdə öləm

# Həzrət Zeynəbin (ə) şəhadəti

Zeynəb, o şirdoxtəri-salari-müttəqin

Babül-həvaicə, şərəfi-məktəbi-yəqin

Bir Zeynəb ki, bəslədi can şiri-eşqidən

Süd Fatimə südüdü, alıb canə ləzzətin

Ləhni Əlidi, səbri Həsən, gözləri Bətul

Canı Hüseynidi, yerişi Xətmi-mürsəlin

Qəddi-qamətində qaməti Abbastək uca

Zeynəbdə göstəribdilə qaməti qiyamətin

Söz yox Hüseyn qiyam elədi iftixar ilə

Ali-Üməyyənin şühəda yıxdılar evin

Fərman verən bu cəbəhədə gərçi Hüseyn idi

Zeynəb dağıtdı leyk oların kasə-kuzəsin

Bir söz deyim xəyali xəta etmə müddəi

Fikr eyləmə ğülüv edirəm vermə nisbətin

Gər istəsəydi zati-Xudavəndi zülcəlal

Nisvanə də verərdi məqami-imamətin

Həqqi bu idi aləmə Zeynəb imam ola

Qarətdə sabit elədi Zeynəb ləyaqətin

Cənnətdə bu eşqə əgər məktəb açsalar

Zeynəb gərək idarə edə eşq məktəbin

Çün dərs eşqi aləmə Zeynəbdi öyrədən

Şagirddi hüzuruna kullü müdərrisin

Təfsir edən tapılsa əgər nami-Zeynəbi Heyran olar adında təmam müfəssirin

Heydər ki, zinət idi özü əsli-xilqətə

Təkmil edib onunla Xuda cümlə ayətin

Bax Zeynəbin məqamına zinətdi Heydərə

Qurban olum cəlalətinə Zeynəbiyyətin

Zeynəb Hüseyni gündə yaxından gərək görə

Ətrin məşami-canə ala nazlı dilbərin

Zənciri-eşqə bax bunları gör nə bağlayıb

Bir ruh iki bədəndə gəzir eşqə afərin

Axir qocaltdı çərxi-cəfapişə Zeynəbi

Gəzdirdi, gətirdi Şamə tərəf ömrü vapəsin

Gətirdi vəfalı Zeynəbi qürbətdə öldürə

Yoxdur vəfası bəski bu çərxi-sitəmgərin

Səccad ağa baxır xanıma göz yaşın tökür

Gahi onun qolundan öpür, gəh öpür əlin

Tərzi-əməl əcibidi cayi-sual olub

Forən soruşdular bu işin əsli-illətin

Doldurdu gözlərin dedi dünyayə uff ola

Çox haqqı boynumuzda bizim var bu əllərin

Ərz eylədi ki, əmmə niyə sinə dağlayırsan İllət nədir sereşgin axır çün dürrü-səmin

Can üstə söylədi ki, anam yadıma düşüb

Gördüm özüm ölən gecədə qanlı sinəsin

Zəhra qəmində indi də ağrıyır sümüklərim Durmurdu qanı qüsl eləyəndə o peykərin Zeynəb, nə Zeynəb ölməyi də dərd olub bizə

Qürbət məkanda eldən uzaq, zarü-dilqəmin

Axşam çağıydı çəkdi xanım bir dərin nəfəs

Viranələrdə yuxulamayan yumdu gözlərin

Aşiq gərəkdi canını məşuqinə versin

Can üstə səslənirdi odur nuri-didəsin

Məqtəldə həncərəndən öpən Zeynəbəm, Hüseyn

Can üstəyəm yubanma gəl, ey kuyi-həqneşin

Elan elə ki, Zeynəb ölür gəlsin ellərim

Alsınlar dövrəmi bu ölən vəxtə qız-gəlin

Sənlən bu ömrü başlamışam mən Mədinədə

Gəl indi sənlə başə verim ömrün axərin

Şam əhli sağlığımda Hüseyn çox gülüb mənə

Bari gəlin cənazəmə qürbətdə gülməsin

Abbasimi deyərdi gələndə gətirməyin

Billəm özüm o yarəli şirin xəcalətin

Yoxdur əli ki, əl ata tabutuma mənim

Bir yol utandı bəsdi daxi olmasın qəmin

Zeynəb xülasə yumdu gözün öldü Şamidə

Qəssalə gəldi qüsl edə sadatin əmməsin

Əvvəl yetişdi göz dolusu baxdı Zeynəbə

Doldurdu gözlərin dedi ya Rəbbəl-aləmin Zeynəbdi bu Mədinədə çox ismü-rəsmi var

Var idi yeddi qardaşı bu nazpərvərin

Məlumdu ki, yaslidi heç qoymayıb həna

Ağ saçların tökübdü üzarə ipə kimin

Əlqissə qoydular xanımı məğsəl üstünə Əvvəl başından açdı onun qarə məcərin

Ahistə qara köynəyini xaric elədi

Bilməm nə halda gördü o dəm nili peykərin

Bir baxdı cisminə dayanıb qüsl edənmədi

Doldurdu əşgilə gözünü saxladı əlin

Verdi ərizə mətləbi Səccadə pirizən

Bu tərzilə soruşdu onun rəmzi-möhnətin

Kərbübəladə əmmən ağa cəng edib məgər

Başdan-başa yaralıdı cimsi bu əthərin

Çox orətə işim budu mən qüsl vermişəm

Belə cənazə görməmişəm ömür müddətin

Vardır əlində bir yarə çox yandırır məni

Xəncər yarəsidir görürəm mən cərahətin

Çiynində yoxdu saf yeri yol-yol kəbud olub

Harda vurubdu qəmçi buna qövmi-bədqərin

Bir nəhvilə cənazəyə qüsl etdi pirizən

Qüslin qutardi xəstə bədən geydi xələtin İstəyirlər indi tapşıralar qəbrə Zeynəbi

Tabutə kim gərək yapışa yoxdu bur müin

Lütf oldu “Sadiqi” sənə bu girü-daridə

Yazdın cənabi Zeynəb ülya şəhadətin

Ərz elə Zeynəbə bu sözə istirəm silə

Sən ki, bu xadimin bilisən ümdə hacətin

Allaha and ola ki, əgər etməsən rəva

Zəhrayə elərəm iki dünya şikayətin

# Həzrət Zeynəb (ə)

## (Sinəzəni)

Axşam çağı qürbətdə heyhat heyhat

Can verdi məzlumanə əmmeyi-sadat

Başə qəm gəldi Zeynəb dincəldi

Ya Zeynəb, ya Zeynəb, ya Zeynəb, ya Zeynəb

Əcəl təri alnına bir-bir düzüldü

Ellərindən qürbətdə əli üzüldü

Yorğun gözlər axınıb birdən süzüldü

Sağ-sola baxdı, göz yaşı axdı

Ya Zeynəb, ya Zeynəb, ya Zeynəb, ya Zeynəb

Zeynül-ibad ağlayıb dilbərin öpdü

Yuxulamayan Zeynəbin gözlərin öpdü

Əmməsinin göyərən əllərin öpdü

Başladı əfğan, Səccadi-nalan

Ya Zeynəb, ya Zeynəb, ya Zeynəb, ya Zeynəb Lay-lay vəfanı başdan atmayan əmmə Qardaş qəmin heç qəmə qatmayan əmmə

Viranədə sübhədək yatmayan əmmə

Vəfalı əmmə, həyalı əmmə

Ya Zeynəb, ya Zeynəb, ya Zeynəb, ya Zeynəb

Nədən belə məni yandırıb yaxırsan

Yavaş-yavaş ulduzlar məsəli axırsan

Kimi gözlürsən belə yola baxırsan

Yandırıb yaxma, yollara baxma

Ya Zeynəb, ya Zeynəb, ya Zeynəb, ya Zeynəb

Fikr eləmə ellərin gözdən atıbdır

Göz yaşını qürbətdə qanə qatıbdır

Qardaşların topraqlar altında yatıbdır

Dərdü-qəmin çox, Şamə gələn yox

Ya Zeynəb, ya Zeynəb, ya Zeynəb, ya Zeynəb

# Həzrət Ümmül-Bənin (s.ə)

Aləm tapar səfa bayram axşamı

Qəlbə yetər sürurü-cəla bayram axşamı

Qüdrət əli dübarə ərusi-təbiəti

Xoş tərzilə bəzər fəliza bayram axşamı

Fəsli-bəharı dərk edə bülbül də nəzr edər

Güldən gülə qona oxuya bayram axşamı

Mərsumdur ata balanın fikrinə qalar Tazə libas alar uşağa bayram axşamı Hər bir ana ki, neçə rəşid oğlu var onun

Gözlər oğul gələ yanına bayram axşamı

Bir madər ki, oğlu ölüb qəlbi dağlanıb

Tazələnər dilində yarə bayram axşamı

Bayram olanda ağlar iki tayfa belə Gəlməz qəmi sana, əbəda bayram axşamı

Bir binəva yətimidi, bir dağ görən ana

Gülməz onlar, geyllər qarə bayram axşamı

Qəmnak olar yətim uşağın xəstə gözləri

Bənzər həmişə tutqun aya bayram axşamı

Kim baxsa həsrətilə gözündən tanır onu

Xoş dindirir qəmi dağıla bayram axşamı

Heç kəs yanında almaz uşağın qucağına

Qorxar yətim nisgil ola bayram axşamı

Kim başına çəkəndə əlin ağlamaq tutar

Dərdin deməz vəli çoxuna bayram axşamı

Bir də o binəva anadır göz tikər yola

Bəlkə gələ dübarə bala bayram axşamı

Bir kimsiyə deməz vəli xəlvət yer axtarar

Ta boş otaqda başın aça bayram axşamı

Başlar bir oxşama ürəyin hey ovuşdurar

Əşgin tökər üzarə ana bayram axşamı

Bir səs gələndə fori durub gözlərin silər

Güya ki, ağlamır əbəda bayram axşamı

Görüşünə gələndə biri qəlbi odlanar

Səy eləməz qabağa çıxa bayram axşamı

Bainki oğluna görəsən bir il ağlayıb

Doymaz tutar dübarə əza bayram axşamı

Heç kimsə bayram etmədi Ümmül-Bənin kimi

Başdan-başa geyibdi qarə bayram axşamı

Bir qanlı pərçəmi hey öpür bağrına basır

Abbasına edirdi nəva bayram axşamı

Qurban ola uzun qoluna ölməyən nənən

Mən ağlaram sınan başına bayram axşamı

Başım ucatsan evin abad ola oğul

Qıllam səni həmişə dua bayram axşamı

Atdan düşən zamanda üzün üstə düşmüsən

Mən qoymaram xına başıma bayram axşamı

Gəldi qərəz ərəb qapıya dəqqi-bab edib

Yandırdı aləmi o səda bayram axşamı

Ümmül-Bənin rəvanə edib öz kənizini

Gör kim dəxil olubdu bura bayram axşamı

Gəldi qayıtdı sürət ilə bavəfa kəniz

Ağlardı şiddət ilə bəsa bayram axşamı

Ərz etdi bir ərəbdi ki, bayramlıq istəyir Hər il kimi gəlib qapıya bayram axşamı

Abbas anasıdır demə ki, boş yola salar

Yığdı bir az libas-təla bayram axşamı

Dəsmala bağladı onu verdi kənizinə

Fərmayiş elədi ver ona bayram axşamı

Söylə ərəb az olsa da bu il güzəşt elə

Məzur tut, sən elə dua bayram axşamı

Getdi kəniz versin onu almadı ərəb

Bir söz dedi o əhli-vəfa bayram axşamı

Ərz elədi hər il bu zaman gəlmişəm bura

Ehsan edibdi şəxsən ağa bayram axşamı

Bayramlığı ağam öz əlilə verib mənə

Sən get, özü gələ qapıya bayram axşamı

Bayramdı istirəm o kərəm əllərin öpəm

Qəlbim tapa dübarə səfa bayram axşamı

Fizzə dözənmədi ucadan ağlayıb dedi

Vurma daxi bu qəlbə yara bayram axşamı

O əlləri kəsiblər, ərəb pozma halımı

Tutma adın bu noyi uca bayram axşamı

Xırda balası var onu yandırma bu qədər

Dözmür o tifli-məhləqa bayram axşamı Abbas adı gələndə uşaq öldürür özün

Tez get dayanma bu qapıda bayram axşamı

Dərk eləyib ərəb bu sözü, vurdu başına

Səsləndi heyf ola o qola bayram axşamı

# Babül-həvaic Musa ibn Cəfərin (ə) növhəsi

Dur Bəqidən gəl ana, yanə-yanə ya Fatimə

Bax mənə, bax bu nigəhbanə ana ya Fatimə

Məhbəsim gün görməyən bir yer qaranlıq çahidir

Bu dərin sərdabə cismim çu pərri-kahidir

Vəzü-halimdən fəqət Allah Özü agahidir

Bənzirəm şəmi-şəbistana ana ya Fatimə

Sind əlindən gəlmişəm canə hüzurə tez çağır

Ta səsi birdən gəlir qəlbi həzinə qəm yağır

Mən qoca bir natəvan seyyid, o zalım əl ağır

Sən kimi göz doldu əlqanə ana ya Fatimə

Gözlərin qurbanı bu yolda qalan ağlar gözüm

Səbr edəm dərdü-müsibatə ana yoxdur sözüm

Naxoşam, pirəm daxi yox siliyə məndə dözüm

Qalmışam burda yanə-yanə ana ya Fatimə

Mən özüm babül-həvaic cümlə xəlqə dəstgirəm

On bir ildir olmuşam Harunə məhbəsdə əsir

Yer salıb boynumda zəncirim du şaxə incidir

Yoxdu imkan birdə dərmanə ana ya Fatimə

Qəlb mülazimdir bəlayə irtizanı axtarır

Yarədir boynum bu məhbəsdə dəvanı axtarır

Can sinəmdə gözlərim oğlum Rizanı axtarır

Gəlsə zindanə o dürdanə ana ya Fatimə

Ehtizarimdir məni cantək qucaqlır silsilə

Eylə elani-əza cəddim, babam yeksər gələ

Qoymayın qürbətdə bu babül-həvaic xar ölə Tez gəlin şami qəribanə ana ya Fatimə

Tubetu zindan, nə gün var, nə işıq, nə rövzənə

Nə azan bəlli, nə soti-dilnişin məzənə

Danə zəncir təsbehimdi zikri-Zülmənə

Yalvaram ta Həyyi Sübhanə ana ya Fatimə

Sind qalxızdı əlin vursun məni bivahimə Dinmədim vursun dedim gül surətimə latimə Sili dəysə yaxşı billəm nə çəkibdir Fatimə

Onda ki, gəlmişdin əfğanə ana ya Fatimə

Endirib napak əlin baxmayıb dili-naşadimə

Ayrı bir nisgil və lakin od salıb əkbadimə

Ta məni sililə vurdu küçə düşdü yadimə Güşvarən düşdü bir yanə ana ya Fatimə

Ali-Haşimtək cahanda bəhri-eşqin qərqi yox

Eşq bir aləmdi ki, əbadi qərbi, ya şərqi yox

Bizlərə pir-cavan meydan, ya zindan fərqi yox

Hamiyik biz dinə, Quranə ana ya Fatimə

Elədim peyğam Harunə bu sirri-faşimi

Gündə zəncir ilə min yol xurd edə gər başimi

Söz həmandır ki, Hüseyn söyləyib baş əyməz Haşimi Zümreyi-bidinü-nadanə, ana ya Fatimə

Ümməti-İslami tuş etdiz bir ayrı müşkülə

Adızı qoyduz xəlifə həqqi satdız batilə

Həm oğruya şərik olduz, həm rəfiqi-qafilə Vay belə dinü-müsəlmanə, ana ya Fatimə

Xəsm meydanda qaçır, danmaz Bətulun şirini

Biz “yuhibbus-sabirinik” get oxu təfsirini

Töksələr də üstümə gər aləmin zəncirini

Əymərəm baş xəsmi Yəzdanə ana ya Fatimə

Yox sözüm vardır mənim babül-həvaic mənsəbim

Mən Hüseyn şagiridiyəm Kərbübəladır məktəbim Səbrimin üstadı Zeynəbdir, o ismət kövkəbim

Dözdü hər bir dərdü-hərmanə ana ya Fatimə

“Sadiqi” babül-həvaicdir bu miri-müttəqin

Eylə hədyə şerini bu müqtədayə qıl yəqin

Tez verir yaxşı silə şəxsən imami-həftomin Səslənər gəlmiş zəlilanə, ana ya Fatimə

# Müraciət

Aya saqi, o meydən ver mənə peymanə-peymanə

Alışdır canımı dərdin alım rəndanə-rəndanə

Dolaşdır boynuma zəncir zülfün həlqə behəlqə

Dalınca çək məni bir qul kimi hər yanə-hər yanə

O gündən ki, yolum düşdü sən ilə aşina oldum Gözümdə aşinalar oldular biganə-biganə Vəsiyyət xoşdu aləmdə deyəllər əmri şəriətdir

Səni verrəm qəsəm zülfü pərişanə-pərişanə

Nə vəxt öldüm kəfil ol kəfnü-dəfnimdə özün saqi

Cənazəm zahidə tapşırma ey fərzanə-fərzanə

Amandır qüslümü əğyarə baxma, köhnə meydən ver Gəlim ta ərsəgahi-məhşərə məstanə-məstanə

Həvayi-meykədə xoşdur məni meyxanədə dəfn et

Əziyyət çəkmərəm olsa yerim meyxanə-meyxanə

Gələndə məhşərə məstanə həşri bir-birə vurram

Deyəllər ki, gəlibdir bir nəfər divanə-divanə

Neçin divanəyə təklif yoxdur heç təriqətdə

Məni vurmazla ollam yarilə həmxanə-həmxanə

# Aşura gününün qürubu

## (Şairlər tacı Yəhyəvinin şerlərindən)

Cənab Mirza Məcidi Vaizi şərif və şəhir

Həmin bu bir xəbəri bir gün eylədi təqrir

Dəvə itirmişdi bir ərəb gəzirdi çölü Düşüb qəbileyi ərabə şam vəxti yolu

Nə gördü xeymə və çadırları münəzzəmdir

Hamısı xeymələrin boş qəribə aləmdir

Qoyun, quzu, dəvə bir yerdə baş-başa çatmış

Qadın-uşaq onların səslərinə səs qatmış

Edillər nohə Hüseyn vay deyillər, ağlallar

Həvadə quşları pərvaz edəndə saxlallar

Həman qəbilədə yox bir nəfər kişi əsəri

Cəhət nədir ki, gedib boş qoyublar xeymələri

Soruşdu bir nəfər orətdən ol cavan ərəb

Qəbilədə kişi görsənmir gözə nə səbəb

Verib cavab ona lərzan səsilə bir orət

Bizim kişilər olur üç gün eləyib qeybət

Bəsic hökmü verib zadeyi-Ziyadi-şərur

Kişiləri aparıb cəngə zor ilən məmur

Bu gün günorta zamanı zəmin olub lərzan

Qara yel sədi havanın üzün tutub tufan

Göy aləmindən eşitdik ki, zahir oldu səda

Yer əhlinə dedi “qutiləl-Huseyn biKərbubəla”

Başını qozadı heyvanlar otlamağından

Tökürdülər üzə yaş gözlərin bulağından

Bizə zühuri-əlayimdən aşkar oldu

Əzizi-həzrət Xeyrün-nisa, Hüseyn öldü

Odur qəbilənin orətləri tutublar əza

Deyillər bacısı Zeynəb kimi Hüseynim va

Deyir o mərdi ərəb, gördüm onda qopdu qübar

Yetişdi yoldan o dəm sürət ilə şəxsi səvar Tutub vücudunu başdan-ayağa gərdilə xak

Əli ayağı əsir holnak-vəhşətnak

Piyadə oldu atından yerə o mərdi səfər

Qaçıb qabağına aldı arayə orətlər

Soruşdular de görək cəng macərasından

Hüseyni-Fatimənin başının bəlasından

Dedi keçən gecə vəxti qürubi-Tasua

Süduri-hökm elədi ibni Səd bipərva

Nə qədər ki, var idi məşg, qürbə, kuzə və cam

Su qabların qoşun əhlindən aldılar betamam

Məbadə rəhmə gələ bir nəfər riayət edə

Hüseyn balalarına cürə su himayət edə

O ərsə dolmuşdu ağlamaq nəvasından

Balaca tifillərin ələtəş sədasından

Eşitdim onda özüm südəmər bala səsini

Anasının ona lay-lay deyəndə naləsini

Deyirdi su görəsən bir də Əsğərim heyhat

Başını qoy sinəmə rahət ol, əqəllən yat

Xülasə mən var idim oldu zöhrü-Aşura

Yetişdi cəngidə bir-bir şəhadətə şühəda

Hüseyn gətirdi əl üstündə altı aylıq uşaq

Dedi bu südəmər ətşan sizə gəlibdi qonaq Gəlin alın aparın su verin, çox ətşandır

Quru dodağın əmir, görmüsüz pərişandır

Gözümlə gördüm ona Hərmələ veribdi cavab

Susuz boğazını etdi xədəng ilə sirab

Bu zülmü dərk elədim məndə qalmadı taqət

Minib ata elədim öz qəbiləmə ricət

Yolu yarı eləmişdim ki, düşdü dəştə səda

Peyəmbər oğlunu etdi şəhid Şimri-dəğa

Düşüb təlatümə yer titrədi, qaraldı hava

Tutuldu əsr zəmaniydi şəmsi-Aşura

Bu da bir ayrı xəbərdir o gün başa yetdi

Bəla günü qutarıb, gün batıb qürub etdi

Yanan çadır vurulub nəhri-Əlqəmin üstə

Sıxıldı güşəsinə əhli-beyti dilxəstə

Biri deyir bala Qasim, biri deyir Əkbər

Biri deyir, sənə qurban ola anan Əsğər

Biri deyir bibi Zeynəb baba hayanda qalıb

Rüqəyyəsin görə nə halə bu məkanda qalıb

Gəlib görə məni bu halda parə çadırda

Mən əyləşirdim haçan əmməcan quru yerdə

Dünən gecə var idim izzətü-cəlal ilən

Bu gecə Şimrə əsirəm qəmü-məlal ilən

Bu gecə fürsətim olsa babamı mən taparam

Yaralı sinəsinin üstə üz qoyub yataram

Hərəmlər orda şəhidanə başlamışdıla yas

Qoşun yatıb gecədən ta ki, keçdi bir neçə pas

Eşitdilər ki, bir orət deyir beləhni-ərəb

Bu para xeymədə kimdir adı xanım Zeynəb

Ziyarətindən onun dildə xahişim vardır

Ona yaralı Hüseyndən sifarişim vardır

Hüseyn adın eşidən vəxtə isməti-kübra

Kənarə çıxdı para xeymədən o şəmsi-həya

Nə gördü bir nəfər örətdi əldə məşgilə cam

Yanında vardır kənizin başında xonça təam

Cənabi Zeynəbə baş endirib salam elədi

Düşüb ayağına öpdü çox ehtiram elədi

Dedi canım sənə qurban ey əzizi-Hüseyn

Gəl al təamı gətirmiş sizə kənizi-Hüseyn

İcazə ver bu suyu paylayım uşaqlara

Atam-anam ola qurban yanan dodaqlara

Hüseyn teşnələbindən sənə salamım var Həvalədir sizə bu xonçada təamım var

Xanım salamı aldı buyurdu xoş gəldin

Bu sirri söylə mənim adımı nədən bildin Dedi xanım bu yaxında düşən qəbiləliyəm

Dürüst edib bu təamı qəbilədən gəldim

Həmin keçən günüzü zöhr vəxti keçmişdi

Yolum o qan tökülən qətligahidən düşdü

Nə gördüm orda əcəb inqilabdır, tufandır

Qoşundu sel kimi əllərdə tirü-peykandır

Alıbdı bir yeri ləşgər araya qan ələnir

Qlıncdı, nizədi qalxır həvayə tez enir

Keçib qoşun içinə ol məhəllə boylandım

Arada bir nəfəri gördüm halına yandım

Yarası çoxdu onun ağladım o əhvalə

Düşübdü haləti zəfilə qanlı qodalə

Vurur o bikəsi bir fovc, çün olur xəstə

Gedir kənarə gəlir vursun ayrı bir dəstə

O zülmkarların zülmü etdi məndə əsər

Yaxınlaşıb dedim ey bipənah, teşnə cigər

İcazə ver mənə ey şah rəfi-zülm eləyim Sənin yolunda bu saçlarımı qana bələyim

Buyurdu şəriətdə caiz deyil sənə dəva

Cihaddan edib orətləri müaf, Xuda

Gər istəsən mənə öz xidmətin tamam edəsən

Anam Xədicəyə, Zəhrayə ehtiram edəsən Para çadır quracaqlar kənari-Əlqəmdə

Balalarım qalacaq o güşədə qəmdə

Əsir balalarıma sən apar ver orda təam

Yetir bəlalı bacım Zeynəbə dua və səlam

Odur ki, mən də əməl etdim əmri-mövlayə

Təam və su gətirdim sizə bu məvayə

Xanım qəbul elə bu cüzü xidəmti məndən

Nişani-fəxr aparım ta qəbiləmə səndən

Eşitdi bu sözü xatuni-qəm, o orətdən

Ucaldı naləsi hamı əhli-beyti-ismətdən

Dedi gəl ey bacı Gülsum xanimani viran

Bizi Hüseynim öləndə çıxartmayıb yaddan

Qəbilədən biz üçün göndəribdi ab-təam

Özü oruc idi ac verdi can o teşnə imam

Hüseyn bacın ola qurban sənin məhəbbətinə Dəva qoyanmadım əfsus mən cərahətinə

Bu lütfin əvəzin qətligahidə edərəm

Bu zülfüm ilə kəfənpuş edib səni gedərəm

Qapında “Yəhyəvi” düz qırx beş ildi xidmətdə

Çıxartma yaddan onu mövsümü-şəfaətdə

# Xərabə

**(Zamanın Sədisi, Hüseyninin şerlərindən)** Bu gecə halın nədəndir çox pərişandır Rüqəyyə

Ağlama çox etmə nalə, az məni yandır Rüqəyyə

Ey olan qəm gülşənində əndəlibi pərşikəstə

Eyləmə bir belə nalə öz-özün çox etmə xəstə

Bu quru topraqlar üstə yatma dur gəl sinəm üstə Dildə hər dərdi dilin var əmmənə andır Rüqəyyə

Surətin divarə qoyma, göz yaşın döndərmə qanə

Gərçi zihəqsən vücudun incidibdir taziyanə

Səbr elə amma gətirmə Ali-Ətharı fəğanə

Qüssədən dillər bilirsən qönçətək qandır Rüqəyyə

Qətrə-qətrə dürrü-əşgin tökmə gözdən gül üzarə

Suzi-ahilə yanıqlı qəlbimə vurma şərarə

Sən bilirsən əmmən ölsün bikəsəm yox məndə çarə

Görmüsən əmmən sənintək didə giryandır Rüqəyyə

Şölə ahın görəndə var yeri Şam əhli yansın

Qorxuram sən ağlayanda xırda qızlar oyansın

Səs-səsə versinlə yeksər nalə əflakə dayansın

Şivəni Ali-Rəsulə əşgin ünvandır Rüqəyyə

Ey dəri-gənci məlahət gövhəri dərci-müsibət

Çəkmisən Kərbübəladən Şamədək yollarda zəhmət

Zərbəti-sili üzündə yoxsa çox eylir əziyyət

Yatmısan topraqlar üstə işin əfğandır Rüqəyyə

Hansı şəhzadə sənintək gördü bu rəncü-məlalı Ac, susuz, yorqun, xərabə mənzili, başı qaralı Taziyanə, kəbi-nizə eyləsin cismin yaralı

Halına öz halım əldə yaxşı mizandır Rüqəyyə

Gülşəni-ömrün soldurubdur badi-möhnət Bu gecə gül surətində görsənir asari-rehlət Bir kəsə gəlmir gümanim nisfi-şəb, qürbət vilayət

Bir nəfər fəryadrəs yox, şəhri-dunandır Rüqəyyə

Mənzili Əbu Həsənidə bir gecə fəsli-zimistan

Var idi Sədiyi-Zəman və Əşgi və bir cəm mehman

Müttəle yazdı Hüseyni şirkət ilə tapdı payan

Yazdıran, yadə salan bu şeri xoşxandır Rüqəyyə

# Həzrət Süğranın (s.ə) növhəsi

## (Ustad Münzəvinin şerlərindən)

Əli, əlilə qızın ahinin əsər varıdı

Qaranlıq gecənin aqibət səhər varıdı

Nə vəxt idi anasızlıq yadıma düşməzdi

Yanımda çün bacılarımla əmmələr varidı

Gələndə yanıma sən qəm sorağə gəlməzdi Sənin vücudunla məndə qol-qanad varidı

Səsin gələndə həmişə işıqlanardı gözüm

Səsində fikr edirəm müjdə zəfər varidı

Qoyanda alnıma əl sübhədək təb etməzidim

Olardı xeyrə mübəddəl nə qədr şər varidı

Özün gedib məni etdin evimdə zindani Dedim Xuda aramızda məgər kədər varidı

Anam öləndən Əli tünd baxmayıb üzümə

Nə iltifat edir indi nə xoş nəzər varıdı

Nə fikr edir ki, aparmır məni qoyur evdə

Yəqin mərizlərin yolda dərdisər varıdı

Dedim ki, Leyliyə olsam kəniz, fəxr edərəm

Dedi mənim bacımın şəni-biştər varıdı

Düşərgələrdə dedim fərşini açıb yığaram

Dedi mənim kimi fərzəndi bahünər varıdı

Dedim gətirim onun ab dəstəmazın özüm

Dedi su olmasa gər gözdə əşgi-tər varıdı

Bu bir səfərdi ki, şayəd də gəlməyə su ələ

Gərək təyəmmüm ola çün suyun xətər varıdı

Dedim bəs onda vətəndə qoyun Rübab anamı

Aparmayın ki, qucağında südəmər varıdı

Uşaqlının nə işi var su olmayan yerdə

Susuzluğun hamıdan çox ona zərər varıdı

Dedi qalan sözü bacı babam gələndə soruş

Sənə dedim ürəyimdə mənim nələr varıdı

Bu karivanə celudaridir qəza və qədər

Kimin müahideyi-zərridən həzər varıdı Dedim ki, vay evimi bəs qəza-qədər yıxdı

Məgər qəza yıxan evdən kimin xəbər varıdı

Gözümü bağlama amma yerimi qibliyə sal

Baxım gedən yoluna ruhumun səfər varıdı

Sənə baxa-baxa can verməyin də ləzzəti var

Əqəlli hər baxışın həzzi-müxtəsər varıdı

Bu getməyin hamıdan çox məni zəlil etdi

Sənin adınla bacın şadü-bəxtəvər varıdı

Yəqin tutub bu fələk eşqimi bəhanə mənə

Odur bu qədri cəfa eylədi zəmanə mənə

Gecəni sübhə kimi yoldaşam sitarələrə

Baxam səmayə rəsədxanədir bu xanə mənə

Nə qədri axtarıram bəxtimin sitarəsini

İtirmişəm onu yoxdur verən nişanə mənə

Günüz darıxma gəlir əyləşənmirəm evdə

Odur ki, məskən olub poşti-astanə mənə

Sızıldaram o qədər şer olub sızıltılarım Adında qafiyədə fənni-şairanə mənə

O qədər ərzişi var bir gecə gəlib qulaq as

Fəraq gör nə gözəl öyrədib təranə mənə

Nə qədər cəddəm Əli zülfüm istəyir daraya

Yoxumdu hövsələ qəm öyrədir bəhanə mənə Nə qədər xahiş edir qoymuram hörə saçımı

Rəva bilibdi bu əhvalı çün zəmanə mənə

Ölüncə əhdim odur şanə vurmayam başıma

Əli Əkbər özü almayınca şanə mənə

Anam Bətultək ölsəm məni gecə götürün

Gecəylə qəbr qazıb qüsl edin şəbanə mənə

Qəribəm öz vətənimdə görən şəmatət edər

Nə yaxşı mədfən ola künci-səhni-xanə mənə

Qanadı bağlı quşam evdə sən gedən gündən

Evim qəfəsdi qəfəs küncü aşiyanə mənə

Yemək və şərbətimi etmişəm nə vəxti əvəz

Fəqət olubdu cigər ləxti-abü-danə mənə

Gecə-günüz oturub mən səni dua edərəm

Adın olubdu belə virdi-aşiqanə mənə

Varam bu halətilən əl duadə bayaramcan

Özün gəlib alasan bir zad eydanə mənə

Bir-birini çağırır qonşuda bacı-qardaş

Dəyir o səslər Əli misli taziyanə mənə

Gələndə kuçədə qasid sədası mən çıxıram

Görüb nə halda baxır xəlq yanə-yanə mənə

O zülfünü darasan bir də sübh vəxti dara

Səbadən ətrini elə özün rəvanə mənə Məziqiyyə salıram cismi hifzi-ruh edirəm

Qəzayi-ruhdu bu eşqi-bikəranə mənə

Əsayə təkyə edən vəxtə ya Əli deyirəm

Gərək şəfa verə bu virdi-cavdanə mənə

# Kufə

## (Ustad Ənvərin şerlərindən)

Salam o Zeynəbə ki, məntiqi-rəsasından

Xərabə zülm evini eylədi bənasından

Salam o Zeynəbə fəxrul-əimmə aldı ləqəb

Qoyubdu Məryəmi heyrətdə irtiqasından

Salam o Zeynəbə zinətdi Mürtəzayə adı

Ölüncə çıxmadı Məbudunun rizasından

Salam o Zeynəbə ki, təğziyə edib ruhu

Kəmal süfrəsinin canfəza qəzasından

Salam o Zeynəbə əsrari-vəhyə oldu xəbir

Həmişə etdi difa məktəbi niyasından

Salam o Zeynəbə pərvərdə etdi şiri-Xuda

Çu şir şərzə əsib mərdlər hərasından

Salam o Zeynəbə əmdi Bətul sinəsini

Zəkiyyə süd onu saf eylədi səfasından

Salam o Zeynəbə oldu Hüseynə həmpeyman Dedi bəlayə “bəla” şovqü-Kərbəlasından Salam o Zeynəbə oldu yətimlər anası

Döyüldü düşmənə çox Fatimə anasından

Salam o Zeynəbə verdi nicat Səccadə

Hifazət etdi şərar içrə pişvasından

Nə Zeynəb etsəm əgər min salam hər ləhzə Yenə də əcz edərəm həqqinin ədasından

Nə Zeynəb olmayıb olmaz qəmü-məlalına say

Şümarə kimdi bilən başının bəlasından

Nə Zeynəb oldu şəhidə anası əllərdə

Bilinmədi hayana getdi qəmsərasından

Nə Zeynəb, etdilər mehrabda şəhid atasın

Töküldü səcdəgəhə qanı ağ mühasindən

Nə Zeynəb açdı başın teştə qəyy edəndə Həsən

Cigərlərin görüb əl üzdü Müctəbasından

Veribdi yeddi bəradər şəhid Möhsin ilə

Əlin üzübdü iki ahuvəş balasından

Macal yoxdu sayam birbəbir fədalarını

Neçə şəhidi də var xişü-əqrəbasından

Ağartdı saçlarını gün batınca Aşura

Nəfəs yoruldu düşüb peykəri-nəmasından

Yel əsdikcə sovurdu çadırların külünü

Yağıbdı kül başına Kərbəla fəzasından

Gündüz çalışdı gecə qızlara təbib oldu

Dayan sözün götürüm pərdə möhtəvasından

Gündüz şəhidlərin yarasından ox çəkdi

Gecə çıxartdı tikan qızların yarasından

Nəsimi-şəb dedi lay-lay yatışdı yorğunlar

Sızıltı qət olub ətfal mübtəlasından

Əli qızı hamıdan yorğun idi yummadı göz

Edibdi peyrəvi öz möhtərəm atasından

Gecə namazına məşğul olubdu Zəhratək

Xumar ruhunə nəşət verib sənasından

Dedi: İlahi mənə səbr ver çətindi işim

Kəminə bəndənin agəhsən ibtilasından

Edib Hüseyn Sən ilə aşiqanə bir sevda

Şərikəm bilisən mən də ibtidasından

Özü hüzuruna gəldi, yerində qoydu məni

Gərəkdi hamı olam nehzətin ləvasından

Səni qəsəm verirəm Əsğərin axan qanına

Xəcalət etmə məni ya Rəbb Ali-Yasindən

Yətimlərdən itib ölsə şərmisar ollam

Uzaqdı yol xəbərim vardı intihasından

Rüqəyyə Şamə də çatsa inanmıram qayıda

Hüseynimin nigəranam o dilrübasından Səfər libası vücudunda bir qəra dondu

Naxoşlasa o bala acizəm dəvasından

Səhər olub üsəra tərki-qətligah elədi

Çoxuna qəmçi dəyib Şamın əşqiyasından

Sınıq kəcavədə Zəhrayi-sani əyləşdi

Gəlib nəvayə onun Neynəva nəvasından

Hüseyn cənazəsinə döndü baxdı göz dolusu Alovlanıb ürəyi dərdi şöləzasından

Dedi: Hüseyn səni dəfn etmədim bağışla məni

Bacıntək hansı bacı ayrılıb əxasından

Vərəq-vərəq dağılıbsan çüxur yerə ey gül

Bu çölün od tökülür suznak həvasından

Yarənə sayə sala qaldı çöllərin quşuna

Macal yoxdu bizə vəxtin iqtizasından

Yasında bəstədi ahulərin mələşməsinə

Sədaləri ucalır qətligah arasından

Bacın da bir bölük ahunu Küfiyə aparır

Hamısı xəstədi səyyadilər cəfasından

Vürudi-Kufədi mətləb, müəttələm amma

Yazım Əli qızının hansı macərasından

Bu yas İmam Zamanın bibisinin yasıdır Özü də əmməsinin çıxmayıbdı yasından Təvəccöh etsə əgər dilneşin edər sözümü

Qılar təla, mis əbyatı kimyasından

Übur edib üsəra kuçə və xiyabanı

Aman o şəhrin aman əhli bivəfasından

Əli ədavəti dildə olanlar atdı daşın Nişan olan balalar dinmədi həyasından

Deyən yox idi bunlar Kərbəladə çox vurulub

Çoxu yaralı gəlib Neynəva Minasından

Kənari-məscidi-şəhrə yetişdi Ali-Əba

Çox idi millətin orda əşərri-nasından

Əli ibadət edən məscidi görüb Zeynəb

Damarları qızışıb Heydəri-dəmasından

Qəzəblənib dedi ey sariban dayan getmə

Rəvəndələr dayanıb Zeynəbin nidasından

Cəsarət eyləmədi sariban qədəm götürə

Müşəvvəş oldu o siddiqənin sədasından

Xanım görübdü o yer söhbətə münasibdi

Gərək difa edə məzlum Neynəvasından

Gəlib dilə dedi ey Küfiyani-tərdamən

Başız ucalmadı heç hiylə mütəkkasından

Yel əsdi hər tərəfə xarü-xəs kimi getdiz

Kamala yetmədiz İslamın etilasından Misali-şəbpərə zülmətdə zindəgi elədiz

Çiraği-həqqin işıq aldız ziyasından

Nəxi-dəyanətiz ey qövm pənbəyə döndü

Əliz üzüldü həqqin rişeyi-vilasından

Mənim babamdı bilin şəxsi-əvvəli-xilqət

Böyükdü rütbəsi Allahın ənbiyasından

Onun gətirdiyi din abiru verib ərəbə

Dücalər aldı işıq məşəl hüdasından

Dəvələr üstə gələnlər onun balalarıdır

Baxıb utanmırsız başların qarasından

Şüreyh rahi-fəsada, təbaha çəkdi sizi

Apardı oda tərəf hökmü-narəvasından

Siz ilə söhbət edən Mürtəza Əli qızıdı

Əkabiri-ərəbin zübdə sərşünasından

Bu səs Əli səsidi qozanıbdı hülqümdən Əli kimi hanı taət edə Xudasından?

Bu üzbəüzdəki məsciddə çox namaz eləyib

Namaza ruh verib eşqi-kibriyasından

O şahidi-əzəli kam alıb bu məsciddə

Şəhadətə yetişib ruhi-irtizasından

Şəhidi-məscidü-mehraba varisəm tanıyın Müdafeyəm atamın eyni müddəasından Səfiri-dövləti-xun qorxu bilməyib, bilməz

Sözün bahasına gər keçsə can bahasından

Dilim kəsilsə də haqqı işarətən deyərəm

Əli qızı bilin əl çəkməz iddiasından

Damarlarızda əgər xuni-din və qeyrət var

Gedin tutun siz Übeydüllahın yaxasından

Kəzayi-hakimi məsdərdə qoymayın qalsın

Yalançı müfti gərək xəl ola libasından

Mənim gözəl atamın haqqı çoxdu boynuzda

Aparımısız səmərə feyzi-iqtidasından

Qoyun gedim babamın məqtəlin ziyarət edim

Öpüm məhəlli-münacati-canfəzasından

Gəlir qulağıma “fuztu və Rəbbi Kəbə” səsi

Kəsilməyib o səda məscidin fəzasından

Açın yolu üsərayə gedək Nəcəf çölünə

Gəlin bizi qurtarın zülm təngnasından

Ehanət eyləmeyin Kərbəla qonaqlarına

Qiyamətin gününün xof edin cəzasından

O əllərizdəki xurmanı qaytarın aparın

Sədəqə rədd olunub şərən Ali-Yasindən

Müdar edin şühəda xanəvadəsilə bir az Sevinməyin bunların qüssəli liqasından Nəvazişlə səpin dağlı ürəklərə su

Olan olub bizə Kufənin dəğasından

Vurublar qəmçi göyərçinlərin pəri göyərib

Şikəstə pərdi çoxu zərbət inikasından

Hüseynimin soruşun qətlinin dəlili nədir

Nə illətə başını kəsdilər qəfasından

Peyğəmbər oğlu bilin çöldə bikəfən qaldı

Nişanə qalmadı əmmamə və əbasından

O parə-parə bədən atlara ayaqlandı

Mələşdi huri-mələk dərdi-canquzasından

Nə Sədin oğlu həya elədi, nə Şimri dəni

Azından siz utanın cəddi Mustəfasından

O hansı əldə öləndir ayaqlanıb bədəni

Bacısı yasaq olub məclisi-əzasından

O hansı əldə öləndir yananda xeymələri

Baxıbdı qızlarına qatilin cidasından

O hansı əldə öləndir suyun kənarında

Yanıb dodaqları düşmənin ədasından

Görüm xərabə qala Hərmələ becərdən yer Dil açmayan balanı oxladı cəfasından

Anası Kərbübəladən bura kimi mələyib Qəm ayrıla çətin, ol qəmlər aşinasından Şəhidlər ələmin şəhrizə vurub gedirəm

Müvəffəqəm bilirəm Fatimə duasından

Bu sözlərin səni Ənvər çəkər behiştə tərəf

Yaxan qutarsa əgər nəfsin əjdahasından

# Həzrət Əli Əkbər (ə)

## (Ustad Müztərin şerlərindən)

Olubdur müntəşir bu söz, Əli Əkbər cavan öldü

Hüseynin oğlu şəhla göz Əli Əkbər cavan öldü

Cavan dağı ki, görməyibsən çətin-asandı bilmirsən

Hüseynin qəlbi bu qəmdə nə noyi yandı bilmirsən

Eşidibsən yaralandı, oğul doğrandı bilmirsən

Necə əza olub göz-göz Əli Əkbər cavan öldü

Cavan oğlu ölən ana edər saət besaət qəşş

Öləydi haqqı var, haqqı o Leyla müsibətkeş

Ürəkdə Əkbərin dərdi gəzərdi çöldə məcnunvəş

Deyərdi hər gecə-gündüz Əli Əkbər cavan öldü

Vətəndə ruzü-şəb ağlar naxoş bacısı yol gözlər

Dilinə eyləyib əzbər Əli Əkbər, Əli Əkbər

Yuxuda hatifi qeybi dedi ey zarü-qəmpərvər

Yoluna dikmə bir də göz Əli Əkbər cavan öldü

Ayıldı yuxudan ol qız bulud kimi gözləri doldu

Gəlib fəryada, fəğana pərişan zülflərin yoldu

Görüb divarda bir quş deyir: bülbül, gülün soldu

Əlin güldən, çəməndən üz Əli Əkbər cavan öldü Dedi: qanlı qanadlı quş vurubdur kim sənə yarə

Nə dərdin var qonubsan sən bu sübhün vəxti divarə

Ölüm xəbəri verməzlər ölüm çatanda bimarə

Nədir bu kəlmeyi-cansuz Əli Əkbər cavan öldü Mündəricat

Ya Hüseyn (ə) ................................................................ 3

Həzrət Əli (ə) ................................................................. 3

Həzrət Əmir əl-möminin Əlinin (ə) mədhi ...................... 7

Həzrət Əlinin (ə) şəhadəti ............................................... 9

Həzrət Zəhra (s.ə) ......................................................... 10

Həzrət Zəhra (s.ə) sevgisi ............................................. 14

Həzrət Zəhranın (s.ə) şəhadəti....................................... 17

İmam Əlinin (ə) həzrət Zəhranın (s.ə) qəbri üstündə

növhəsi ......................................................................... 19 Qitə .............................................................................. 22

Həzrət Zeynəb (s.ə) ana matəmində .............................. 22

İmam Əli (ə) həzrət Zəhranın (s.ə) matəmində .............. 23

Həzrət Zəhranın (s.ə) şəhadət əhvalatı .......................... 25

Bəqinin Əmir əl-möminin Əliyə (ə) naləsi .................... 28

Həzrət Zəhranın (s.ə) həzrət Zeynəbə (s.ə) xitabı .......... 30

Həzrət Zəhranın (s.ə) Əmir əl-mömininə (ə) xitabı ....... 32

Zülfüqar ....................................................................... 34

Həzrət İmam Həsənin (ə) şəhadəti ................................ 37

Mədinədən çıxış ........................................................... 38

Mədinədən köç ............................................................. 40

Həzrət Süğranın (s.ə) əhvalatı ....................................... 41

Həzrət Süğranın (s.ə) əhvalatı ....................................... 43

Həzrət Müslimin (ə) xitabı ............................................ 44

Rübai ............................................................................ 46

Kərbəlayə giriş ............................................................. 46

Hürrun (ə) tövbəsi ........................................................ 48

Vəhəb və Abisin (ə) əhvalatı və həzrət Abbasın

əhvalatına (ə) işarə ........................................................ 50

Həzrət Əli Əkbərin (ə) vidalaşması ............................... 55

Həzrət Əli Əkbərin (ə) vidalaşması ............................... 57 Həzrət Əli Əkbərin (ə) vidalaşması ............................... 59

Həzrət Əli Əkbərin (ə) xeymələrdən ayrılması .............. 62

İmamın (ə) Əli Əkbərin (ə) cənazəsinə xitabı ................ 64

Həzrət Qasimin (ə) vidalaşması .................................... 66

Şairin ürək sözü və həzrət Əbəlfəzin (ə) əhvalatına işarə

 ..................................................................................... 67

Həzrət Əbəlfəzin (ə) əhvalatı ........................................ 70

Həzrət Abbasın (ə) qardaşına xitabı .............................. 76

Həzrət Əbələfəzlin (ə) müsibətinə işarə ........................ 77

Həzrət Əbəlfəzin (ə) əhvalatı ........................................ 81

Həzrət Əbəlfəz (ə) meydanda ....................................... 82

Həzrət Qəməri Bəni Haşimə (ə) sevgi ........................... 84

Həzrət Əbəlfəz (ə) ........................................................ 86

Həzrət Əli Əsğərin (ə) əhvalatı ..................................... 87

İmamın (ə) Əli Əsğərə (ə) xitabı ................................... 90

İmamın (ə) Zeynəbə (s.ə) xitabı .................................... 92

Zərr aləmi ..................................................................... 94

İmam Hüseyn (ə) və namaz .......................................... 97 Salam olsun sənə ya Əba Əbdillah (ə)......................... 107

İmam Hüseynin (ə) vidalaşması .................................. 108

İmam Hüseynin (ə) vidalaşmasına işarə ...................... 110

İmamın (ə) qızı ilə vidalaşması ................................... 119

Vida növhəsi .............................................................. 121

Ya Hüseyn (ə) ............................................................ 122

İmam Hüseynin (ə) düşmən qoşununa xitabı ............... 123

İmam Hüseynə (ə) sevginin izharı və qətligah əhvalatına

işarə ............................................................................ 126 Qətligah ...................................................................... 129

İmam Hüseynin (ə) Allaha sevgisi .............................. 134

Qətligah ...................................................................... 138

Qarət .......................................................................... 140

Həzrət Zeynəbin (s.ə) qətligahdan köç etməsi ............. 142 Qətligahdan köç.......................................................... 144 Eşq hacısı ................................................................... 146

Kufə müqəddiməsi və həzrət Zeynəbin (s.ə) sözləri .... 148

Kufə əhvalatına müqəddimə və əhli-beytin (ə)

müsibətlərinə işarə ...................................................... 152 Gəlin Fatimənin (s.ə) Qasimə (ə) xitabı ...................... 159

Şam yolu və Fatimənin (s.ə) həzrət Qasimə (s) xitabı.. 161

Həzrət Rüqəyyənin (s.ə) naqədən yıxılması ................ 162

Şamın xərabəsində Rüqəyyənin (ə) atası ilə dərdləşməsi

 ................................................................................... 164

Şamın xərabəsində Rüqəyyənin (s.ə) atasına xitabı ..... 167

Həzrət Rüqəyyə (s.ə) atasının intizarında .................... 169

Həzrət Rüqəyyənin (s.ə) əhvalatı ................................ 172

Şamdan çıxış və həzrət Zeynəbin (ə) Rüqəyyəyə (s.ə)

növhəsi ....................................................................... 174 Ərbəin ........................................................................ 175

Ərbəin müqəddiməsi .................................................. 178

Həzrət Zeynəbin (s.ə) şəhadəti .................................... 181

Həzrət Zeynəbin (ə) şəhadəti ...................................... 186

Həzrət Zeynəb (ə) ....................................................... 191

Həzrət Ümmül-Bənin (s.ə) .......................................... 192

Babül-həvaic Musa ibn Cəfərin (ə) növhəsi ................ 196

Müraciət ..................................................................... 198

Aşura gününün qürubu ............................................... 199

Xərabə ........................................................................ 206

Həzrət Süğranın (s.ə) növhəsi ..................................... 207

Kufə ........................................................................... 211

Həzrət Əli Əkbər (ə) ................................................... 219